|  |  |
| --- | --- |
| **Čo o mne ne/vieš ☺**  Turzovské kúpele boli klimatický a vodoliečebný ústav, ktoré boli pomenované podľa rodiny Thurzo, niekdajších majiteľov Gelnického hradu (postavený v roku 1234). Nachádzajú sa v nadmorskej výške približne 515 metrov nad morom.  Turzovské jazero je umelo vybudovaná vodná nádrž=banský tajch, ktorú vybudovali baníci v roku 1780.  Jej vody poháňali hámre a mlyn na drvenie medenej rudy v lokalite Slovenské Cechy (Zechen).  Turzovské kúpele boli známe v celom Rakúsko-Uhorsku. Uhorská smotánka - šľachta a bohatí mešťania z Budapešti si tu liečili ochorenia horných dýchacích ciest a dávali do poriadku nervovú sústavu, vďaka priaznivej klíme, horskému ozónu z jedľových lesov okolia a kúpeľnej liečivej vode.  Najväčší rozmach priniesli kúpeľom časy po roku 1889, keď si pozemky v okolí vodnej nádrže prenajala od gelnického starostu Karola Menesdorfera akciová spoločnosť zámožných gelnických mešťanov.  Kniha o histórii mesta uvádza: „Okolité pozemky a jazero vlastnil v tom čase starosta Gelnice Karl Menesdorfer. Od neho ich získala v roku 1889 akciová spoločnosť gelnických mešťanov, aby tu založila kúpele.  Už v roku 1889 postavili podľa projektov Gedeona Majunkeho zo Spišskej Soboty vilu Thurzo (neskôr Tatra), kúpeľný dom (dnes Pionier) a v roku 1890 reštauráciu. V roku 1891 vznikla vila Turistický dom (neskôr Bányász, Republika a opäť Baník) a v roku 1893 vila Božena (Bözsilak, Malá Praha). Nad ňou bola situovaná vila Budapest, ktorá však v roku 1918 pri požiari zanikla. Drevenú vilu Baník v roku 1956 zničil požiar a na jej mieste v rokoch 1958-1960 postavili terajšiu murovanú budovu podobného vzhľadu.  Do areálu kúpeľov patrila aj Kaplnka sv. Kríža z roku 1830 a aj cca 400 metrov nižšie v doline súkromná vila Dorottya z roku 1899, ktorú dal postaviť majiteľ železiarne Ján Streck. Niesla meno jeho manželky Doroty, rodenej Walko. Kúpeľné vily mali spolu 79 izieb. V najväčšej 34 izbovej vile Budapest, ktorú projektoval Anton Muller z Levoče, ako v jedinej bolo ústredné kúrenie, splachovacie WC a elektrina.  Smotánka prichádza do Gelnice rada. Inhaláciou tamojšieho čerstvého vzduchu si liečila pľúca aj pošramotené nervy.  Vodu z jazera prevárali s ihličím a pripravovali liečivé kúpele s inhaláciou liečivých živíc.  Kúpanie vo vaniach s takouto vodou zabezpečilo rýchle prekrvenie kože, zlepšilo vitalitu obehového systému a prekrvenie vnútorných orgánov.  Kúpeľný lekársky dozor v letnej sezóne - od júna do konca augusta - mali mestskí lekári z Gelnice.  Miesto s obľubou navštevovali hostia z Budapešti, pretože na Turzove ich nečakalo len liečenie, ale aj zábava.  Okrem vychádzok i náročnejších túr po značkovaných chodníkoch mohli návštevníci využiť kolkáreň, [tenisové](https://sportnet.sme.sk/tenis/) ihrisko, člnkovali sa na malebnom jazere a žili spoločenským životom.  Povestné boli ,Annabály" za vyhrávania cigánskej kapely pod vedením uznávaného primáša Gyulu Beki.  Hudobníci neboli príležitostní, patrili priamo k personálu kúpeľov a mali tu aj vlastný domček. Hrávali počas obeda a každý večer na tanečnej zábave.  V Turzovskej doline sa nachádzajú dve umelo vytvorené jazerá. Veľké – oficiálne nazývané Klipperské jazero, využívané celoročne na kúpanie a Malé - Spodné jazero, v ktorom sa kvôli riasam a siniciam kúpať neodporúča. Pokochať sa tu môžete v lete kvitnúcim leknom a zahliadnuť môžete aj páriky divých kačíc. Na jar je to miesto, kde z lesa tiahnu ropuchy bradavičnaté na rozmnožovanie. Kúpeľné jazerá bolo vybudované pre zabezpečenie dostatočného prítoku vody do banských zariadení v kritických ročných obdobiach.  Vo Veľkom jazere prebýva rak riečny (*Astacus astacus*), ktorý parí medzi kôrovce. Je bioindikátorom čistých vôd a nazývame ho aj sanitár vôd, pretože sa živí uhynutými rybami, čím zabraňuje šíriacej sa infekcii v jazere. Žije tu aj lastúrnik, no je šťastím na neho natrafiť. Z rýb sú tu kapre a pstruhy potočné. Na brehoch má svoje úkryty užovka obojková a poletovať môžete vidieť vážku šidlo modré.  Voda jazera počas leta je relatívne chladná, ale zabezpečuje príjemné osvieženie.  Po vypustení má tvar lievika, zaberá plochu 0,5 ha a v najhlbšom bode dosahuje až 17 metrov. |  |
| Otázky:   1. Aký je oficiálny názov Veľkého Turzovského jazera? 2. Akú plochu zaberá? 3. Aký má tvar? 4. Akú max.hĺbku má jazero? 5. Po kom (čím bol významný/známy) sú nazvané Turzovské kúpele? 6. Kto navštevoval kúpele a z akých dôvodov? 7. V ktorom roku a kto vybudoval jazerá? 8. Ako nazývame umelo vybudované jazero špecifickým pojmom? 9. Pre aký účel boli jazerá vybudované? 10. Ktorá drevina je dominantnou v okolitých lesoch? 11. Kto je bioindikátorom čistej vody v jazere? 12. Koľko má kráčavých končatín? 13. Zakrúžkujte: je denný, súmračný alebo nočný živočích? 14. Čo znamená pojem sanitár vôd? 15. Aké ryby žijú v jazere? 16. Akú teplotu má voda v jazere? 17. Akú teplotu má voda v prítoku do jazera? 18. Aké pH má voda v jazere? 19. Aké pH má voda v prítoku? 20. Je v tom rozdiel? Vysvetlite..... 21. Aký je obsah vápnika vo vode? 22. Je voda v jazere mäkká alebo tvrdá? 23. Ako sa nazývajú budovy okolo jazera? 24. Ako sa nazýva budova na ľavej strane cesty medzi jazerami? 25. Čo ešte patrilo k Turzovským kúpeľom okrem jazera a budov okolo jazera? 26. Pod ktorými vrchmi sú jazerá? |  |