# Učebné osnovy

|  |  |
| --- | --- |
| **Názov predmetu** | Hudobná výchova |
| **Časový rozsah výučby** | 1 hodina týždenne/ 33 hodín v školskom roku |
| **Ročník** | piaty |
| **Škola** (názov, adresa) | Základná škola Nám.L.Novomeského 2, Košice |
| **Stupeň vzdelania** | Nižšie stredné vzdelávanie |
| **Názov Školského vzdelávacieho programu** | ŠKOLA S TRADÍCIOU – ŠKOLA  S BUDÚCNOSŤOU |
| **Dĺžka štúdia** | 4 roky |
| **Forma štúdia** | denná |
| **Vyučovací jazyk** | slovenský jazyk |
| **Prehľad tematických celkov** | 1. Ako sa nám prihovára hudba  2. Prostredníctvom hudby spoznávame svoju  hudobnú kultúru i kultúru iných národov  3. Hudba spojená s inými druhmi umenia |

## 1. Charakteristika predmetu

Hudobná edukácia v nižšom strednom vzdelávaní predstavuje kontinuálne, systémové a cieľavedomé pokračovanie hudobnej edukácie primárneho stupňa.

Hudobnú edukáciu možno vymedziť troma prvkami: hudobné umenie – obsah, hudobné schopnosti (zručnosti, návyky) – cieľ a hudobné činnosti – metóda, prostriedok rozvoja hudobných schopností, pochopenia princípov hudby, realizácia hudobného umenia. Sekundárnym obsahom predmetu je umenie, estetika, kreativita, sekundárnym cieľom rozvoj kľúčových kompetencií – komplexný rozvoj osobnosti, všeobecných ľudských kvalít.

Hudobná výchova v základnej škole je predmetom umelecko-výchovným a činnostným, na nižšom strednom stupni sa rozširuje o kognitívny rozmer – uvedomelé prenikanie do štruktúry hudobného diela, hudobno-teoretický a hudobno-historický rozmer, ako konklúzia predchádzajúcej hudobnej činnosti, praktickej hudobnej skúsenosti.

## 2. Ciele predmetu

Ciele predmetu možno rozdeliť na špecifické hudobné ciele, špecifické ciele z oblasti umenia, estetiky a kreativity a sekundárne ciele.

Špecifické hudobné ciele:

Žiaci:

* získajú hudobné schopnosti prostredníctvom hudobných činností,
* realizujú hudobné činnosti na základe nadobudnutých hudobných schopností,
* na základe vlastnej skúsenosti si osvoja konkrétne poznatky z oblasti hudobnej teórie a histórie,

Špecifické ciele z oblasti umenia, estetiky a kreativity:

* pochopia podstatu umenia, vytvoria si vzťah k umeniu, majú priamu skúsenosť v oblasti špecifických umeleckých, estetických a psychologických kategórií – emocionalita, prežívanie, zážitok, vnímanie krásy, vlastná tvorivosť (improvizácia, kompozícia), na základe čoho dokážu reflektovať umenie, vnímať krásu, rozpoznať hodnotu, vyjadriť sa prostredníctvom umenia,

Sekundárne ciele:

* nadobudnú (prehĺbia) kľúčové kompetencie prostredníctvom hudobného umenia.

**3. VZDELÁVACÍ ŠTANDARD**

|  |  |  |
| --- | --- | --- |
| **Výkonový štandard** |  | **Obsahový štandard** |
|  |  |  |
| **Žiak na konci 5. ročníka základnej školy vie/dokáže:**   1. hovoriť a spievať podľa zásad hlasovej hygieny v súlade so správnym speváckym držaním tela, technikou správneho speváckeho dýchania, zreteľnou artikuláciou s mäkkým hlasovým začiatkom a použitím vhodného hlasového registra, 2. hlasom improvizovať a komponovať: melodizovať krátke texty, otextovať krátke melódie, improvizovať krátke dialógy i monológy recitatívneho charakteru, hlasom tvoriť zvukomaľbu k rôznym príbehom a situáciám, 3. intonovať, rytmizovať, zapisovať a čítať výšku a dĺžku tónu v obmedzených tónových okruhoch, |  | **Hlasové činnosti**  ľudové piesne, autorské piesne, rytmizované texty, artikulačné cvičenia, dychové a hlasové cvičenia, hry s hlasom  pomocné rytmické a intonačné prostriedky  cvičenia zamerané na správne držanie tela, dychové cvičenia, artikulačné cvičenia, hlasové cvičenia  metricky viazané i metricky neviazané texty a melódie  ľubovoľné gestá znázorňujúce výšku i dĺžku tónov, solmizácia, fonogestika, ručné znaky na vyjadrenie rytmu, grafická notácia, klasická notácia |

|  |  |  |
| --- | --- | --- |
| 1. rozoznať elementárne hudobné nástroje podľa ich zvuku, vzhľadu i názvu, |  | tónové okruhy napr. *s-m; l-s-m; l-s-m-d; d´-l-s-m-d; m-r-d; s-f-m-r-d; d´-t-l-s-f-m-r-d;* a i..; rytmické slabiky *( tá; ti-ti; tá-ja; tá-ja-ja-ja; ti-ri-ti-ri;* a i.)  **Inštrumentálne činnosti**  elementárne hudobné nástroje a zdroje zvuku, ktoré sú k dispozícii:   1. a) ľudské telo (tlieskanie, plieskanie, dupanie, lúskanie) 2. b) okolité predmety a prírodné materiály vydávajúce zvuk 3. c) vlastnoručne zhotovené nástroje 4. d) Orffove nástroje rytmické (chrastidlo/hrkálka/rumba gule, marakas, ozvučné drievka/claves/drevené paličky, drevený blok, rúrový bubienok, drhlo/škrabadlo/reco-reco/guiro 5. e) Orffove nástroje melodické (zvonkohra, xylofón, metalofón, zobcová flauta) 6. f) slovenské ľudové nástroje (napr. píšťalka, píšťalka-dvojačka, fujara, gajdy, korýtkové husličky, citara, cimbal, ozembuch) 7. g) dostupné nástroje iných kultúr (napr. bicie nástroje z Afriky, Južnej Ameriky – kongo, bongo)   držanie nástrojov, tvorba tónu |

|  |  |
| --- | --- |
| 1. technicky správne hrať na elementárnych hudobných nástrojoch, 2. reprodukovať a produkovať hudbu na nástrojoch, 3. vlastnoručne zhotoviť elementárne nástroje a hrať na nich, 4. počúvať sústredene a pozorne, 5. vnímať okolité zvuky, opísať ich účinky, 6. poznať riziká poškodenia sluchu, 7. vedome počúvať ticho, 8. z okolitých zvukov komponovať zmysluplné celky, (zvukové koláže), | skladby iných autorov  vlastná elementárna improvizácia a elementárna kompozícia:   1. a) inštrumentálny sprievod k piesni na princípe burdonu 2. b) ostinata, základných harmonických funkcií 3. c) b) predohra, medzihra, dohra k piesni 4. d) c)zvukomalebná a scénická hudba   jednoduché modely idiofónov, membranofónov, chordofónov, aerofónov a mirlitónov z prírodných i odpadových materiálov, na ktorých možno demonštrovať konštrukčné princípy nástrojov i princípy vznikania zvuku v jednotlivých nástrojových skupinách  **Aktívne počúvanie hudby**  zvuky, šumy, ruchy, hluky, tóny, súzvuky okolitého sveta |

|  |  |
| --- | --- |
| 1. rozlíšiť základné vyjadrovacie prostriedky hudby, 2. aktívne počúvať hudbu, rozpoznať emocionálno-výrazový potenciál hudby, 3. verbalizovať atmosféru (charakter) hudby, 4. vyjadriť hudbu pohybom, 5. identifikovať základné estetické kategórie v hudbe, 6. pohybovo improvizovať, 7. syntetizovať svoje hudobné schopnosti, zručnosti a vedomosti do dramatického celku, 8. nájsť atraktívnu tému, pripraviť scenár, samostatne tvoriť, alebo vyberať z učiteľovej ponuky hudbu, pohyb, tanec, scénu, | vyjadrovacie prostriedky hudby: pulz, metrum, rytmus, tempo  melódia, harmónia, agogika, dynamika, farba, hudobná forma  skladby slovenských a zahraničných hudobných skladateľov  hudba krásna, vznešená, smutná, veselá a ďalšie estetické kategórie blízke životnej skúsenosti žiakov  **Hudobno-pohybové činnosti**  kultivovaný pohyb, držanie tela, rytmicky korektné pohyby, pohyby vyjadrujúce emocionálno-výrazové charakteristiky hudby  improvizácia  pohybová spontánnosť, uvoľnenosť  **Hudobno-dramatické činnosti**  Hudobno-dramatické činnosti, tvorivá dramatika |

|  |  |
| --- | --- |
| 1. kostýmy, rekvizity, 2. koncentrovane a s porozumením sledovať profesionálne hudobno-pohybového predstavenie, opísať ho vlastnými slovami i odbornou terminológiou, diskutovať o ňom. | materiál s dramatickým potenciálom: hudobno-pohybové hry, básne, príbehy, piesne, inštrumentálne skladby, herecké etudy, krátke sekvencie, dialógy a scénky  rôzne dramatické žánre, napr. divadlo s hercom, bábkové divadlo, tieňové divadlo, divadlo v maskách    návšteva hudobného divadla, opery, operety, muzikálu a pod., alebo sledovanie predstavenia z videozáznamu |

**4. Hodnotenie a klasifikácia**

Hodnotenie a klasifikácia prospechu a správania žiakov a opatrenia vo výchove v ZŠ bude realizovaná v súlade so zákonom č.245/2008 Z.z. o výchove a vzdelávaní ( školský zákon ) a o zmene a doplnení niektorých zákonov, v súlade s metodickým pokynom č.22/2011.

Žiak je neklasifikovaný. Hodnotenie: absolvoval, neabsolvoval.

**5. Učebné zdroje**

|  |  |  |  |  |
| --- | --- | --- | --- | --- |
| **Názov tematického**  **celku** | **Odborná  literatúra** | **Didaktická  technika** | **Materiálové  výučbové prostriedky** | **Ďalšie zdroje** |
| 1. Ako sa nám prihovára hudba/ | Odborná literatúra o hudbe- Hudobné príručky | Orffov inštrumentár  CD prehrávač Metronóm  klavír | E.Langsteinová,B.Felix-  Učebnica: HV pre 5. ročník základných škôl, SPN 2011, schválilo MŠ SR dňa 6.8.2009 | súbor kariet o hud.nástrojoch, notový materiál, obrazy a nákresy s notovou osnovou, Internet |
| 2. Prostredníctvom hudby spoznávame svoju  hudobnú kultúru i kultúru iných národov | Encyklopédia  Hudobné príručky | Orffov  inštrumentár  CD prehrávač  klavír | E.Langsteinová,B.Felix-  Učebnica HV pre 5. ročník základných škôl, SPN 2011, schválilo MŠ SR dňa 6.8.2009 | Obrazový materiál,  CD nosiče  Internet |
| 3. Hudba spojená s inými druhmi umenia | Encyklopédia  Hudobné príručky | Orffov  inštrumentár  CD prehrávač  klavír | E.Langsteinová,B.Felix-  Učebnica HV pre 5. ročník základných škôl, SPN 2011, schválilo MŠ SR dňa 6.8.2009 | Obrazový materiál,  CD nosiče  Internet |

ŠkVP je otvorený dokument, ktorý je možné meniť v priebehu školského roka podľa potreby.

Hodnotenie predmetu bolo prerokované na zasadnutí PK dňa 28.8.2019.