**Učebné osnovy**

|  |  |
| --- | --- |
| **Názov predmetu** | Geografia |
| **Časový rozsah výučby** | 1 hodiny týždenne (33 hodín ročne) |
| **Ročník** | šiesty |
| **Škola** (názov, adresa) | ZŠ Nám. L. Novomeského 2, Košice |
| **Stupeň vzdelania** | Nižšie stredné |
| **Názov Školského vzdelávacieho programu** | ŠKOLA S TRADÍCIOU – ŠKOLA  S BUDÚCNOSŤOU |
| **Dĺžka štúdia** | 5 rokov |
| **Forma štúdia** | denná |
| **Vyučovací jazyk** | slovenský |
| **Prehľad tematických celkov** | 1. Afrika 2. Ázia |

## Charakteristika predmetu

## Učebný predmet geografia rozvíja u žiakov poznanie o výnimočnosti a jedinečnosti planéty Zem. Pomáha správne pochopiť podstatu javov a procesov, ktoré na Zemi prebiehajú a uvedomiť si princípy, na ktorých je postavená existencia života. Štúdium geografie umožňuje žiakom spoznávať krajinu v celej svojej komplexnosti a zložitosti. Podporuje snahu porozumieť vzťahom medzi jednotlivými zložkami a prvkami krajiny a chápať ich silnú vzájomnú previazanosť. Základnou zručnosťou, rozvíjanou v geografii, je práca s mapovými podkladmi v tlačenej a digitálnej podobe. Vedieť mapu vyhľadať, čítať, pracovať s ňou, analyzovať jej obsah a interpretovať ho, orientovať sa v nej a podľa nej v neznámom prostredí, tvoria základ geografického myslenia a vzdelávania. Dôkladné poznanie Zeme je nevyhnutnou podmienkou jej ochrany. Každé miesto na Zemi je osobité. Od iných sa odlišuje typickým podnebím, rastlinstvom, živočíšstvom, ale aj obyvateľmi s vlastným jazykom, kultúrou a spôsobom života. Tolerancia žiakov k inakosti predpokladá pochopenie podstaty príčin rôznorodosti a rozmanitosti jednotlivých krajín. Vyžaduje úctu k princípom demokracie a občianskej slobody, ktorých nerešpektovanie môže viesť k vojnovým konfliktom a globálnym katastrofám. Geografia zohráva v tomto smere nezastupiteľnú úlohu. Zdôrazňuje súvislosti a nie vždy jasnú prepojenosť príčin s dôsledkami. Formuje osobnosť mladého človeka upozorňovaním na podobnosť, ale aj zvláštnosti popisovaných regiónov, ktoré porovnáva so Slovenskom, pričom poukazuje na jeho jedinečnosť v kontexte Európy, či sveta.

## Ciele predmetu

Žiaci

* vyhľadajú, porovnajú, posúdia pravdivosť a zhodnotia dostupné informácie o krajine z rôznych informačných zdrojov,
* prezentujú informácie o krajine v rôznych podobách (grafy, tabuľky, schémy, diagramy, fotografie, filmy a pod.),
* interpretujú mapy rôzneho druhu v digitálnej aj tlačenej podobe,
* zdôvodnia rôznorodosť prírodných podmienok na Zemi a ich vplyv na život človeka,
* zaujmú postoj k najvážnejším problémom ľudstva a ponúknu vhodné riešenia,
* pochopia zložitosť krajiny a silnú vzájomnú previazanosť jej prírodných a socioekonomických zložiek

## Vzdelávací štandard

Tematický celok : Afrika

|  |  |
| --- | --- |
| Výkonový štandard | Obsahový štandard |
| **Žiak na konci 6. ročníka základnej školy vie/dokáže:**   * vymedziť polohu a opísať pobrežie Afriky z mapy (zálivy, ostrovy, polostrovy, moria, oceány) („čítanie“ mapy), * zdôvodniť vplyv pasátov na vznik afrických púští a polopúští, * vysvetliť príčiny rovnomerného rozloženia podnebných pásem vo vzťahu k rozšíreniu rastlinstva a živočíšstva v Afrike, * porovnať prírodné podmienky v štyroch podnebných pásmach Afriky, * uviesť dva príklady typických rastlinných a živočíšnych druhov žijúcich v jednotlivých krajinných pásmach Afriky, * zhrnúť dôvody rozdielov v zaľudnení najbližšieho okolia najväčších riek Afriky, * zhodnotiť vplyv prírodných podmienok na nerovnomerné rozmiestnenie obyvateľstva Afriky, * uviesť príčiny častých národnostných a náboženských sporov a konfliktov medzi národmi žijúcimi v Afrike, * vysvetliť dôvody nízkeho podielu obyvateľov žijúcich v mestách, * v obsahu tematickej mapy identifikovať štyri najzaľudnenejšie oblasti Afriky a mestá s viac ako 5 miliónom obyvateľov („čítanie“ mapy), * zhodnotiť hospodársku vyspelosť jednotlivých oblastí Afriky, * uviesť tri závažné problémy znižujúce životnú úroveň obyvateľov v jednotlivých regiónoch Afriky, * zdôvodniť zaradenie jednej z pamiatok Afriky do Zoznamu kultúrneho a prírodného dedičstva UNESCO a ukázať ju na mape. | Afrika Madagaskar, Somálsky polostrov Guinejský záliv, Stredozemné more, Červené more, Gibraltársky prieliv  rovník, obratníky  panvy, pohoria, plošiny, púšte Sahara, Namib, Atlas, Kilimandžáro pasáty Níl, Kongo, Niger rastlinné pásma, živočíchy  oblasti Afriky Káhira, Lagos, Johannesburg, Kinshasa Juhoafrická republika Keňa Egypt Nigéria rozmiestnenie obyvateľstva, hustota zaľudnenia národnostné zloženie  hospodárstvo a nerastné suroviny  problémy obyvateľstva Afriky  pamiatky zaradené v zozname prírodného a kultúrneho dedičstva UNESCO |

Tematický celok: Ázia

|  |  |
| --- | --- |
| Výkonový štandard | Obsahový štandard |
| **Žiak na konci 6. ročníka základnej školy vie/dokáže**:   * vymedziť polohu Ázie voči ostatným kontinentom a oceánom (čítanie mapy), * opísať z mapy pobrežie a povrch Ázie (zálivy, ostrovy, polostrovy, moria, oceány, povrchové celky), („čítanie“ mapy), * uviesť príčiny veľkej členitosti povrchu Ázie, * zdôvodniť veľký počet sopiek a seizmicky aktívnych oblastí v pobrežných oblastiach Ázie („Ohnivý kruh“), * vysvetliť prúdenie monzúnov, * identifikovať na mape oblasti Ázie, ktoré sú monzúnmi ovplyvňované, * zdôvodniť rozdiely v podnebí vnútrozemských a pobrežných oblastí Ázie, * objasniť príčiny rozdielov v množstve tečúcej vody počas roka v korytách najdlhších riek Ázie, * vymedziť podľa mapy povodia najväčších ázijských riek a zaradiť ich do úmorí a bezodtokových oblastí, * identifikovať na mape oblasti Ázie ohrozované tajfúnmi a cunami, * zhrnúť odlišnosti a podobnosť priestorového rozloženia rastlinstva a živočíšstva v Ázii a v Amerike, * uviesť päť príkladov typických rastlinných a živočíšnych druhov v Ázii, * vysvetliť dôvody veľkej kultúrnej a náboženskej rôznorodosti obyvateľstva Ázie, * zdôvodniť príčiny napätia a nestability v Ázii a identifikovať regióny, ktoré sú nimi ohrozené, * uviesť príčiny rýchleho rastu počtu obyvateľov Ázie, * pomocou tematickej mapy opísať najhustejšie a najredšie osídlené oblasti Ázie, * zhodnotiť vplyv prírodných podmienok na nerovnomerné rozmiestnenie obyvateľstva Ázie, * pomocou tematickej mapy vytvoriť zoznam desiatich najväčších miest Ázie („čítanie“ mapy), * zdôvodniť veľké rozdiely v hospodárskej vyspelosti štátov Ázie a jej regiónov, * uviesť dve najvýznamnejšie hospodárske odvetvia v rozvinutých a dve v menej rozvinutých štátoch Ázie, * popísať dôsledky vysokej závislosti štátov z oblasti Perzského zálivu od ťažby a vývozu ropy, * uviesť príčiny náboženských sporov a dlhodobých konfliktov medzi štátmi v juhozápadnej Ázii, * zdôvodniť výnimočnosť postavenia Číny, Indie a Japonska v Ázii aj vo svete, * uviesť tri závažné problémy znižujúce životnú úroveň obyvateľov jednotlivých regiónov Ázie, * odôvodniť zaradenie troch pamiatok Ázie do Zoznamu kultúrneho dedičstva UNESCO a ukázať ich na mape. | Ázia Filipíny, Japonské ostrovy, Kamčatka, Veľké Sundy, Predná India, Zadná India, Malá Ázia, Arabský polostrov, Kórejský polostrov, Cyprus  Suezský prieplav, Červené more, Beringov prieliv, Kaspické more, Bajkal, Mŕtve more, Aralské jazero  Chang-Jiang, Huang He, Ob, Mekong, Jenisej, Ganga, Brahmaputra, Eufrat, Tigris  Himaláje, Tibetská náhorná plošina, Pamír, Mount Everest, Kaukaz, Ural  Západosibírska nížina, Indogangská nížina, Veľká čínska nížina  monzúny, tajfúny, cunami  typy krajiny  obyvateľstvo Ázie  Bombaj, Šanghaj, Dillí, Beijing (Peking), Soul, Tokio  kresťanstvo, hinduizmus, judaizmus, islam, budhizmus  hospodárstvo Ázie  Čína  India  Japonsko  Indonézia  Turecko  Izrael  ázijské tigre, elektronika, ropa  pamiatky zaradené v zozname prírodného a kultúrneho dedičstva UNESCO |

1. Hodnotenie a klasifikácia

Hodnotenie a klasifikácia prospechu a správania žiakov a opatrenia vo výchove v ZŠ bude realizovaná v súlade so zákonom č.245/2008 Z.z. o výchove a vzdelávaní ( školský zákon) a o zmene a doplnení niektorých zákonov, v súlade s metodickým pokynom č.22/2011.

Vo výchovno-vzdelávacom procese sa uskutoční priebežné a celkové hodnotenie a to nasledovným spôsobom:

* + - **priebežné hodnotenie** sa uskutoční pri hodnotení čiastkových výsledkov prejavov žiaka na vyučovacích hodinách, má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho aktuálny psychický i fyzický stav,
    - **celkové hodnotenie** žiaka v geografii sa uskutoční na konci prvého polroka a na konci druhého polroka školského roka; a vyjadruje objektívne zhodnotenie úrovne vedomostí, zručností a návykov žiaka v danom vyučovacom predmete.

Hodnotiace portfólio :

|  |  |
| --- | --- |
| Povinné | Nepovinné |
| * ústne odpovede | * geografická olympiáda |
| * písomné testy, didaktické testy | * propagačný materiál – projekt |
| * orientácia na mape | * aktuality týkajúce sa učiva |
| * tvorba portfólia | * prezentácie |
| * pracovný zošit |  |

Systém kontroly a hodnotenia žiakov :

* Pri **verbálnej kumunikácii** kontroly úrovne osvojenia poznatkov uprednostňovať prezentovanie poznatkov žiakmi na základe dobrovoľnej odpovede žiaka alebo určenia konkrétneho žiaka učiteľom / na predchádzajúcej hodine / . Pri verbálnej kontrole zisťovať a hodnotiť osvojenie základných poznatkov stanovených výkonovou časťou vzdelávacieho štandardu. – **hodnotiť známkou**
* **Písomnou formou** kontrolovať a hodnotiť osvojenie základných poznatkov prostredníctvom testu na konci tematického celku alebo skupiny podobných učebných tém v časovom limite 15 - 20 min v rozsahu 15 - 20 otázok zostavenýh podľa výkonovej časti vzdelávacieho štandardu. Hodnotenie známkou na základe percentuálnej úspešnosti podľa kritérií na základe vzájomnej dohody učiteľov.

100% - 90% 1 (výborný)

89% - 75% 2 (chvalitebný)

74% - 50 % 3 (dobrý)

49% - 30% 4 (dostatočný)

29% - 0% 5 (nedostatočný)

* Pri **praktických aktivitách** využívať slovné hodnotenie praktických zručností / vrátane posterov a schém podľa potreby / s dôrazom na samostatnosť a správnosť tvorby záverov z riešenia úloh. **Slovné hodnotenie** so stručným komentárom k výkonu žiaka.
* Úroveň **kombinovaných** verbálnych, písomných, grafických prejavov a komunikatívnych zručností kontrolovať a hodnotiť prostredníctvom **prezentácie projektov** podľa kritérií na základe vzájomnej dohody ( známkou, slovné hodnotenie).

**Hodnotenie predmetu bolo prerokované na zasadnutí PK dňa: 28.8.2019**

1. **Učebné zdroje**

**Učebnica:** doc. RNDr. Ladislav Tolmáči, PhD., RNDr. Daniel Gurňák, PhD. a spol. – Geografia pre 7. Ročník základných škôl a 2. Ročník gymnázií s osemročným štúdiom., Pracovný zošit pre 6. ročník

**Atlasy:** Školský zemepisný atlas, Zemepisný atlas sveta, Atas Slovenska, glóbus, pracovný zošit, portfólio

**Encyklopédie a odborné časopisy:** Geografia, Geo, Ľudia a Zem, National geographic

**DVD filmy a výukové programy:** Seterra, Svet, Google earth, Didakta Zemepis, ďalšie podľa priebežnej ponuky

**Internet:** internetové geografické portály

**ŠkVP je otvorený dokument, ktorý je možné meniť v priebehu školského roka podľa potreby.**