**PRÍPRAVA NA VYUČOVANIE**

|  |  |  |  |
| --- | --- | --- | --- |
| **Meno vyučujúceho** | | Bc. Dominik Valeš | |
| **Trieda:** | | 5. ročník | |
| **Vzdelávacia oblasť:** | | Človek a spoločnosť | |
| **Predmet:** | | Dejepis | |
| **Tematický celok:** | | Človek v minulosti a človek súčasnosti | |
| **Učivo (téma):** | | Ako sa žilo na úsvite dejín | |
| **Ciele:** | | **kognitívny –**  Popísať základné pojmy: lovec, zberač, keramika, roľníctvo, majetok, trh  Vysvetliť rozdiel medzi úlohou lovca a zberača.  Vymenovať aspoň 3 novo pochopené pojmy. | |
| **afektívny -**  Zapájať sa do diskusie o rozdielnosti doby minulej a súčasnosti.  Vedieť vymenovať základné potreby na základe výsledkov porovnávania. | |
| **psychomotorický –**Vytvoriť škálu potrieb modernej doby vzhľadom na seba samého. | |
| **Typ vyučovacej hodiny:** | | Klasická | |
| **Vyučovacie metódy:** | | Vysvetľovacia, riadený rozhovor, výklad, práca s učebnicou, hodnotiaca metóda, logické postupy, polemika, | |
| **Organizačné formy vyučovania:** | | Hromadná | |
| **Medzipredmetové vzťahy:** | | Biológia, Multikultúrna výchova | |
| **Didaktické prostriedky:** | | pero, zošit, učebnica, tabuľa | |
| **Kompetencie:** | | sociálne komunikačné kompetencie; kompetencia učiť sa, ako sa učiť; kompetencia riešiť problémy; osobné, sociálne a občianske kompetencie; | |
| **ŠTRUKTÚRA VYUČOVACEJ JEDNOTKY:** | | | |
| **Fázy vyuč. hodiny/čas:**  **Organizač-ná časť vyučovacieho procesu:**  **Motivačná časť:** | **Činnosť učiteľa** (opis činností a ich  zdôvodnenie)  Pred začiatkom hodiny sa učiteľ privíta so žiakmi, zapíše hodinu do triednej knihy. Učiteľ oboznámi žiakov s  cieľom vyučovacej hodiny. Predstaví žiakom tému a plynule prechádza do motivačnej, aktivizačnej časti hodiny.  ,,Zamýšľali ste sa niekedy nad tým čo všetko je pre nás dnes dôležité?“ Skúste mi povedať čo je podľa Vás dnes dôležité čo ľudia v minulosti nemali? | | **Činnosť žiakov**  Žiaci si pripravia učebnice a zošity.  Žiaci sa oboznamujú s  obsahovou náplňou hodiny.  Žiaci sa hlásia a hovoria svoje postrehy. Učiteľ komentuje správnosť a upravuje myšlienky žiakov a zapisuje predmety na tabuľu. |
| **Expozičná časť:**  **Fixačná časť:**  **Diagnostic- ká časť:** | Učiteľ od tejto aktivity prechádza k vysvetľovaniu nového učiva. Učiteľ požiada žiakov aby si otvorili knihy a zošity, a poukáže na jednotlivé obrázky. Na základe dialogickej formy výkladu nadiktuje žiakom stručné poznámky (Príloha). Za každou poznámkou nasleduje otázka alebo upresnenie pre zachovanie pozornosti žiakov.  Učiteľ rozdá žiakom papiere a zadá aktivitu.  „ Nakreslite 3 veci, ktoré sú najdôležitejšie pre Vás dnes bez, ktorých si neviete predstaviť žiť.“  Učiteľ zhodnotí činnosť žiakov – podľa aktivity. Zadáva žiakom domácu úlohu:  „ Opýtajte sa svojich rodičov na 3 predmety, ktoré boli pre ich detstvo typické.“ | | Žiaci si zapisujú do zošitov poznámky nového učiva a následne plnia aktivity podľa pokynov učiteľa.  Žiaci pracujú na pracovnom liste.  Žiaci si zapíšu domácu úlohu do zošita. |

**Poznámky:**

Stručné objasnené pojmy, bližšie o živote v minulej dobe sa dozvedia na nasledujúcej hodine:

Lovec- človek s základnou funkciou obstarávať potravu pre seba, svoju rodinu a spoločnosť

Zberač- človek, ktorý sa stará o zbieranie plodov, dreva, a neskôr aj úrody

Keramika- súhrnný pojem pre označenie výrobkov vyrobených z hliny

Roľníctvo- rozvinulo sa spolu s rozvojom pestovania plodín, išlo o prácu na poli obrábanie, staranie sa o pôdu a úrodu.

Majetok – je vecný alebo nemateriálny *(poznámka pre učiteľa vysvetliť pojem nemateriálny majetok)* predmet súbor predmetov, ktoré sú prisúdené právom jednej osobe, skupine.

Trh – v minulých dobách išlo o miesto stretu kultúr predaja a výmeny tovarov