**Projekt vyučovacej hodiny dejepisu**

**bc. dominik valeš**

**ŠKOLA: ZŠ s MŠ Prakovce**

**ROČNÍK**: 9.ročník

**DÁTUM**: 13.3.2023

**TEMATICKÝ** **CELOK**:

**TÉMA VYUČOVACEJ HODINY**: Štúrovská generácia

**VZDELÁVACÍ CIEĽ**:

* Vedieť vysvetliť pojem štúrovská generácia.
* Vymenovať stúpencov Ľ. Štúra patriacich k tzv. štúrovcom.
* Uviesť rok:
* dohody o vytvorení nového spisovného jazyka na fare J. M. Hurbana v Hlbokom
* vznik Tatrína v Liptovskom Sv. Mikuláši
* (rozmedzie od – do) vydávanie Slovenských národných novín a Orla tatranského
* V ktorom sa Ľudovít Štúr sa stal poslancom uhorského snemu
* Uviesť príčiny a dôvody vzniku slovenského jazyka
* Vedieť vymenovať hlavné diela pojednávajúce o slovenskej reči

**VÝCHOVNÝ CIEĽ**:

* Vedieť diskutovať o dôležitosti jazyka

**POJMY:** štúrovci, spisovná slovenčina, Štúr – Hurban – Hodža, evanjelické lýceum

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo - reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: vysvetľovanie, diskusná metóda, pracovný list (doplňovačka)

**POMÔCKY**: interaktívna tabuľa, krieda a tabuľa / fixa a tabuľa, učebnica

(KRASNOVSKÝ, Branislav, Margita MIHÁLIKOVÁ a Mária TONKOVÁ. *Dejepis: Pre 6. ročník základnej školy a 1. ročník gymnázií s osemročným štúdiom*. Bratislava: Slovenské pedagogické nakladateľstvo, 2011. ISBN 9788010018727.), pracovné listy.

**OSNOVA NOVÉHO UČIVA**:

1. študenti evanjelického lýcea
2. Od bernolákovskej slovenčiny a biblickej češtiny k novej slovenčine
3. Ľudovít štúr
4. Politické aktivity Slovákov
5. Literatúra

**ŠTRUKTÚRA VYUČOVACEJ HODINY:**

1. **Organizačná časť:**

Pred začiatkom hodiny sa učiteľ privíta so žiakmi, zapíše hodinu do triednej knihy, skontroluje dochádzku.

1. **Oznámenie cieľa vyučovacej hodiny:**

Cieľom dnešnej vyučovacej hodiny je, naučiť sa ako vznikol náš jazyk a hlavne prečo sme ho potrebovali. Povieme si niečo o štúrovskej generácii a predstavíme si politiku doby vzniku nášho jazyka.

1. **Preverovanie vedomostí nadobudnutých na predchádzajúcich hodinách dejepisu:**

Na minulej hodine sme sa naučili niečo o Slovanskej vzájomnosti. Takže si poďme zopakovať čo vieme. Kto bude vedieť odpoveď nech sa prihlási.

**Otázky:**

1. Vymenujte slovanské národy, ktoré žili v habsburskej monarchii v 19. storočí. Akému národnostnému tlaku boli vystavované?

2. Uveďte centrá 2. fázy slovenského národného hnutia. Pomenujte významných učencov. 3. Zamyslite sa nad tým, ako zareagovalo slovenské národné hnutie na vzrastajúcu maďarizáciu v 20-tych rokoch.

4. Vyjadrite podstatu myšlienky slovanskej vzájomnosti. Zamyslite sa, prečo prekážala maďarským politikom.

5. Vysvetlite pojem Slávia. Poznáte organizácie, ktoré dnes vo svojich názvoch používajú slovo Sláva, Slávia či Slovan? V koreni ktorého názvu slovenského mesta je sláva?

6. Porozmýšľajte, prečo bol prvý spoločný almanach katolíckych bernolákovcov a evanjelických vzdelancov nazvaný Zora.

7. Vymenujte osobnosti presadzujúce myšlienku slovanskej vzájomnosti a opíšte ich spoločenský prínos?

1. **Motivácia žiakov a aktualizácia učiva:**

Na úvod si otvoríme zošity. A teraz na chvíľu zabudneme na gramatiku. Skúste vymyslieť dve vety a napíšte ich tak, že nebudete rešpektovať žiadne gramatické pravidlá. Tvárme sa , že nepoznáme ypsilon, nepoznáme správne používanie dĺžňov ani mäkčeňov. Takže napíšte dve vety kde porušíte čo najviac gramatických pravidiel. Máte na to 5 minút.

(Zmyslom aktivity je ukázať žiakom dôležitosť gramatiky a aj to aký chaos by spôsobilo to ak by sme gramatiku ignorovali) po tejto aktivite vysvieti na tabuli učiteľ úryvok z básne:

Cirilo – Metodiada (Ján Hollý) na ktorej demonštruje zmeny a rozdiely s dnešným jazykom.

1. **Prezentácia nového učiva:**

Učiteľ začne po motivácii výklad samotnej témy. Téma je vysvetľovaná formou výkladu a dialógu.

1. **Fixácia nového učiva:**

V rámci fixácie učiteľ na tabuľu vysvieti prešmyčky mien a diel autorov spomínaných na hodine a spoločne so žiakmi rozlúšti pojmy.

1. **Zhrnutie učiva:**

Zhrnutie učiva prebehne počas aktivity fixačnej fázy.

1. **Zadanie a vysvetlenie domácej úlohy:**

Za domácu úlohu dostanú napísať si s pomocou učebnice poznámky z tejto témy aspoň na jednu stranu v zošite, vo formáte A5. Domáca úloha bude odkontrolovaná a známkovaná na budúcej hodine. Učiteľ vysvetlí napísanie poznámok jasne a zreteľne takto:

,, Za domácu úlohu si napíšete poznámky o téme štúrovská generácia s pomocou knihy. Pri písaní poznámok sa sústreďujte na vety, ktoré sú v texte hrubo vyznačené. Tému nájdete v učebnici na stranách 48 – 51.“

**9. Zhodnotenie vyučovacej hodiny a jej záver:**

Učiteľ zhodnotí zvládnutie cieľa vyučovacej hodiny, a rozlúči sa zo žiakmi.

**Ukážka demonštrácie :**

Rastislav, širokovládní ve Slovensku panovňík,  
Svím abi súcejšé v kresťanskéj víre opatril  
Vicvičeňí, a celú od modlí krajnu očisťil,  
Rečňíkov napraví k cárihradskému ze prosbú  
Císaru o zbehlích ve slovenčiňe zvestov. Ochotní  
Konštantína Michal dává a bratra Metóda.  
Rastislav došlích z ňevislovnú príjme radosťú.  
I hňeď královskú predním ve Ďevíňe bidlícím  
Hosťinu zastrájá; a seďícím u stola bratrom  
10  
Viprává: kedi v tích kresťanská povstala napred  
Víra zemách, kedi zašla. Potom ďál táže sa ešče,  
Jak sa Boriš, král Volgárov, ke Kristu obráťil.[[1]](#footnote-1)

1. <https://zlatyfond.sme.sk/dielo/1013/Holly_Cirillo-Metodiada/1#ixzz7vA52CWXa> [↑](#footnote-ref-1)