**Projekt vyučovacej hodiny**

**dejepisu**

Bc. Dominik Valeš

**ŠKOLA:** Gymnázium Gelnica

**ROČNÍK**: 2. ročník

**DÁTUM**:

**TEMATICKÝ** **CELOK**: Európa a Slovensko medzi starým a novým vekom

**TÉMA VYUČOVACEJ HODINY**: Štúrovská generácia

**VZDELÁVACÍ CIEĽ**:

**Žiak vie:**

* Vysvetliť, kto to boli štúrovci.
* Vymenovať hlavných predstaviteľov štúrovskej generácie.
* Vysvetliť na akom základe bola postavená nová slovenčina.
* Uviesť rok vzniku spolku Tatrín.
* Uviesť rok založenia Slovenských národných novín.

**VÝCHOVNÝ CIEĽ**:

* Pochopiť dôležitosť jazyka ako aspekt identifikácie národa.
* Uvedomiť si vývoj našej spisovnej slovenčiny.

**POJMY:** maďarizácia, evanjelické lýceum v Bratislave, štúrovci, Ľudovít Štúr, Janko Matúška, Jozef Miroslav Hurban, Michal Miloslav Hodža, Tatrín, Martin Hattala

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo – reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: výklad, diskusná metóda

**POMÔCKY**: učebnica pre 2. ročník stredných škôl , (krieda, tabuľa,) text Slovenskje národnje noviny[[1]](#footnote-1), Poznámky

**OSNOVA NOVÉHO UČIVA**:

1. Zopakovanie udalostí prvej fázy a druhej fázy národného hnutia.
2. Ujasnenie úlohy štúrovskej generácie v období národného hnutia.
3. Predstavenie predstaviteľov štúrovskej generácie.
4. Rok 1843.
5. Vznik nového jazyka.
6. Osvetová činnosť.
7. Hattalova úprava
8. Zhrnutie a záver vyučovacej hodiny.

**ŠTRUKTÚRA VYUČOVACEJ HODINY**

1. **Organizačná časť**

Príchod do triedy. Uvítanie sa zo žiakmi. Zápis do triednej knihy.

1. **Oznámenie cieľa vyučovacej hodiny**

*,,Cieľom dnešnej hodiny je predstaviť si tretiu fázu Slovenského národného hnutia a to fázu tzv. štúrovskej generácie. Budeme si hovoriť o tom kto to vlastne štúrovci boli a akú úlohu hrali v tomto slovenskom národnom hnutí.*

1. **Preverovanie vedomostí nadobudnutých na predchádzajúcich hodinách dejepisu**

Na úvod učiteľ spolu so žiakmi zopakuje učivo týkajúce sa predošlých dvoch fáz národného hnutia. Otázky:

* *Vymenujte hlavných predstaviteľov Slovanskej vzájomnosti?*
* *Vymenujte dôležité diela, ktoré vznikli v tomto období?*
* *Uveďte dve hlavné centrá druhej fázy Slovenského národného hnutia?*
* *Kto je hlavnou postavou prvej fázy SNH?*

1. **Motivácia žiakov a aktualizácia učiva**

Učiteľ na úvod prečíta krátky úryvok z prvého čísla slovenských národných novín.

*„ Práve ste počuli úryvok z prvého vydania periodika Slovenskje narodnje noviny. Tieto noviny boli napísane v jazyku ktorý bol uzákonený roku 1843 no a o tomto období vytvorenia štúrovského jazyka budeme dnes hovoriť.“*

1. **Prezentácia nového učiva**

Učiteľ vedie výklad v učebnici. Výklad pri časti o povolení vydávať Slovenskje Naronje Noviny je doplnený o názornú ukážku textu čítaného v motivačnej fáze hodiny. Počas výkladu pri jednotlivých častiach učiteľ kladie kontrolné otázky na premýšľanie.

*„ V čom spočívala maďarizácia?“*

*„ Prečo nebol ľud spokojný s Bernolákovým jazykom?“*

*„Kto je autorom textu našej národnej hymny?“*

*„Akú úlohu hrala v tejto dobe tlač?“*

*„ Prečo nakoniec aj bernolákovci súhlasili s používaním štúrovskej slovenčiny?“*

Odpovede na tieto otázky sú predmetom diskusie a zároveň rozvíjajú kritické myslenie. K odpovediam sa dopracuje aj učiteľ vo výklade preto musia byť tieto otázky kladené pred ich zodpovedaním vo výklade aby splnili svoj účel.

Učiteľ v prípade možnosti využíva prezentáciu. Ak túto možnosť využíva učebnicu.

Na upresnenie pôsobenia SNH použije učiteľ mapu na strane 45 a mapu nárečí.(príloha)

1. **Fixácia nového učiva**

Na lepšiu fixáciu učiva učiteľ použije otázky zameriavajúce sa na kognitívne ciele :

*„Vymenujte aspoň 4 predstaviteľov štúrovcov?“*

*„Čo bolo založené roku 1844?“*

*„Aké periodikum začalo vychádzať roku 1845?“*

*„Vymenujte dve diela Ľudovíta Štúra?“*

1. **Zhrnutie učiva**

Učiteľ stručne zhrnie čo je podstatné si zapamätať si o tejto téme.

Kto to boli štúrovci?

Akú úlohu zohrali v SNH?

Kedy a kde bola uzákonená štúrovská slovenčina?

Čo nasledovalo po roku 1843?

1. **Zadanie a vysvetlenie domácej úlohy**

Domáca úloha opakovanie na test.

1. **Zhodnotenie vyučovacej hodiny a jej záver**

Učiteľ zhodnotí vyučovaciu jednotku a rozlúči sa zo žiakmi.

**Príloha**

**Mapa z učebnice:**

**Obrázok, na ktorom je text

Automaticky generovaný popis**

Obrázok, na ktorom je mapa

Automaticky generovaný popis

1. <https://upload.wikimedia.org/wikipedia/commons/a/a8/Slovakia_SlovenskeNarodneNoviny_L-Stura_Stur.jpg> [↑](#footnote-ref-1)