**Projekt vyučovacej hodiny**

**dejepisu**

Bc. Dominik Valeš

**ŠKOLA:**  Gymnázium Gelnica

**ROČNÍK**: 3. ročník

**TEMATICKÝ** **CELOK**: Slovenská republika 1939 - 1945

**TÉMA VYUČOVACEJ HODINY**: Slovenská republika – nový štát

**VZDELÁVACÍ CIEĽ**:

* Vysvetliť pojem totalitný politický systém.
* Vymenovať dvoch podporovateľov nemeckého nacistického krídla.
* Vysvetliť pojem umiernené krídlo a radikálno-fašistické krídlo.
* Uviesť rok a názov vládneho nariadenia týkajúceho sa židov.

**VÝCHOVNÝ CIEĽ**:

* Pochopiť postavenie Slovenského štátu počas druhej svetovej vojny.

**POJMY:** totalitný politický systém, umiernené krídlo a radikálno-fašistické krídlo, židovský kódex

**TYP VYUČOVACEJ HODINY**: Hodina výkladu a osvojovania si nových vedomostí

**DRUH VYUČOVACEJ HODINY**: výkladovo – reproduktívny

**FORMA VYUČOVACEJ HODINY:**

* hodiny základného preberania učiva,
* vyučovanie v triede,
* frontálna

**METÓDY**: výklad, diskusná metóda

**POMÔCKY**: učebnica, krieda, tabuľa, video[[1]](#footnote-1), dobová tlač[[2]](#footnote-2), magazín

**OSNOVA NOVÉHO UČIVA**:

1. Zopakovanie udalostí ktoré viedli k vytvoreniu Slovenského štátu.
2. Predstavenie novej témy.
3. Diskusia o slobode.
4. Práva a povinnosti satelitného štátu.
5. Diskriminácia v kontexte druhej svetovej vojny.
6. Poznámky a zhrnutie témy.

**ŠTRUKTÚRA VYUČOVACEJ HODINY:**

1. **Organizačná časť**

Príchod do triedy. Uvítanie sa zo žiakmi. Kontrola dochádzky a zápis do triednej knihy.

1. **Oznámenie cieľa vyučovacej hodiny**

*,,Cieľom dnešnej hodiny je vyjasniť si otázku Slovenského štátu počas druhej svetovej vojny.“ Povieme si o tom čo to bol totalitný režim, dvojpolárnosť HSĽS a čo to bol tzv. židovský kódex.“*

1. **Preverovanie vedomostí nadobudnutých na predchádzajúcich hodinách dejepisu**

Na úvod učiteľ spolu so žiakmi zopakuje učivo týkajúce sa počiatkov slovenského štátu a potom prejde na nové učivo. Otázky:

*„ Aký je presný dátum vzniku vojnového Slovenského štátu?“ –* 14.3.1939

*„ Ktorá dôležitá strana vznikla v tomto období?“ –* HSĽS

1. **Motivácia žiakov a aktualizácia učiva**

Na úvod pustí učiteľ inštruktážne video cca 3 minúty. Video obsahuje stručný vznik ako aj príčiny vzniku Slovenského štátu v roku 1939.

Diskusia o živote v Slovenskom štáte.

*„ Cítite sa dnes naozaj slobodný?“*

1. **Prezentácia nového učiva**

Učiteľ prezentuje nové učivo a popri tom diktuje poznámky žiakom. Učiteľ pri výklade používa informácie z textu v učebnici (143 -146) . Výklad ako aj poznámky učiteľ koordinuje s učebnicou. Pri výučbe je použitý obrazový materiál z časopisu Magazín N. [[3]](#footnote-3)Výklad je vedený dialogickou metódou. Pri tomto výklade používa učiteľ aj ukážky dobovej tlače. Pre lepšiu pozornosť žiakov výklad učiteľ prekladá diktovaním poznámok. Výklad sa sústreďuje na vysvetlenie: *čo to bol totalitný režim, dvojpolárnosť HSĽS a čo to bol tzv. židovský kódex.*

*„ Keď teraz viete čo sa počas prvých rokov existencie Slovenského štátu dialo, ako by ste ho zhodnotili?“*

1. **Fixácia nového učiva**

Učiteľ vo fixácii kladie otázky ktoré sú vedené ako kognitívne ciele.

Týmto spôsobom zhrnie učivo.

1. **Zhrnutie učiva:**
2. **Zadanie a vysvetlenie domácej úlohy**

Domáca úloha nie je zadaná.

1. **Zhodnotenie vyučovacej hodiny a jej záver**

Učiteľ zhodnotí vyučovaciu jednotku a rozlúči sa zo žiakmi.

1. <https://www.youtube.com/watch?v=gV4asMrAjY8> [↑](#footnote-ref-1)
2. https://dennikn.sk/402868/takto-vyzerali-obalky-novin-vzniku-slovenskeho-statu-tiso-hitler/ [↑](#footnote-ref-2)
3. Magazín N, mesačník, MAREC/03/2019, Ročník 4., Slovenský štát, Príbehy obetí a páchateľov vojnovej republiky. [↑](#footnote-ref-3)