-”Roztmievačka. Exteriér. Noc. Tmavá pustá préria. Osamelý kovboj sedí na mohutnom žrebcovi a hľadí na mesiac. Zrazu sa na oblohe zjaví záblesk svetla a na zem padá horiaci meteorit.”

-”Evžen, zase si vymýšľaš príbehy o svojom otcovi? Chceš aby si z teba všetci robili srandu a mysleli si o našej rodine, že nevieme vychovať deti?”

-”Ahoj strýko Bill. Príbehy píšem rád, pretože v nich jazdím na koni po boku môjho otca. V skutočnom svete mi ostáva len ustráchane sedieť doma v triaške, počúvať ako dvere škrípu a trpezlivo čakať na váš návrat späť do mesta.”

-”Evžen, nemáš sa čoho bát. Tvoj otec je najlepší kovboj v našom meste. Keď naše kone vedie on, nič sa nám nemôže stať. “

Zrazu do domu lapajúc po dychu, vtrhne Mária, Evženova sestra. Vystrašene Billovi povie, že hliadka kovbojov narazila na banditov a nutne potrebujú pomoc.

-”Mária, postaraj sa o Evžena kým sa nevrátim.” povedal Bill a vzal si svoj opasok aj s klobúkom. Vo dverách ho však zastavila Evženova otázka.

-”Strýko Bill, bude môj otec v poriadku?”

Napriek tomu, že chcel odpovedať pravdivo, nepovedal nič. Evženove psie oči, ktoré začali práve slziť, mu zavreli ústa. Vzal Ligmu, svoju kobylu, a cválal za mesto až do kaňonu, keď to zbadal. Bolo to na neuverenie... Naokolo samé telá. V strede na malej kruhovej ploche stoja traja muži. Vodca banditov Diznats, obávaný odpadlík Gadim a Evženov otec, Jack. Bill sa mu rozbehol na pomoc, no v tom ho večne statočný Jack zastavil.

-”Stoj Bill, toto je medzi nami troma, naozajstný férový kovbojský súboj.” hrubým autoritatívnym hlasom riekol Jack.

Ticho. Exteriér. Kaňon. Traja kovboji nehybne stoja a premýšľajú po kom vystrelia. V tej chvíli sa nič nedeje, no napriek tomu sa deje všetko. Nádych. Výdych. Vľavo. Vpravo. Slnko praží. Vrany škriekajú. Ruky sa približujú k opaskom. Nastáva pravé poludnie. Bum! Bum! Prásk!

-”Čo sa stalo?” zvreskol Bill.

-”Vyhral som.” s kamennou tvárou odvetil Jack.

Počet slov : 317 , téma - Bolo to na neuverenie (rozprávanie) Matej Smorada