* Usmernenie k hodnoteniu žiakov
* **Hodnotenie a klasifikácia žiakov ZŠ**

**v čase mimoriadnej situácie spôsobenej prerušením vyučovania**

Základná škola...., v zmysle Usmernenia na hodnotenie žiakov základných škôl v čase mimoriadnej situácie, spôsobenej prerušením vyučovania v školách, oznamuje všetkým žiakom a rodičom našej školy, že v zmysle zásad hodnotenia žiakov nebudú naši žiaci na konci školského roka klasifikovaní z dôvodu nenaplnenia cieľov predmetu jeho plnohodnotnou realizáciou z nasledujúcich predmetov:

***Telesná a športová výchova, Hudobná výchova, Výtvarná výchova, Pracovné vyučovanie , Technika, Informatika, Etická výchova, Náboženská výchova, Nemecký jazyk – 2. voliteľný predmet, Ruský jazyk – 2. voliteľný predmet, Občianska náuka.***

               Žiaci z týchto predmetov na konci školského roka budú hodnotení slovom ***„absolvoval“***.

               Ostatné predmety budú priebežne hodnotené slovne a záverečné hodnotenie bude realizované nasledovne:

* + **v prvom ročníku – formou slovného hodnotenia,**
  + **v ostatných ročníkoch – v zmysle rozhodnutia riaditeľa školy po prerokovaní v pedagogickej rade.**

Podklady na hodnotenie výchovno-vzdelávacích výsledkov žiakov získava učiteľ v čase prerušeného vyučovania v školách najmä  **z portfólií žiackych prác a rozhovormi so žiakmi**, príp. konzultáciou s rodičmi. Podkladmi môžu byť projekty, riešenia komplexných úloh, samostatne praktické práce spracované žiakmi počas domácej prípravy s prihliadnutím na individuálne podmienky každého žiaka.

**Postup do vyššieho ročníka**

1. V čase mimoriadnej situácie nemôže byť žiak **zo žiadneho predmetu**hodnotený stupňom prospechu **nedostatočný**alebo **dosiahol neuspokojivé výsledky, t.j. nemôže opakovať ročník.**

2. V čase mimoriadnej situácie je vo výnimočných prípadoch možné určiť pred postupom do vyššieho

ročníka ***preskúšanie u tých žiakov 2. stupňa ZŠ*,**ktorí **zo *subjektívnych príčin*, *neplnili požiadavky vyučovania na diaľku***a dosiahli **neuspokojivé výsledky za obdobie pred prerušením vyučovania.**Preskúšanie je možné najskôr dva mesiace po obnovení vyučovania v školách alebo do 31.8.2020.O preskúšaní žiaka rozhoduje pedagogická rada.

3. V čase mimoriadnej situácie žiaci druhého stupňa ZŠ, ktorí v 1. polroku dostali známku **nedostatočnú z dvoch a viac predmetov alebo boli neklasifikovaní, môžu absolvovať** **komisionálne skúšky**najneskôr do 31.8.2020.