Úvod

*„Vysokou horou obklopená, dedinka moja spí,*

*tam prežila som šťastné chvíle a môjho detstva sny.*

*Tam rástla som jak jedlička, keď vonku kvitol háj,*

*Preto ma dnes srdce bolí, že sa s ňou lúčiť mám.“*

Už ako malým bábätkám nám mamky spievali uspávanky pri postieľke. V škôlke  nás  učili spievať rôzne ľúbozvučné ľudové spievanky. Pamätám si, ako som si prospevovala s babkou pri oberaní ríbezlí, aby sme sa pri práci aj trochu zabavili. Naučila ma piesne, ktoré som neskôr mala možnosť zaspievať na školskej súťaži, kde sa mi podarilo aj umiestniť . Jedného dňa sa u nás v meste, na základnej umeleckej škole, otvoril nový folklórny krúžok pod vedením Mgr. Lukáša Mackovjaka . Prihlásila som sa, aj keď len zo zvedavosti. Chcela som vyskúšať niečo nové. Začala som sa učiť texty ľudových piesní z môjho okolia a rôzne nové tanečné motívy pre nich typické. Zúčastňovali sme sa rôznych festivalov či súťaži, na ktorých sme prezentovali ľudové zvykoslovie aj z okolitých obcí. Prezentovali sme tradície, ako napríklad svadba, veľkonočná oblievačka, pochovávanie basy či *voďeňie Ulijany,* čo bolo typické pre obec Kojšov. Skrze tieto podujatia som získala veľa nových priateľov, spoznala tradície, tance a piesne aj z iných regiónov a zoznámila sa s mnohými ďalšími tradičnými činnosťami a zvykmi. Začala som spoznávať akýsi nový svet, ktorý bol kedysi pre našich predkov úplne bežný. Vždy som obdivovala aké krásne kroje nosili staršie babičky. A teraz som mala možnosť  na vlastnú kožu okúsiť  akúsi módu našich prastarých rodičov. Veľmi som sa z toho tešila a opäť som nadobudla nové poznatky o našej histórii.

Ako trochu staršia som sa zúčastnila na fotení do knihy *Chorovody na Slovensku*, v ktorej autorka Katarína Babčáková popisovala unikátny zvyk typický pre obec Kojšov *voďeňie Ulijany*. Skúsené kojšovčanky  ma aj s kamarátkami obliekli do nádherných krojov. Chodili sme dedinou a spievali chorovodné piesne . Obyvatelia Kojšova z nás mali veľkú radosť, najmä tí starší, ktorý sa vďaka nám mohli aspoň na chvíľu vrátiť do svojej mladosti. Pripomenuli sme im do akého krásneho kraja patria. Kráčajúc a spievajúc som si uvedomila aké okúzľujúce to muselo byť kedysi.

Od svojich 12 rokov sa každoročne zúčastňujem či Kojšovskej heligónky alebo festivalu Margecianske fajnoty. . Spolu s kamarátkami tam okrem hrania, spevu a tanca, pečieme pre ľudí tradičné kojšovské gruľovníky, ktorých celý postup nás naučili starenky  z Kojšova. Teším sa z toho, ako okoloidúcim vždy vyčarujeme našim spevom úsmev na tvári. Zastavia sa pri nás a pozorujú s akou láskou a radosťou miesime a vaľkáme cesto. Pýtajú sa rôzne otázky, pretože aj oni sa chcú naučit o týchto lahodných pokladoch viac. Pozorujem, ako sa pri ich ochutnaní ľuďom vracajú spomienky, keď tieto gruľovníky jedli bežne. Aj týmito zážitkami ma folklór pod vedením Lukáša Mackovjaka vždy naučí niečo z gastronómie, ktorú nenájdeme len tak v hocijakej reštaurácii.

Myslím si, že každý človek by mal poznať aspoň kúsok z  piesní či tradícii svojho rodného kraja. Je to kúsok histórie, ktorý sa rozprávaním prenáša z generácie na generáciu. Folklór vieme vnímať ako niečo tradičné, pesničky a tance, ako umenie všeobecne . No vieme ho vnímať aj ako niečo, čo nám udáva morálne a kultúrne hodnoty. Človeku dáva odpoveď na otázku kam patrí. Odkiaľ pochádza, kde je a kam smeruje. „Hudba predsa v svojom bytí je vždy viazaná na činnosť človeka, na jeho psychickú a duchovnú aktivitu, je jej výsledkom, ktorý sa vždy k niečomu vzťahuje, významovo korení v existencii človeka.”( J. Hatrík, 2016, s. 19)

A preto by som touto prácou chcela ľudom prestaviť jednu výnimočnú tradíciu, ktorá má korene v obci Kojšov. Je to tradícia s názvom *Voďeňie Uľijani*, pretože práve ona je toho dobrým príkladom. „Tradícia dodáva životu váhy. Veľká minulosť zaväzuje. Je mierou a sudcom prítomnosti. V úmysloch, vo výkonoch vždy sa deje akési virtuálne porovnanie s tým, čo sa už raz bolo vykonalo. Keď sa raz podarilo vykonať niečo veľké, najmä v osobných heroických hodnotách, hneď sa to stáva normou a meradlom pre budúce výšky a výkony. Veľkosť raz dosiahnutá zaväzuje všetky pokolenia. „Posteri maiora tentent!” Úmysly sa merajú na úmysloch, skutky na skutkoch, obete na obetiach. ( Ladislav Hanus: O kultúre a kultúrnosti, Bratislava, LÚČ, 2003)

Tradície nás vedia veľa naučiť a ukázať nám ako sa žilo kedysi. Aký bol život krásny a jednoduchý no zároveň ťažký. Čo si vtedy ľudia vážili nad zlato, dnes tým pohŕdame a je nám to samozrejmosťou. Vie nám dať odpoveď na otázku kam patríme. Je dôležité tradície poznať a uchovávať. A ja by som touto prácou chcela prispieť k uchovaniu práve tejto.

Ľudové zvykoslovie

Pre poznanie života a kultúry každého regiónu má zvykoslovie veľký význam. Práve v ňom sa odráža spôsob života a myslenia ľudu, jeho rodinný život, spoločenské vzťahy, náboženské predstavy... Akoby napodobňovalo kolobeh života v prírode, ktorý ľudia plne rešpektovali. Ako sa hovorí „Zvyk je železná košeľa“. Tak aj oni jar vítali vynášaním zla, leto ospevovali tiahlymi piesňami a podobne.

Vo zvykosloví sa premieta úcta prameniaca zo strachu pred rôznymi živlami, vodou, ohňom, tajomnosťou tmy. Každý človek sa snaží hľadať odpovede na svoje otázky o priebehu života.

Tradícia vo zvykoch to je postoj človeka k prírode, k svetu vôbec.

Zvykoslovie nebolo každodenným aktom, súčasťou všedného dňa. Bolo zlomom buď v prírode alebo v živote človeka. Bolo sviatkom. Ľudia si vo zvykoch otvárali akýsi obranný mechanizmus voči tajomnému, tušenému, častokrát (pre nich) až nevysvetliteľnému.

Na formovanie zvykoslovia vplývalo viacero vonkajších momentov. Spomeňme vplyvy, ako bolo kresťanské obradoslovie a svetonázor, tiež kultúrne vplyvy iných vrstiev, najmä remeselníckych, pôsobenie inoetnických kultúr a podobne.

Pre výročné zvyky je charakteristické ich vzájomné prelínanie. Samotné zvyk E. Horváthová charakterizuje ako: „všeobecne prijaté, tradíciou ustálené vzory správania socionormatívnej povahy. Sú to zdedené formy kultúrneho správanie človeka ako indivídua a súčasne sa prejavujú vo všetkých jeho vzťahoch k rodine, k príbuzenstvu, k spoločnosti, k životnému prostrediu, k prírode, k práci, vo všetkých opakovaných druhoch aktivity v každodennom živote, pri sviatočných i slávnostných príležitostiach.“(Horváthová, 1995, s.106 citovaná podľa Bitušíkovej, 1997, s. 4). Súčasťou zvykov sú obrady pod ktorými rozumieme tradíciou štandardizovaný komplex symbolických a iných úkonov......... Obrady podmieňujú alebo spolupôsobia pri kvalitatívnej zmene v osobnom živote človeka.“(Horváthová, 1986, s. 9)

...Základom tradície je schopnosť – žiaľ zo dňa na deň zriedkavejšia, vzácnejšia – schopnosť rozlišovať medzi základnými pólmi existencie. Medzi základnými smermi, akými sa môže uberať ľudský život – ako ten individuálny, tak aj život spoločnosti. Je to akési tajomné puto s Bytím, s Prírodou aj Kultúrou – Kultúrou Ducha, založené na rozlišovanie medzi Životom a Smrťou, medzi orientáciou na rozvíjanie síl života a orientáciou na deštrukciu, degeneráciu – na smrť. A je to, samozrejme, napomáhanie síl života.

Je to schopnosť rozlišovania medzi tvorbou a konzumom. A, samozrejme, spontánne napomáhanie tvorivosti. Je to schopnosť rozlišovania medzi Dobrom a Zlom. A, samozrejme, spontánne napomáhanie Dobra. Je to kumulovanie síl nasmerovaných k pólu Života, Tvorby, Dobra – k pólu Lásky – Agapé. O tom, aká je táto schopnosť dôležitá, nemusím dnes ani hovoriť. Poviem len toľko, že tak ako explóziám Zla, deštrukcie a smrti dochádza tam, kde tieto sily sú najviac koncentrované, tak k explóziám Dobra evolúcie života dochádza tam, kde sú koncentrované sily Tvorby...

... Nemôžem tu nespomenúť metaforu Norberta Wienera, ktorou definuje skutočnosť; sú to podľa neho „ostrovy informácie v ovocia oceáne entropie“...

... konať v zmysle Mickiewiczovej devízy: „ Meraj sily na zámery, nie zámery podľa síl...“

**1.Ľudové zvykoslovie**

**1.1. Obec Kojšov**

Obec Kojšov patrí do [okresu Gelnica](https://sk.wikipedia.org/wiki/Okres_Gelnica), ktorý patrí do [Košického kraja](https://sk.wikipedia.org/wiki/Ko%C5%A1ick%C3%BD_kraj).  Okres Gelnica sa nachádza na východnom Slovensku. Kojšov sa nachádza vo východnej časti Volovských vrchov a patrí do mikroregiónu Kojšovská hoľa. Obec Kojšov sa podľa dostupných historických prameňov po prvý krát spomína v roku 1368 a potom o sto rokov neskôr, keď pripadla panstvu Spišského hradu. Obyvatelia obce sa živili chovom oviec a dobytka, baníctvom, prácami v lese, ťažbou dreva, tesárstvom i uhliarstvom. Vtedajšie bohaté lesy obce poskytovali možnosť práce v nich pri ťažbe a spracovaní dreva. Pálilo sa aj drevené uhlie pre železné hámre, ktoré upravovali vyťažené rudy z kojšovských baní. V roku 1565 sa Kojšov počítal medzi banské obce.  Symboly zamestnania sú vyjadrené aj v erbe obce, ktorého atribútmi sú píla, brvno a okrídlená hlava anjela symbolizujúceho ochranu pred zlom a nešťastím.

Vplyvom reformácie boli obyvatelia do polovice 17. stor. prevažne evanjelikmi. Postupne, ale začala vzrastať prevaha gréckokatolíkov, preto tu bola začiatkom 18. stor. zriadená farnosť.(*internet-stranka obce,wiki.,babcakova)*

**1.2 Zvykoslovie**

Pre poznanie života a kultúry každého regiónu má zvykoslovie veľký význam. Práve v ňom sa odráža spôsob života a myslenia ľudu, jeho rodinný život, spoločenské vzťahy, náboženské predstavy... Vo zvykosloví sa každý človek snaží hľadať odpovede na svoje otázky o priebehu života pretože tradícia vo zvykoch to je postoj človeka k prírode, k svetu vôbec.

Zvykoslovie nebolo každodenným aktom, súčasťou všedného dňa. Bolo zlomom buď v prírode alebo v živote človeka. Bolo sviatkom. Ľudia si vo zvykoch otvárali akýsi obranný mechanizmus voči tajomnému, tušenému, častokrát (pre nich) až nevysvetliteľnému.

Na formovanie zvykoslovia vplývalo viacero vonkajších momentov. Spomeňme vplyvy, ako bolo kresťanské obradoslovie a svetonázor, tiež kultúrne vplyvy iných vrstiev, najmä remeselníckych, pôsobenie inoetnických kultúr a podobne.

Pre výročné zvyky je charakteristické ich vzájomné prelínanie. Samotné zvyk E. Horváthová charakterizuje ako: „všeobecne prijaté, tradíciou ustálené vzory správania socionormatívnej povahy. Sú to zdedené formy kultúrneho správanie človeka ako indivídua a súčasne sa prejavujú vo všetkých jeho vzťahoch k rodine, k príbuzenstvu, k spoločnosti, k životnému prostrediu, k prírode, k práci, vo všetkých opakovaných druhoch aktivity v každodennom živote, pri sviatočných i slávnostných príležitostiach.“(Horváthová, 1995, s.106 citovaná podľa Bitušíkovej, 1997, s. 4). Súčasťou zvykov sú obrady pod ktorými rozumieme tradíciou štandardizovaný komplex symbolických a iných úkonov......... Obrady podmieňujú alebo spolupôsobia pri kvalitatívnej zmene v osobnom živote človeka.“(Horváthová, 1986, s. 9)

...Základom tradície je schopnosť – žiaľ zo dňa na deň zriedkavejšia, vzácnejšia – schopnosť rozlišovať medzi základnými pólmi existencie. Medzi základnými smermi, akými sa môže uberať ľudský život – ako ten individuálny, tak aj život spoločnosti. Je to akési tajomné puto s Bytím, s Prírodou aj Kultúrou – Kultúrou Ducha, založené na rozlišovanie medzi Životom a Smrťou, medzi orientáciou na rozvíjanie síl života a orientáciou na deštrukciu, degeneráciu – na smrť. A je to, samozrejme, napomáhanie síl života.

Je to schopnosť rozlišovania medzi tvorbou a konzumom. A, samozrejme, spontánne napomáhanie tvorivosti. Je to schopnosť rozlišovania medzi Dobrom a Zlom. A, samozrejme, spontánne napomáhanie Dobra. Je to kumulovanie síl nasmerovaných k pólu Života, Tvorby, Dobra – k pólu Lásky – Agapé. O tom, aká je táto schopnosť dôležitá, nemusím dnes ani hovoriť. Poviem len toľko, že tak ako explóziám Zla, deštrukcie a smrti dochádza tam, kde tieto sily sú najviac koncentrované, tak k explóziám Dobra evolúcie života dochádza tam, kde sú koncentrované sily Tvorby...

... Nemôžem tu nespomenúť metaforu Norberta Wienera, ktorou definuje skutočnosť; sú to podľa neho „ostrovy informácie v ovocia oceáne entropie“...

... konať v zmysle Mickiewiczovej devízy: „ Meraj sily na zámery, nie zámery podľa síl...“ (Roman Berger, úryvok z listu do Veľkého Borového z roku 2001)