VEĽKÉ A MALÉ PÍSMENÁ

**Veľké písmená píšeme v menách (aj v menách zvierat) a priezviskách:**

Ján, Petra, Novotný, Dunčo

**Národnosti, etniká, príslušníci určitého kraja, obyvatelia miest a dedín vždy v veľkým písmenom:**

Francúz, Eskimák, Róm, Afričan, Stredoeurópan, Východoslovák, Oravec, Myjavčan

**Ale príslušníci náboženstva, nejakej ideológie vždy s malým písmenom:**

kresťan, moslim, komunista, nacionalista

**S malým písmenom píšeme názvy náboženstiev, ideologickým skupín, umeleckých skupín:**

islam, budhizmus, fašizmus, realizmus

**S malým písmenom píšeme pomenovanie jazyka:**

slovenčina, čeština, nemčina, anglický jazyk

**Názvy štátov, krajín, kontinentov, ostrovov, miest, dedín, krajov vždy s veľkým písmenom:**

Rakúsko, Afrika, Grónsko, Nitra, Londýn, Veľká Mača, Orava

**Pozor:**

Južná Kórea – s veľkými písmenami, pretože celé je to názov krajiny, ale

južné Taliansko – južné s malým, pretože to nie je krajina

**Názvy geografických pojmov, ako sú rieky, potoky, štíty, ale i hrady a zámky píšeme s veľkým len prvé slovo:**

Gerlachovský štít, Sklabinský potok, Šutovský vodopád, Končitý vrch, Beckov hrad

**Pozor:**

Biely Potok – obidva s veľkým, ak ide o názov obce Biely potok – druhé s malým, ak ide o názov potoka

Štrbské Pleso – ak ide o názov obce Štrbské pleso – ak ide o názov plesa

Oravský Podzámok – názov obce Oravský hrad – názov hradu

**Názvy ulíc, námestí, alejí, parkov… píšeme vždy s veľkým písmenom na začiatku názvu (aj keď to začína slovom ulica, námestie, park…), ostatné slová v názve píšeme s malým, ak to nie je meno alebo priezvisko:**

Ulica osloboditeľov, Námestie slobody

Sad Janka Kráľa

Mariánske námestie, Trenčianska ulica

**Názvy štátnych zriadení píšeme na začiatku s veľkým, ostatné slová s malým:**

Slovenská republiky, Spojené arabské emiráty, Habsburská monarchia

**Tak isto i názvy sviatkov, významných udalostí:**

Medzinárodný deň žien, Nový rok, Veľká noc, Slovenské národné povstanie

**Názvy inštitúcií píšeme na začiatku s veľkým, ostatné slová s malým, ak to nie sú mená a priezviská:**

Matica slovenská, Slovenská technická univerzita, Jazykovedný ústav Ľ. Štúra

**Niekedy sú názvy inštitúcií zložité, pretože ich súčasťou názvu je aj názov inštitúcie, ktorej sú súčasťou:**

Pedagogická fakulta Prešovskej univerzity Krčné oddelenie Vojenskej nemocnice

**Pozor:**

základná škola – píšeme s malým, keď nevieme o akú základnú školu ide

Základná škola Višňové – píšeme s veľkým, pretože je to názov konkrétnej inštitúcie

fakultná nemocnica Fakultná nemocnica v Martine

**S malým písmenom píšeme prídavné mená (ak pravda nie sú začiatkom nejakého názvu):**  
bratislavský, ruský, americký, štúrovský

**S veľkým písmenom, ak ide o vyjadrenie vlastníctva:**

Jurov dom, Novákova rodina, Bernolákov pravopis

**Pozor:**

Bernolákov pravopis – vlastníctvo bernolákovský pravopis – len prídavné meno

bernolákovčina – pomenovanie jazyka

**S malým písmenom píšeme:**

**biologické pomenovania zvierat, rastlín:** papraď samčia, vrabec poľný

**zamestnania:** pekár, lekár, sudkyňa

**školské predmety**: matematika, anglický jazyk, výtvarná výchova