**Veľká epická próza – 3. ročník – nová koncepcia – kompozičné postupy, lyrizácia –**

**A skupina**

1. Vymenuj fázy vnútornej kompozície prozaického diela. Stručne vysvetli.
2. Charakterizuj retrospektívny kompozičný postup.
3. J. C. Hronský – Jozef Mak (ukážka)

*Zelený svit ovíjal svoje vlákna okolo drevených zrubov a šindľových striech. Oblôčik matere Jozefa Maka vydychoval ustaté, zomdlené, žlté svetlo a chladná hmla sa čudovala, tichšie si líhala na zem pod týmto oblokom. Vetra a ľudí nebolo, o tomto čase neštekali ani psi. Ani robotov nebudí bieda tak zavčasu, nie vtedy, keď sa začne spretrhávať noc...*

Vysvetli, čo je to lyrizácia. Nájdi v ukážke 3 príklady na lyrizáciu prozaického textu,

pomenuj tieto umelecké prostriedky.

1. Autor D. Chrobák uvádza dielo Drak sa vracia mottom: *hľadanie stratenej cti, dôvery a lásky ľudí.* Vysvetli toto motto.
2. Stručne vysvetli 2 konflikty v diele D. Chrobáka Drak sa vracia.

**Veľká epická próza – 3. ročník – nová koncepcia – kompozičné postupy, lyrizácia –**

**B skupina**

1. Charakterizuj reťazový kompozičný postup.
2. J. C. Hronský – Jozef Mak (ukážka)

*Ozrutné vrchy okolo chalúp zdali sa ozrutnejšie, v čiernej, jednofarebnej ploche viseli nad dedinou, zblízka sa skláňali, azda celkom na vrchole smrečkov, čo tu i tam vyrastali z dvorov, úzkych záhrad. Tenké, štíhle smrečky, splašené, neisté sťa nezvaní hostia na chudobnej hostine.*

*Iba hviezdy sa výrazne chveli nad vlhkým štítom strechy, hoci mali také svetlo ako oblôčik na chalupe vdovy po Jánovi Makovi.*

Vysvetli, čo je to lyrizácia. Nájdi v ukážke 3 príklady na lyrizáciu prozaického textu,

pomenuj tieto umelecké prostriedky.

1. D. Chrobák **–** Drak sa vracia

Vymenuj postavy diela, charakterizuj hlavnú postavu, rozdeľ postavy na kladné a záporné.

1. Čím je rámcovaný príbeh Drak sa vracia (začiatok a koniec), kedy sa príbeh odohráva?
2. Vymenuj fázy vnútornej kompozície prozaického diela. Stručne vysvetli.