**Veľké Hincovo pleso** (1946 m n.m.) je najväčšie a najhlbšie pleso na Slovensku. Má plochu viac ako 20 ha a hĺbku až 54 metrov. Jeho hladina býva zamrznutá v priemer až 270 dní v roku. Túra na Veľké Hincovo pleso vo [Vysokých Tatrách](https://www.turisticky.sk/region/vysoke-tatry/) vedie zo [Štrbského](https://turisticky.sk/vylet/strbske-pleso/) cez [Popradské pleso](https://turisticky.sk/turistika/popradske-pleso/).

Pleso ukrýva pod hladinou niekoľko zaujímavostí. Nasadením pstruha sa stalo najvyššie zarybnenou lokalitou na Slovensku.

V roku 1966 bol v plese umelo vysadený pstruh potočný, ktorý sa v tomto nehostinnom vysokohorskom prostredí akoby zázrakom udomácnil. Väčšinou sa zdržuje tesne pod hladinou, kde loví drobný hmyz. Občas bol pstruh pozorovaný aj v hĺbke 40 metrov.

Hincovo pleso ukrýva dodnes nie celkom preskúmanú zvláštnosť. Na dne, v hĺbkach pod 20 metrov možno pozorovať zvláštne kanáliky vyryté v sedimente. Ich pôvod nie je doteraz dostatočne vysvetlený.