**Veľký piatok 2017 Hul - Hľa, človek**  
  
Včera sme vstúpili s Ježišom do večeradla a rozjímali sme spoločne nad jeho pozvaním, na tou vetou: „*Veľmi som túžil jesť s vami tohto* ***veľkonočného******baránka*** *skôr, ako budem trpieť.....“* A povedali sme si, že to bolo osobné pozvanie pre každého z nás. Ježiš túžil po tom aby mal pri sebe každého z nás. A dnes sa dostávame k záveru tej vety: *„Skôr ako budem trpieť.“* Dnes si pripomíname Ježišovo utrpenie. Prečo? Aký to má význam, pripomínať si smrť jedného človeka? Počuli sme správu o Ježišovom utrpení a jeho smrti podľa Jána. Apoštol Ján, evanjelista Ján v tejto svojej správe, dopodrobna popisuje tento proces, ktorý Židia a potom aj Rimania s Ježišom vykonali. Bol to proces úplne zmanipulovaný, kde obžalovaný nemal právo sa hájiť, kde žalobcovia vlastne nepriniesli žiadne dôkazy, a on nakoniec zomrel.

Chcel by som sa spoločne s vami teraz zamyslieť nad jednou vetou, nad jedným výrokom, ktorý v tomto zmanipulovanom súdnom procese povedal Pilát, ten, ktorý tam bol poslaný, aby dozeral na právo a spravodlivosť: tou veta znie - *„Hľa, človek!“* Je to veta, ktorá býva citovaná veľmi často, a všetci poznáme okolnosti čo sa toho týka: zbičovaný Ježiš, v plášti a s tŕňovou korunou, Pilát ho nechá ukázať pretože dúfa, že veľrada povie: *„Tak dobre, to stačí. Už si toho vytrpel dosť.“* Ale v tomto sa Pilát prepočítal. Oni, keď uvideli krv, tak ich to naopak ešte viac vzrušilo, vyprovokovalo - túžbu po ďalšej krvi. Aby sme pochopili, prečo sa veľrada a tí starší toľko usilovali o Ježišovu smrť, musíme urobiť takú menšiu obkluku – obchádzku. My žijeme v dobe, v ktorej nie je problém na niekoho podať to, čomu sa dnes hovorí trestné oznámenie. V okamžiku, keď sa mi v podstate ten druhý len trošku nepáči – a ja mu budem chcieť znepríjemniť život, tak niečo napíšem a pošlem to na patričné miesta. Tie patričné miesta sa tým budú musieť zaoberať, bude to stáť kopec peňazí, kopec námahy a často to skončí tým, že sa tá vec takzvane odloží. Skrátka ani tak, ani tak. U Židov to nebolo možné. Ak niekto u Židov vyvolal súdny proces, tak bol na konci toho procesu vždycky niekto odsúdený. Buď bol odsúdený obžalovaný, keď mu dokázali vinu,/ keď obžalovanému vinu nedokázali alebo naopak, keď on dokázal, že je nevinný, bol odsúdený žalobca. Môže sa nám to zdať kruté, ale malo to svoje *nesporné* výsledky. Ľudia si moc dobre rozmysleli, či niekoho z niečoho obžalovali.

V tomto židovskom súde pre veľradou bol Ježiš odsúdený na smrť. A tak išli za Pilátom, potrebovali, aby to potvrdil. Tam to bolo tak ako to býva pri našich súdoch. Bolo možné, aby Pilát povedal: *„Nenachádzam žiadnu vinu. Choďte všetci domov. Koniec.“* Ale starší, žalobcovia, tí vedeli, že pokiaľ by bol Ježiš oslobodený, tak národ, Židia, by sa na nich díval ako na krivých žalobcov, ako na krivých svedkov, ako na tých, ktorí si niečo vymysleli. Stratili by svoju tvár. Neboli by odsúdený, ale by stratili vplyv. A preto neustále dookola na Piláta tlačili, napriek tomu, že on hovoril: *„Nenachádzam na ňom žiadnu vinu.“* Neprinášali žiadne nové dôkazy, ale tlačili na neho až ho dotlačili. Pilát sa niekoľkokrát pokúšal Ježiša zachrániť. V jednom momente si dokonca zo Židov akoby uťahoval. Bola to vysoká hra v ktorej išlo o veľa. A Pilát ani netušil, že je súčasťou Božieho plánu. Je to v tej vete, keď on ho vyviedol pred ľud a povedal: *„Hľa, človek!“* On to povedal po grécky a použil slovo **anthropos** – čo v tej dobe neznamenalo len ***obyčajný človek***, - to zn. ***človek*,** ktorý je v putách, ktorý je spútaný. Aby sme pochopili, ako si z nich chcel Pilát utiahnuť, ako ich chcel zosmiešniť, spomeňme si na to, že on niekoľkokrát pred tým hovoril: *„To je váš kráľ? Vášho kráľa mám ukrižovať?“* Vyviedol ho pre ľudí a povedal: *„Hľa, váš kráľ.“* A teraz hovorí: ***„Hľa, váš človek.“*** Keď ho nechal zbičovať. Inými slovami on tu a teraz hovorí: *„Snáď si nemyslíte, že som vám naletel a že verím, že tento úbohý, rozbitý človek by bol nejako nebezpečný pre vášho rímskeho cisára.“* Chcel ich ponížiť, ale oni si to vlastne ani nevšimli a len kričali: „Ukrižuj ho!“

Pre nás je ale dôležité to slovíčko ***„človek.“*** Človek v putách,/ spútaný človek,/človek v okovách. Ako vieme, na Ježišovi sa vyplnili všetky proroctvá, všetky predobrazy zo Starého zákona. A toto slovíčko, **človek** **v putách**, ten rovnaký výraz, ktorý použil Pilát, je v Písme svätom v Starom zákone použitý len jeden krát. Použil toto slovo prorok Samuel, keď bol poslaný k Saulovi (Saul bol úplne prvý židovský kráľ) a keď dosatal príkaz, aby ho pomazal na kráľa, tak mu povedal: *„ Ty si človek, ktorého si vyvolil Hospodin, aby si sa staral o môj ľud.“* Inými slovami: *„Ty budeš spútaný touto službou, uvedom si, že to, že budeš kráľom Izraela, bude pre teba bremeno. Ty sa nestávaš kráľom preto, aby oni tebe slúžili, ale aby ty si sa staral o nich.“* Saul to nesplnil, preto, ho Boh zavrhol a vybral si Dávida. Ale je to predobraz. /.../ **Človek - Ježiš** – to je ten najlepší človek, aký kedy na tejto zemi žil. To je človek - tak si Boh prial mať// náš všetkých ľudí. Bez chyby, bez hriechu. Človek, ktorý je obrazom Božím. Uvedomme si, že ľudia neustále hľadajú definíciu, kto je to človek. A Písmo sväté hneď na začiatku hovorí: „*Boh stvoril človeka na svoj obraz, ako muža a ženu ich stvoril.“* To je tá koruna stvorenia, to je ten zlatý *klinec.* Ale ono to tak nezostalo. Človek to pokazil a môžeme povedať, že od pádu do hriechu každý z nás, každý človek má dve tváre. Koncilový dokument o cirkvi v dnešnom svete začína slovami: *„Radosť a nádej, úzkosť a bolesť ľudí dnešnej doby sú radosťami a úzkosťami cirkvi.“* A potom ďalej tento dokument pokračuje a hovorí: *„Človek je na jednej strane schopný toho najlepšieho, ale na druhej strane tiež toho najhoršieho.“*

Sme schopný poslať na charitu veľkú čiastku peňazí, ale pritom sme schopný sa hnevať so svojím susedom. Sme schopný hovoriť o láske, o priateľstve, o porozumení, a sme schopný sa udávať a posielať na seba rôzne oznámenia. Sme schopný toho najlepšieho, ale i toho najhoršieho. Sme schopný zamilovať sa chcieť dobro pre druhého, ale tiež nás trápi moc a moc veľká sebaláska, kde urobíme seba samého mierou všetkého a hľadáme len svoj prospech. **„Hľa, človek!“** Takýto je dnešný človek///takýto boli ľudia v Ježišovej dobe. A Boh hovorí: *„Človeče, ja ťa z toho chcem vyslobodiť. A preto sa dívaj na človeka Ježiša, na človeka, ktorý sa zriekol svojej vôle a povedal Otcovi: „Áno, ako Ty chceš.“* Cesta, ako sa posunúť v živote ďalej - je v tom: čo nám naznačuje Ježiš – vedieť sa zriekať, niečo stratiť, tak, ako to stratil Ježiš. Od nás nikto nežiada aby sme stratili svoj život. Ale je tu veľmi veľa vecí, ktoré by sme mali urobiť podľa vzoru Ježiša.

Len dve veci, ktoré nám ukazuje dnešné evanjelium - dnešné pašie. **Súd.** Často vynášame rýchle súdy, urýchlené súdy. Často venujeme ľudom len jeden letmý pohľad: *„Nemám čas. Nezdržuj.“* A na základe tohto letmého pohľadu potom vynášame tie rýchle súdy. Kiež by nám Boh pomohol, aby sme sa tohto zbavili. Kiež nám dá odvahu a silu pozrieť sa na ľudí, ktorí sú okolo nás, i na tých, ktorí sú nám nepríjemný, i na tých, ktorých nemáme radi. Nech si uvedomíme: **je to človek.** Napríklad spútaný niečím. Ale Boh mi ho poslal do cesty a já s týmto človekom mám stratiť svoj čas, svoju energiu, svoje schopnosti. Ja nemám tohto človeka behom 5 minút odsúdiť, ale ja mu mám podať ruku. Kedykoľvek budeme mať chuť vynášať rýchle súdy a kedykoľvek budeme ochotní dívať sa takto povrchne, spomeňme si na Ježiša Krista – na kríž... a uvedomme, si že on na tom kríži visí preto, aby som sa ja tohto vyvaroval,/aby mi dal silu tohto sa zbaviť, aby som mohol povedať: *„Ježišu, ja chcem byť človek. Ja chcem byť človek, aký si bol Ty. Ja chcem byť človek, ktorý vidí,/ má otvorené oči. Ja chcem byť človek, ktorý má pripravenú ruku k tomu, aby ju tomu druhému podal. Rozhodne nechcem byť ten, ktorý ukvapene a rýchle odsudzuje.“*