***Vianoce, čas rodiny, čas tepla, čas dobrých skutkov, čas radosti, čas prekvapení...***

Je pekným zvykom, že sa pred začiatkom vianočných prázdnin všetci žiaci aj učitelia stretávame na spoločenskom podujatí, ktoré má umocniť tú správnu vianočnú atmosféru. Aj 20. 12. 2011 nebol výnimkou. Zúčastnili sme sa na vianočnom výchovnom koncerte v Rímskokatolíckom kostole v Gelnici. Program pre nás pripravilo občianske združenie z Bratislavy CULTURA HUMANA a zazneli v ňom známe, ale aj menej známe vianočné melódie z rôznych častí sveta. Výkon spevákov, zároveň aj moderátorov a hudobného sprievodu bol profesionálny, preto sa väčšine z nás koncert páčil.

Veríme, že sviatočná atmosféra sa aj cez krásne melódie preniesla do našich sŕdc.

Text: Mgr. K. Blahovská, výchovná poradkyňa

Foto: Mgr. R. Burčák