**Vyhodnotenie dotazníka**

**Aktivita:** Naučím sa učiť – prezentácia, následne zrealizovaný dotazník – 9. 11. 2016

**Počet zúčastnených:** 21 žiakov 1.A, neprítomný 1 žiak

Dotazník pozostával z 3 otázok:

1. **Učím sa rád?** – **možnosti áno/nie (12 tvrdení)**
2. **Ovplyvňuje tréma tvoj výkon? – možnosti áno/áno aj nie/nie (10 tvrdení)**
3. **Využívam svoj potenciál?** – **možnosti áno/nie (16 tvrdení)**

Úlohou žiakov bolo ku každému tvrdeniu priradiť ponúknutú možnosť podľa vlastného uváženia. Na základe jednoduchého vyhodnotenia je možné konštatovať, že v 1. otázke u 18 študentov prevažovala odpoveď áno, u 3 študentov prevažovala odpoveď nie. V 2. otázke u 13 študentov prevažovala odpoveď nie, u 5 študentov odpoveď áno a u 3 študentov odpoveď áno aj nie. V 3. otázke u všetkých 21 študentov prevažovala odpoveď áno.

Daný dotazník a jeho výsledky treba brať ako určitý zdroj informácií pre učiteľa, nie však stopercentný. Dôvodom môže byť aj únava, nižšia koncentrovanosť študentov, keďže aktivita bola naplánovaná a zrealizovaná na 7. vyučovacej hodine – triednická hodina).

Zo získaných informácií je možné konštatovať, že väčšina žiakov sa učí rada, že tréma väčšinu žiakov neovplyvňuje a tiež, že všetci žiaci využívajú svoj potenciál. Dúfame, že získané informácie sa pozitívne odzrkadlia vo výchovno-vzdelávacích výsledkoch týchto študentov.

V Gelnici 10. 11. 2016 Mgr. K. Blahovská, VP školy