**Správa -vyhodnotenie LYŽIARSKEHO VÝCVIKU 2019**

**Dátum:** 11.2. 2019 – 15.2. 2019

**Miesto:** [Lyžiarske stredisko ĽUBOVNIANSKE KÚPELE](https://www.1-2-3-ubytovanie.sk/tip/lubovnianske-kupele), hotel SOREA

**Účastníci:** žiaci I.A, II.A a III. A triedy (spolu 33 žiakov)

**Vedúci kurzu:** Ing. Anton Pisko

**Inštruktori:**  Bc. Richard Andraško, + platený profesionálny inštruktor

Pedagog. dozor: PaeDr. Daniela Molnárová, Mgr. Kamila Blahovská

Zdrav. služba: Mgr. Etela Medvecová

Lyžiarsky výcvik (ďalej LV)s ubytovaním bol realizovaný podľa vopred vypracovaného a riaditeľom školy schváleného plánu. Lyžiarskeho výcviku sa zúčastnilo spolu 33 žiakov školy a tím pracovníkov:

traja pedagogickí zamestnanci školy, jeden študent-praktikant Prešovskej university –Fakulty športu a jedna zdravotníčka. Náklady LV (v cene bolo zahrnuté ubytovanie, stravovanie-plná penzia + pitný režim, skipasy na lyžiarske vleky, využívanie služieb hotela, doprava, poistenie, platený profesionálny inštruktor lyžovania), niektorí žiaci si hradili výpôžičku lyžiarskeho výstroja sami. (viz. zoznam požičaného lyž. výstroja) Vyúčtovanie celého LV je obsahom [**ZMLUVY O OBSTARANÍ ZÁJAZDU Č.ZML-30-2018**](https://cloud6.edupage.org/cloud/ZML-30-2018.pdf?z%3AeimgEE5tK7zand357nbQL9lvz5m33FuUuCNrVPOhN12WONGMyGLiqPSKRbd0JLNy), ktorá je zverejnená na webovej stránke školy [https://gymgl.edupage.org/zmluvy](https://gymgl.edupage.org/zmluvy/)/

Žiaci a ich rodičia, resp. zákonní zástupcovia svojim podpisom potvrdili, že boli vopred poučení

o zásadách správania sa, o bezpečnosti na LV a ďalších smerniciach súvisiacich s organizáciou LV.

Žiaci boli na základe posúdenia lyžiarskych inštruktorov rozdelení do troch skupín, podľa úrovne zvládania prvkov zjazdového lyžovania a podľa výkonnosti.

1. skupina - veľmi dobrí – výborní

2. skupina – dobrí

3. začiatočníci (venoval sa im profesionálny inštruktor lyžovania

Zloženie skupín sa priebežne obmeňovalo, podľa zvládnutia jednotlivých prvkov lyžiarskeho výcviku.

. Pedagogický dozor vykonávali: Ing. Anton Pisko, PaeDr. Molnárová a Mgr. Blahovská.

Snehové podmienky boli veľmi dobré ( 30 – 60 cm pokrývka snehu na lyžiarskom svahu.

Počas jednotlivých dní boli však veľké teplotné rozdiely ráno od –2 ºC, o 11:00 .hod. až 7-10 ºC,

o 15:00 hod. 5 – 12 ºC, čo neprialo snehovej pokrývke, kde sa sneh menil na ťažký až rozmočený,

čo čiastočne sťažovalo podmienky výcviku. Z tohto dôvodu sa kvoli bezpečnosti neuskutočnil záverečný pretek. Boli však jednotlivo hodnotení všetci žiaci, pričom ciele výcviku boli naplnené v plnom rozsahu

Každý so žiakov je schopný zlyžovať svah so stanovenými prvkami v dĺžke stopy min. 200m

a s bezpečným zastavením na určenom mieste.

Lyžiarsky výcvik prebiehal v zmysle denných plánov podľa časového rozpisu: počnúc povinnou rannou rozcvičkou, večerným zamestnaním – prezentácie, prednášky, video týkajúce sa lyžovania,

využívaním vstupu do hotelového bazéna, športovými a spoločenskými aktivitami, končiac večierkou.

Počas lyžiarskeho výcviku sa nevyskytli žiadne disciplinárne, alebo iné priestupky. Náznaky možného porušenia boli riešené ihneď a pôsobili preventívne. Žiaci sa správali podľa školského a výchovno-výcvikového plánu, denného plánu. Nebol zaznamenaný žiaden úraz a ani ochorenie počas lyžiarského výcviku.

Lyžiarsky výcvik bol vyhodnotený vo štvrtok 14.2. 2019 po večeri ( 19:00 v oddychovej zóne hotela )

a súhrnne v piatok pri odchode z miesta pobytu.

V Gelnici, dňa 18. 2. 2019 Ved. LV: Ing. Anton Pisko