

**Vykonávacie**

**pokyny**

pre súťaže COOLVOLEY

základných škôl SR

**MINICOOL**

**MIDICOOL**

**2022/2023**

**Schválené 20.8.2022**

**1. VŠEOBECNÉ USTANOVENIA**

**1. Vyhlasovateľa súťaže:**

KONTAKT:

**Ministerstvo školstva Slovenskej republiky**

Stromová 1

813 30 Bratislava

**Spoluvyhlasovateľ súťaže: Slovenská volejbalová federácia**

**2. Riadiaca zložka súťaže**

Z poverenia MŠVVaŠ SR je riadiacou zložkou tejto súťaže **Slovenská volejbalová federácia** resp. Športový úsek prostredníctvom projektového manažéra SVF a koordinátora projektu COOLVOLLEY v SR.

Kontakty:

**Slovenská volejbalová federácia**

Junácka 6, 832 80 Bratislava

Sekretariát SVF tel. : 0911 427 222

mail : [mihalco@svf.sk](mailto:mihalco@svf.sk)

Úsek mládeže SVF tel. : Josef Mihalco – projektový manažér SVF

Koordinátor súťaží SVF : Josef Mihalco

mob. : 0911 427 222

email : mihalco@svf.sk

adresa : Junácka 6, 832 80 Bratislava

**Koordinátori súťaže pre jednotlivé oblasti:**

Oblasť Bratislava : **Stanislav Demetrovič**

Tel. : 0907 782 168

Fax : 0347749322

Email : skolastudienka@gmail.com

adresa: Studienka 274, 908 75 Studienka

Oblasť západ : **Maroš Kumi**

Tel. : 0903 841 729

Email : maroskumi@gmail.com adresa : S. Chalupku 203/8, 050 01 Revúca

Oblasť stred : **Martina Leskovjanská**

Tel. : 0918 077 125

Email : [leskovjanska.mata@gmail.com](mailto:leskovjanska.mata@gmail.com)

adresa: Vlčia dolina 957, 049 25 Dobšiná

Oblasť východ : **Maroš Kumi**

Tel. : 0903 841 729

Email : maroskumi@gmail.com

adresa: S. Chalupku 203/8, 050 01 Revúca

**3 . Usporiadatelia :**

Usporiadateľom turnaja je vždy základná škola, ktorá je v rozpise súťaže uvedená s príslušným dátumom turnaja, pokiaľ nie je uvedené inak.

**4 . Vypísané súťaže, kategórie :**

Súťaž je vypísaná pre žiakov a žiačky základných škôl v SR.

Kategórie :

MINIcoolvolley chlapci/dievčatá - **1.9.2010-31.8.2012**

MIDIcoolvolley chlapci/dievčatá - **1.1.2008-31.12.2011**

Žiaci a žiačky, ktorí navštevujú vyššie ročníky osemročných gymnázií (kvinta, sexta, septima, oktáva – prípadne iné označenie) nemôžu súťažiť v súťažiach Coolvolley, môžu sa zapojiť len do súťaží v kategórii stredných škôl.

**5. Štruktúra súťaží a termíny:**

Súťaže sú rozdelené do troch častí. Každá z nich je upravená podľa počtu do súťaže zaradených družstiev v každej oblasti. Štruktúra a hracie termíny sú upravené pre každú oblasť samostatne. Termínovú skladbu a štruktúru súťaží v oblastiach, adresár účastníkov a rozpis turnajov v oblastiach dodajú oblastní koordinátori školských súťaží COOLVOLLEY ako prílohu k týmto Vykonávacím pokynom po doručení prihlášok do súťaže zo strany družstiev.

**1. časť - základná :**

Družstvá odohrajú stretnutia turnajovo v 3-členných alebo v 4-členných skupinách minimálne po 2 turnaje (pri nerovnom počte v trojčlennej skupine) podľa regionálneho členenia s prihliadnutím na vzdialenosti a začlenenie v rámci oblasti. Hracie dni sú počas celého týždňa s odporučením odohrať 2 turnaje základnej časti v oblasti. Finálové Okresní / Krajské turnaje sa uskutočnia v apríli/máj 2022. Po základnej časti môže postúpiť do ďalších bojov za školu len jedno družstvo v danej súťaži.

**2. časť - finále oblastí :**

Finále oblastí sa odohrajú jedným turnajom v každej oblasti, ktorého hrací systém upraví rozpis pre každú oblasť samostatne s termínom odohrania do

Minicoolvolley máj 2022

Midicoolvolley 13.-14.6. 2023 Superfinále Šamorín

**3. časť : finále Slovenskej republiky :**

Termín : Minicoolvolley jún 2022 – predbežne 1.týždeň

Midicoolvolley 13.-14.6. 2023

Miesto : Minicoolvolley Bude upresnené dodatočne

Midicoolvolley ŠAMORÍN

* Predbežný počet účastníkov finálového turnaja

MINI 8 chlapčenských a 12 dievčenských družstiev a pre súťaž

MIDI 8 chlapčenských a 8 dievčenských družstiev

* Riadiaca zložka súťaže si vyhradzuje právo zmeny počtu účastníkov finálového turnaja na základe počtu prihlásených družstiev do súťaže
* Počet postupujúcich družstiev z každej oblasti bude stanovený pomerne k počtu do súťaže zaradených družstiev v jednotlivých oblastiach. Počet postupujúcich družstiev z jednotlivých oblastí bude zverejnený v rozpise do 1.1.2023
* Celoslovenské finále sa bude hrať systémom určeným Slovenskou volejbalovou federáciu

**4. Miesto konania a začiatky stretnutí :**

Všetky stretnutia sa hrajú v školských telocvičniach. Začiatky turnajov sú plánované najneskôr do 14.00 hod. Na základe odporúčania MŠVVaŠ SR je možnosť odohrať turnaj aj počas vyučovacích hodín. Ukončenie turnaja najneskôr do 17.00 hod.

**5. Účastníci súťaží a rozpis turnajov:**

Účastníci turnaja a rozpis súťaží bude uverejnený oblastnými koordinátormi po doručení prihlášok do súťaže. Termín podania záväznej prihlášky je do 20.10.2022. Počet družstiev z jednej školy je obmedzený, a to maximálne 3 družstvá z jednej školy na MINI alebo MIDI.

**6. Predohrávanie a dohrávanie stretnutí:**

***Predohrávať stretnutie (turnaj) je možné :***

– z dôvodov termínových kolízií so študijným programom žiakov školy

– z dôvodov prázdnin, štátnych sviatkov a pod.

***Dohrávať stretnutie (turnaj) je možné***

– z dôvodov vírusových epidémii

– v prípade nepriaznivých klimatických podmienok, neumožňujúcich bezpečnú prepravu družstiev do miesta organizácie turnaja a domov.

Predohrávanie alebo dohrávanie sa môže uskutočniť iba na základe žiadosti družstva a po súhlase koordinátora súťaže v oblasti, ktorá oboznámi všetky zainteresované strany.

**7. Úhrada nákladov:**

* všetky školy štartujú na vlastné náklady
* príspevok na dopravu bude vyplatený iba tým školám, ktoré postúpia na celoslovenské finále
* náklady na účasť na Slovenskom finále (strava, ubytovanie, cestovné) hradí SVF
* pri porušení VP bude družstvo sankcionované v nasledujúcom ročníku tým, že nedostane materiálovú podporu (lopty) zo SVF

**2. TECHNICKÉ USTANOVENIA**

**1. Predpis:**

Hrá sa podľa platných Pravidiel MINI/MIDI volejbalu v súťaži COOLVOLLEY pre školské súťaže.

**2. Podmienky účasti:**

Hrajú prihlásené družstvá základných škôl SR, ktoré si splnia všetky požadované náležitosti pre štart v tejto súťaži.

**3. Náležitosti** (prihlášky + súpisky) **:**

Učiteľ záväzne prihlási školské družstvo do súťaže prostredníctvom portálu [www.skolskysport.sk](http://www.skolskysport.sk) (cez prihlasovacie údaje školy – prihlasovacie meno a heslo).

Termín na prihlásenie do súťaže: **20. októbra 2022.**

**Zároveň do toho istého termínu 20. októbra 2022** je potrebné zaslať záväznú písomnú prihlášku na emailovú adresu oblastného koordinátora.

Pred stretnutím predkladá každé družstvo organizátorovi turnaja, súpisku družstva podpísanú a opečiatkovanú riaditeľom školy. V zápise stretnutia môžu byť uvedení iba hráči, ktorí sú uvedení na súpiske.

**4. Doplňovanie súpisky:**

Po ukončení základnej časti (turnaje v skupinách) môže každá postupujúca škola zostaviť nové družstvo s tým, že môže pospájať a vybrať hráčov aj z ďalších družstiev svojej školy vyhotovením novej súpisky pred finálovým krajským turnajom.

Súpisky sa uzatvárajú najneskôr 1 deň pred konaním turnaja.

**5. Povinnosti usporiadateľa:**

5.1. Organizácia stretnutia :

Usporiadateľturnaja je povinný zabezpečiť:

– jedno regulárne ihrisko

– lopty na rozcvičenie

– hracie lopty

– ukazovateľ skóre

– lekárničku

**Lopty :** usporiadateľ je povinný zabezpečiť na rozcvičenie min 4 lopty. Súťažné stretnutia sa odohrajú výhradne s loptami zn. MIKASA

* **pre MINI odľahčené lopty Mikasa SKV5, SV3**
* **pre MIDI lopty Mikasa MVA 310 a kvalitnejšie**.

5.2. Zapisovateľ:

Usporiadateľ je povinný na stretnutie zabezpečiť zapisovateľa, prepísaný zápis a stolík pre zapisovateľa.

**6. Hlásenie výsledkov:**

Najneskôr 1. pracovný deň po ukončení turnaja je usporiadateľ tohto turnaja povinný nahlásiť výsledok oblastnému koordinátorovi súťaže. Výsledky je potrebné nahlásiť emailom.

**7. Zápis o stretnutí:**

Pre všetky stretnutia v školských súťaží COOLVOLLEY sa používa výhradne predpísaný zápis formátu A4 pre súťažný ročník 2022/2023.

**8. Odosielanie zápisu o stretnutí:**

Usporiadateľ turnaja je povinný vždy do troch pracovných dní po turnaji odoslať poštou na adresu oblastného koordinátora súťaže originály zápisov o stretnutiach.

**9. Rozhodcovia:**

Jednotlivé zápasy rozhodujú učitelia družstiev, ktoré sú zúčastnené na turnaji. Koordinuje ich usporiadateľ turnaja.

**10. Úradné správy (ÚS) a informácie o výsledkoch:**

Cieľom ÚS je informovať o riadení súťaží. ÚS potvrdzuje dosiahnuté výsledky v súťažiach. Ďalej sa budú v ÚS zverejňovať závažné rozhodnutia a pod. ÚS bude vychádzať spravidla raz za 6 - 8 týždňov a bude rozoslaná všetkých účastníkom súťaže danej oblasti výhradne elektronickou cestou. Výsledky stretnutí sa priebežne zverejňujú na **www.volleynet.sk / www.skolskysport.sk** bezprostredne po elektronickom doručení výsledkov koordinátorovi.

**11. Hodnotenie výsledkov súťaží :**

Všetky stretnutia v súťaži MIDICOOLVOLLEY sa hrajú na dva vyhrané sety.

Bodovanie zápasov: za výhru 2:0 - 3 body

za výhru 2:1 - 2 body

za prehru 1:2 - 1 bod

za prehru 0:2 - 0 bodov

za kontumáciu 0 bodov s výsledkom 0:2 (0:50). Víťazom v dlhodobej základnej časti súťaže sa stáva družstvo, ktoré v stretnutiach schválených riadiacou zložkou získalo najväčší počet víťazstiev nasleduje počet bodov a pri rovnosti bodov rozhoduje o umiestnení na ktoromkoľvek mieste vyšší pomer setov a potom vyšší pomer lôpt. Keď sa ani potom nedá určiť poradie, o umiestnení rozhoduje:

a) výsledok vzájomných stretnutí

b) keď ani potom nie je rozhodnuté, určí sa poradie žrebom.

Tento stav nemusí platiť pri určení poradia družstiev, kde je viac ako jedna časť (kolo).

**12. Ceny a tituly:**

- Víťaz finálového turnaja M SR získa titul „**MAJSTER SR**“, pohár majstra

- Družstvá na prvých troch miestach obdržia medaily a diplomy.

**13. Zvláštne ustanovenia:**

Akékoľvek vysvetlenie a výklad k jednotlivým článkom Vykonávacích pokynov a Pravidiel podáva riadiaca zložka súťaže prostredníctvom celoslovenského koordinátora súťaže COOLVOLLEY. Tieto Vykonávacie pokyny boli schválené dňa 20.8.2022 a spolu s ostatnou legislatívou SVF sú záväzné pre všetkých účastníkov súťaže.

**Prílohy k Vykonávacím pokynom :**

Príloha č. 1 : Prihláška do súťaže COOLVOLLEY

Príloha č. 2 : Pravidlá MINICOOLVOLLEY

Príloha č. 3 : Pravidlá MIDICOOLVOLLEY

Príloha č. 4 : Zápis o stretnutí COOLVOLLEY

V Bratislave, dňa 20.8.2022

**Josef Mihalco Marek Rojko**

Projektový manažér SVF Prezident SVF