**1. Vysvetli vzťah didaktických zásad a organizačných foriem, didaktických zásad a metód, didaktických zásad a materiálnych prostriedkov vo vyučovaní. Uveďte tri príklady aplikácie didaktických zásad vo vašom vyučovaní.**

**Vyučovacie zásady, vyučovacie metódy a organizačné formy vyučovania úzko spolu súvisia. Metódy dávajú odpoveď na to, ako treba postupovať, aby boli dosiahnuté ciele, zásady určujú požiadavky na priebeh výchovno-vzdelávacieho procesu. Organizačné formy sa zaoberajú tým ako treba výchovno-vzdelávací proces organizovať.**

**Didaktické zásady** (všeobecná didaktika Petlák)

-sú požiadavky, ktorými sa má riadiť vyučovacia činnosť učiteľa, učebná činnosť žiaka, výber učiva, metód, foriem i materiálnych prostriedkov výučby, aby sa čo najefektívnejšie dosiahli ciele výučby.

**Aké didaktické zásady poznáme :**

Zásada názornosti :

* Táto zásada vyjadruje požiadavku, aby žiak získaval nové vedomosti, spôsobilosti, zručnosti a návyky na základe konkrétneho zmyslového vnímania predmetov a javov. (učebné pomôcky a didaktická technika, pozorovanie skutočných predmetov a javov npr. Pri vychádzke, kresby, fotografie, filmy, názorné predstavy vyvolané rozprávaním,...)

Zásada uvedomelosti a aktivity :

* Vyjadruje požiadavku, aby vedomosti a zručnosti detí boli výsledkom ich vlastného premýšľania
* Uvedomelosť vyjadruje postoj dieťaťa k poznaniu. Uvedomelo osvojené poznatky sú pochopené a dieťa na základe nich môže niečo urobiť, vysvetliť, formulovať, aplikovať v praxi. Tým je podnecovaní aktivita detí, aby získavali nové vedomosti, spôsobilosti, zručnosti a návyky. Uvedomelosť a aktivita sa musia prelínať celým vyučovacím procesom.

Zásada primeranosti: veku

* Vyjadruje požiadavku, aby obsah a rozsah učiva, ale aj metódy jeho sprostredkúvania žiakom boli primerané k ich biologicko-psychologickým schopnostiam. ( dávať žiakom primerané úlohy, sústrediť sa v učive na podstatné veci, mať spätnú väzbu-sústavne si overovať ako žiaci učivo chápu, čo im spôsobuje ťažkosti a na základe toho optimalizovať ďalší priebeh vyučovania)

Zásada primeranosti a postupnosti:

* Vyjadruje požiadavku logicky usporiadaného didaktického systému učiva so zreteľom na vekové osobitosti žiakov, ktorý si žiaci systematicky osvojujú pod vedením učiteľa.
* Od jednoduchšieho k zložitejšiemu aby vyučovanie a hodnotenie detí bolo sústavné a priebežné.

Zásada trvácnosti:

* Vyjadruje požiadavku, aby si žiaci učivo zapamätali a aby si ho v prípade potreby vedeli vybaviť v pamäti a využiť v činnosti.
* Dva procesy: expozícia – nové poznatky a boj proti zabúdaniu – opakovanie.
* Zásada trvácnosti sa uplatňuje rešpektovaním všetkých predchádzajúcich zásad.
* Trvácnosť sa dosahuje správnou motiváciou žiakov, názorným vyučovaním, aktívnym prístupom žiakov a logickým usporiadaním učiva. Uplatňovať opakovanie a upevňovanie učiva.

Zásada sústavnosti:

* Formovať každé dieťa máme dlhodobo, nepretržite a sústavne

Zásada vedeckosti :

* Vyžaduje aby učiteľ vo vyučovacom procese používal najnovšie vedecké poznatky, aby ich deťom primerane sprostredkoval

Zásada individuálneho prístupu:

* Vyžaduje aby učiteľ prihliadal na individuálne schopnosti detí, aby ku každému pristupoval samostatne a individuálne, aby každý z nich mal možnosť dosahovať úspech v učebnej činnosti.

Zásada cieľavedomosti:

* Vyžaduje požiadavku aby učiteľ dobre poznal ciele a úlohy vzdelávania v škole, vychádzal z nich a plánovito ich uskutočňoval

Zásada systematickosti:

* Vyjadruje požiadavku logicky usporiadaného didaktického systému učiva so zreteľom na vekové osobitosti žiakov, ktorý si žiaci systematicky osvojujú pod vedením učiteľa.

Zásada komplexného rozvoja osobnosti žiaka:

* Táto zásada požaduje, aby si učiteľ pri didaktickej analýze učiva uvedomil, aké možnosti mu dáva učivo pre rozvoj osobnosti žiaka v jeho troch základných štruktúrach: v oblasti kognitívnej, afektívnej a psychomotorickej.

Zásada spojenia teórie s praxou:

* Zo zásady vyplýva požiadavka, aby žiaci pochopili význam teórie v živote, v praxi a učili sa uvedomene používať poznatky na riešenie praktických úloh.

**Organizačná forma**

- je časová jednotka zameraná na realizovanie obsahu vyučovania a výchovno-vzdelávacích cieľov, pričom sa uplatňujú a vyžívajú viaceré výchovno- vzdelávacie metódy, rešpektujú didaktické zásady a je v nej interakcia medzi učiteľom a žiakom.

- organizačná forma nie je len vzdelávacia aktivita, ale aj vychádzka, výlety, exkurzia a pod.

**Aké organizačné formy poznáme:**

Podľa počtu detí:

* Individuálna
* Zmiešaná
* Hromadná forma

Podľa miesta realizácie:

* Školské ( v triede)
* Mimoškolské ( exkurzia, pobyt vonku,...)

Podľa stupňa samostatnosti detí

* Individuálna
* Skupinová
* Frontálna práca

Z hľadiska časopriestoru

* Vzdelávacia aktivita dlhodobejšia činnosť ( v rámci projektu)
* Celodenná práca
* (vychádzka, exkurzia,...)

Organizačné formy denného poriadku:

* Hry s hrové činnosti podľa výberu detí
* Pohybové a relaxačné cvičenia
* Pobyt vonku
* Odpočinok
* Činnosti zabezpečujúcu životosprávu
* Vzdelávacia aktivita

**VZŤAH DIDAKTICKÝCH ZÁSAD A ORGANIZAČNÝCH FORIEM:**

Ak chceme splniť edukačný cieľ akejkoľvek organizačnej formy musíme dodržiavať pedagogické zásady. Jedna z prierezových organizačných foriem je VZDELÁVACIA AKTIVITA – úspešné dosiahnutie cieľa predpokladá znalosť zásad!

Npr.: Časové rozloženie a dĺžka činností v dennom poriadku sa riadi zásadou vekovej primeranosti.

**Metóda**

- **cesta, spôsob – ako dosiahnuť cieľ.** Je to koordinovaný systém činnosti učiteľa a žiaka, ktorý je zameraný na dosiahnutie výchovných a vzdelávacích cieľov pri rešpektovaní didaktických zásad. Metódy majú byť prispôsobené osobitostiam dieťaťa. Dôležité je, aby učiteľ poznal čo najviac metód a využíval ich tvorivo a metodicky správne.

**Aké metódy poznáme**:

Z hľadiska logického aspektu:

* analytické, syntetické, induktívne, deduktívne, genetické a dogmatické.

Z hľadiska etáp vyučovacieho procesu:

* motivačné (navodzujú pozornosť žiakov) -*hry*
* expozičné (prvotné oboznamovanie s učivom)
* fixačné (upevňovanie učiva)- *uchovávanie vedomosti, precvičovanie zručností*
* diagnostické (klasifikácia, hodnotenie)- *analýza činnosti, pozorovanie, rozhovor, portfólia, diagnostické hárky*

Podľa počtu žiakov:

* frontálne – učiteľ pracuje s celou triedou
* metódy skupinovej práce
* metódy individuálneho vyučovania

Podľa zdroju poznatkov:

**Slovné metódy** (zdrojom poznatkov je hovorená, tlačená alebo písaná reč – výklad učiva)

**a) monologické-** zdrojom poznatkov je slovo učiteľa, výklad.

Patrí k nim: ***Rozprávanie-*** učiteľ môže rozprávanie oživiť zadávaním úloh,

***Vysvetľovanie-*** používať príklady, spätnú väzbu, nesmie trvať dlho

***Opis-*** je zameraný na podstatné znaky

***b) dialogické-*** rozhovor: otázky majú vyvolať aktivitu detí, musia byť správne formulované, primerané veku detí

* + - * otázky- otvorené (majú niekoľko správnych odpovedí)
      * zatvorené (existuje len jedna správna odpoveď)

***c) metóda práce s knihou-*** zdrojom poznatkov je tlačené slovo.

**Názorné metódy (**zdrojom poznania je živé nazeranie – demonštrovanie- diafilm televízia, obrázky, pozorovanie- krátkodobé, dlhodobé, pokusné, porovnávacie, popisné, exkurzia)

**Praktické metódy-**  zdrojom poznania je praktická činnosť(práca s papierom, textilom, drevom, pestovateľské a chovateľské práce )

Podľa charakteru poznávacej činnosti ich delíme na 5 všeobecno-didaktických metód vyučovacieho procesu:

**1.Informačno-receptívna metóda –** učiteľ oznamuje žiakom informácie v hotovej podobe, informuje ich a žiaci tieto informácie prijímajú, počúvajú, pozorujú, vykonávajú, obkresľujú. Najčastejšie sa realizuje v podobe monológu učiteľa – výkladu, prednášky, metódy demonštrovania a metódy práce s knihou.

Patrí sem: rozprávanie, vysvetľovanie, opisovanie, ilustrácia textom alebo pomôckami, predvádzanie, púšťanie hudby.

**2.Reproduktívna metóda –** základnýmznakom je reprodukcia (obnovovanie) a opakovanie činnosti. Deti si osvojujú hotové informácie a na požiadanie ich reprodukujú. Vo vyučovacom procese sa realizuje v podobe metódy riešenia úloh a metódy rozhovoru.

**3.Problémový výklad** – učiteľ kladie otázky, ktoré stimulujú myslenie. Umožňuje prepájanie práce vo veľkej skupine s voľnou prácou v malých skupinách, preto je vhodná pre súčasný model materskej školy. Učiteľ vytýči problém alebo úlohu, na ktorú deti nepoznajú odpoveď. Dopracujú sa k nej na základe vlastných činností za pomoci učiteľa.

**4.Heuristická metóda** –„Našiel som- objavil som“ žiaci sa aktívne zúčastňujú na objavovaní nových poznatkov, na osvojovaní učiva. Neriešia však samostatne celé úlohy, ale len ich časti. Učiteľ riadi skúmanie problému, formuluje protiklady, plánuje kroky riešenia problému, ale riešenie jednotlivých krokov realizujú deti samostatne.

**5.Výskumná metóda** – učiteľ alebo žiaci nastolia problémovú úlohu, ktorej vyriešenie si vyžaduje objavenie neznámych vedomostí alebo ich aplikáciu. O výskumnej metóde hovoríme i vtedy, keď žiaci riešia problémy, ktoré veda už vyriešila a nové sú len zo subjektívneho hľadiska žiakov. Metódy riešenia úloh, prácou s knihou a predovšetkým problémovým vyučovaním.

**VZŤAH DIDAKTICKÝCH ZÁSAD A METÓD:**

Jedným z najdôležitejším predpokladom úspešnej činnosti učiteľa teoretická a praktická znalosť metód a zásad pretože spolu tesne súvisia. Je to proces vzájomnej súčinnosti učiteľa a dieťaťa a nie je možné realizovať zásady a metódy bez ich vzájomnej spolupráce.

**Didaktické prostriedky**

- môžeme chápať všetky prostriedky, ktoré má pedagóg k dispozícii na dosahovanie vytýčených edukačných cieľov.

Didaktické prostriedky rozdeľujeme do dvoch skupín:

* **Materiálne**- vyučovacie pomôcky (učebnice, modely), didaktická technika(zariadenia), učebne a ich vybavenie ( počítačové učebne, zariadenie, nábytok, prístroje)
* **Nemateriálne** – metódy, obsah, ciele vyučovania, organizačné formy

Materiálne didaktické prostriedky delíme na:

1. **Učebné pomôcky**- sú materiálne prostriedky, ktoré sú priamym nositeľom informácií
2. **Didaktická technika**- rozumieme ňou využívanie rôznych prístrojov a technických zariadení-filmy, zvukové prístroje, výpočtová technika
3. **Pôvodné predmety**- z nášho životného prostredia( rastliny, plodiny, ľudské výrobky, náradie,...)
4. **Modely**- trojrozmerné pomôcky, zväčšené, zmenšené, statické, dynamické,...)
5. **Zobrazenia**- plošné obrázky ( fotografie, mapy, obrazy, záznam na tabuli,...)

**VZŤAH DIDAKTICKÝCH ZÁSAD A MATERIÁLNYCH A DIDAKTICKÝCH PROSTRIEDKOV:**

MDP slúžia k názornosti vyučovania, preto úzko súvisia s didaktickými zásadami.

Určujú to funkcie MDP:

* + - * Motivačné: pri motivácií detí, metódy usmerňujúce záujem o učenie
      * Spätnoväzbová : diagnostické metódy ( prv osvojené poznatky)
      * Informačná : osvojovanie nového učiva
      * Precvičovacia : upevňovanie a prechovávanie poznatkov
      * Aplikačná : zabezpečuje bezprostredné využitie vedomostí
      * Kontrolná : pri hodnotení, diagnostike,...
      * Výchovná : pri vytváraní postojov detí ich vzťahu k svetu a spoločnosti
      * Realizačná : zefektívňuje a skvalitňuje vzdelávací proces
      * Rozvíjajúca : prispieva k rozvoju osobnosti dieťaťa

**3 príklady aplikácie didaktických zásad vo VVČ**

Zásada názornosti – organizačná forma z hľadiska časopriestoru- vychádzka

Zásada vedeckosti – organizačná forma mimoškolská – exkurzia ( napríklad pôjdeme do planetárium)

Zásada veku primeranosti – vhodná metóda je: hra(hra je na všetko), dramatizácia rozprávky, rozhovor,

Zásada postupnosti -pomôcka ktorá evokuje zásadu postupnosti (lego-najprv lego duplo, potom lego- juniors, hra double, pexeso najprv so 6 obrázkami, potom z 12-timi)

**2. Porovnajte tri vybrané formy vyučovania a poukážte na možnosti ich efektívneho využitia vo vašom vyučovacom procese. Vysvetlite význam využívania rôznych organizačných foriem vzdelávania z hľadiska zvyšovania efektívnosti vzdelávacieho procesu.**

**Organizačné formy vyučovania** je organizačné usporiadanie podmienok vyučovania na realizovanie obsahu vyučovania pri uplatňovaní jednej alebo viacerých metód vyučovania, vhodných učebných pomôcok a didaktických prostriedkov a pri rešpektovaní didaktických princípov. Sú to formy, kedy deti pracujú na tom istom učive. (Sociálne formy práce Turek)

**Organizačné formy výchovno-vzdelávacieho procesu môžeme deliť:**

Podľa počtu detí:

* Individuálna : jedno dieťa-jeden učiteľ – je organizačne náročná , značne ťažkopádna a málo efektívna najmä pri väčšom počte detí ( individuálny prístup k dieťaťu)
* Zmiešaná: kombinácia individuálnych a hromadných
* Hromadná forma: jeden učiteľ viacej detí – časovou jednotkou je vyučovacia hodina. V podmienkach MŠ je to zamestnanie.

Podľa miesta realizácie:

* Školské ( v triede, na dvore, v telocvični,...)
* Mimoškolské ( exkurzia, vychádzka,...)

Podľa stupňa samostatnosti detí

* Individuálna : žiak pracuje samostatne, aktívne, (celá trieda pracuje samostatne na 1 úlohe)
* Skupinová: 6-8 skupín po 4-5 detí
* Frontálna práca: všetci majú jednu alebo viac spoločných úloh

Z hľadiska časopriestoru

* Vzdelávacia aktivita dlhodobejšia činnosť ( v rámci projektu)
* Celodenná práca
* (vychádzka, exkurzia,...)

**Tri vybrané formy vyučovania:**

**Individuálna** – každé dieťa pracuje **samostatne,** individuálne, nezávisle od ostatných detí. Učiteľ sleduje prácu jednotlivých detí a slabším v prípade potreby pomôže. Individuálna práca je vhodná najmä na **prehlbovanie a upevňovanie základného poznania** (nové učivo, jedno správne riešenie)

**Efektívne využitie tejto formy pri preverovaní a hodnotení výkonov detí**. (pochvala, povzbudenie, výkon, aktivita, pohybové, spevácke, výtvarné zručnosti, práce s PC...)

**Frontálna** – stojí pred **všetkými deťmi** jedna alebo viacej spoločných úloh. Učiteľka súčasne pôsobí na všetky deti rozpráva, vysvetľuje, ukazuje, motivuje. Vplýva na všetky deti súčasne. **Efektívnosť tejto formy závisí od schopnosti učiteľky udržať vo svojom zornom poly celý kolektív detí, zabezpečiť aktívnu prácu pre každé dieťa, udržať pozornosť a disciplínu všetkých detí.**

**Skupinová** – je trieda rozdelená na 4 **skupiny** po 5 detí, deti pracujú v malých skupinách. Riešia úlohy, osvojujú si vedomosti, vykonávajú rôzne praktické činnosti v atmosfére rovnoprávnosti a spolupráce.

**Efektívnosť tejto formy spočíva v tom, že výsledok práce skupiny býva spravidla väčší, ako súčet výsledkov samostatnej práce**.

**Organizačné formy denného poriadku:**

* Hry s hrové činnosti podľa výberu detí
* Pohybové a relaxačné cvičenia
* Pobyt vonku
* Odpočinok
* Činnosti zabezpečujúcu životosprávu
* Vzdelávacia aktivita

Obsahom sú – činnosti detí a spoločné činnosti učiteľa a dieťaťa. Každá organizačná forma má zabezpečiť také činnosti, ktoré formujú osobnosť dieťaťa a podporujú jeho celkový rozvoj.

Pri usporiadaní denných činností sa:

* Zabezpečuje vyvážené striedanie činností
* Vytvára časový priestor na hru a učenie dieťaťa
* Dodržiavajú zásady zdravej životosprávy
* Dodržiava sa pevne stanovený čas na činnosti zabezpečujúce životosprávu

Pri pravidelnom striedaní by mal učiteľ rešpektovať:

* **Pravidelnosť**: poskytnúť podmienky a priestor na spontánnu hru, vzdelávaciu aktivitu, pobyt vonku a zabezpečiť ich pravidelné opakovanie
* **Dôslednosť**: umožniť deťom dokončiť hru, prípadne ju presunúť na neskorší čas, viesť deti citlivo k dodržiavaniu pravidiel slušného správania
* **Optimálny biorytmus**: umožniť pravidelnosť v činnostiach zabezpečujúcich životosprávu, striedanie pohybu a odpočinku
* **Bezstresové prostredie**: uspokojovať potreby a záujmy detí, nenáhliť sa pri realizácií hier a iných výchovných činností, znížiť hlučnosť v triede, používať primeranú moduláciu hlasu
* **Dodržiavať zdravý životný štýl**: zdravá a bohatá stravovanie

**Ranný kruh** – slúži nielen ako organizačná forma predškolskej edukácie, ale plní spoločensko-mravné zameranie, s cieľom vytvoriť aktívne spoločenstvo detí so schopnosťou sebaovládania a premýšľania

**Vychádzka** – OF, ktorá umožňuje žiakovi poznávať predmety a javy, ktoré sú v blízkosti školy. Ich bezprostredné pozorovanie a poznávanie prispieva k vytváraniu správnych predstáv a vedomostí. Je spravidla časovo kratšia – do parku, k rybníku a pod.

**3. Vysvetli význam a funkcie jednotlivých fáz vzdelávacej aktivity. Navrhnite optimálnu štruktúru vzdelávacej aktivity podľa jej obsahového zamerania** (Petrasová 2009)

**Vzdelávacia aktivita :** je jednou z organizačných foriem denného poriadku. Je systematická, cieľavedomá, zmysluplná výchovno-vzdelávacia činnosť, je navodená učiteľkou, ale dieťa musí dostávať čo najviac ,,slobody prejavu“. Uplatňujú sa v nej zásady, metódy, didaktické prostriedky. Nemá dieťa zaťažovať, má rešpektovať potreby dieťaťa.

**Fázy vzdelávacej aktivity sú:**

**Motivačná fáza:** (motivovanie, vzbudenie záujmu – navodzuje pozornosť žiakov). Aby činnosť žiaka bola úspešná a efektívna musí k nej pristupovať s istými pohnútkami. U žiakov je dôležité vzbudiť záujem o poznávaciu skutočnosť. Správna motivácia je zárukou polovice úspechu.

**Expozičná fáza:** (prvotné oboznamovanie sa s učivom) Uvedená fáza nadväzuje na prvú fázu. Učiteľ volí adekvátne metódy. Využívajú sa viaceré metódy – prechod z jednej metódy na inú sa nazýva metodický obrat. Úlohou tejto fázy je, aby žiak získal správnu predstavu o učive, osvojil si preberané učivo. Učiteľ dbá na aktivitu žiakov a všestranne podporuje ich vlastné tvorivé prístupy.

**Fixačná fáza:** (upevňovanie učiva ) Úlohou je zopakovať si a upevniť vedomosti detí. Realizácia opakovania učiva by sa mala odohrávať v nových zmenených podmienkach. Aplikácia - použitie v praxi, uplatnenie či použitie poznatkov, skúseností, aj z jednej oblasti na inú oblasť.

**Diagnostická fáza:** (klasifikácia, hodnotenie ) *Priebežná diagnostika* – učiteľ už počas výkladu zisťuje krátkymi otázkami vnímanie detí. *Diagnstyka výsledkov* – po prebraní učiva učiteľ rôznymi metódami zisťuje osvojenie si učiva žiakmi. Stupeň osvojenia si vedomostí je nielen meradlom činnosti žiakov, ale aj výsledkom didaktickej práce učiteľa.

Z jednotlivých fáz vyplýva celistvosť vyučovacieho procesu, vyplýva z nich to, že jedna fáza podporuje a dopĺňa ďalšiu, čím vzájomne vytvárajú celok. Edukačné aktivity v MŠ by mali mať vždy všetky štyri fázy. Aktivita v ktorej dominuje len jedna z fáza, je aktivita zvláštneho typu, napr. Vzdelávacia aktivita preverovania vedomostí žiakov.

**Štruktúra vzdelávacej aktivity:**

**Štruktúra vzdelávacej aktivity my vyhovuje**

**Názov vzdelávacej aktivity:** Semafor

**Téma:** Rozmanitý svet

**Výkonový štandard:** Pozná význam vybraných dopravných značiek

**Obsahový štandard:** Učiteľka pozornosť venuje tomu, aby deti poznali význam daných dopravných značiek a dokázali podľa nich konať.

**Cieľ:** Poznať význam vybraných dopravných značiek

**Pomôcky:** Maňuška panáčik dopraváčik, maketa semaforu, farebné drevené kocky (červené, oranžové, zelené), plastové vrchnáky (červené, oranžové a zelené), kartónové dlhé kocky a priechod pre chodcov, červenú, oranžovú a zelenú maketu semaforu, rekvizity dopravných prostriedkov, policajnú čiapka a píšťalka

**Organizačné formy:** skupinová

**Metódy:** hra, hodnotenie, rozhovor, metóda skupinovej práce, rozprávanie

**Metodický postup sa skladá z fáz vzdelávacej aktivity:**

**Motivačná fáza:** Ako motiváciu som zvolila bábkové divadielko s maňuškou ,,panáčik Dopraváčik“.

*Učiteľ:* „Pśśt, niečo som začula.(pauza) Vy ste to nepočuli?“

*Deti:*  „Nie... „

*Dopraváčik:*  „Klop, klop,“ (moja ruka, klopem maňuškou)

*Učiteľ:* „Tak už ste to počuli? Niekto klope. Kto je tam?“

*Dopraváčik:* „To som ja Panáčik dopraváčik. Joj, musím sa vyštverať aby ste ma videli. Ahoj, tak to som ja klopal. Som panáčik Dopraváčik a chcem sa dostať domov.

*Učiteľ*: „Nezmýlila si sa panáčik Dopraváčik? Tu si v materskej škole, vari tu je tvoj domov?“

*Dopraváčik:* „Fňuk! Nie neni. Ja viem kde bývam, ale hľadám pomoc. Totiž aby som sa dostal k nám do domčeku, musím prejsť veľkú cestu, kde je veľa dopravných prostriedkov. A na tej ceste je niečo, čo vyzerá ako zebra a tam je taký veľký čierny panáčik, ktorý bliká farbami. A totiž neviem čo tie farby signalizujú. A v tom som zbadal túto veľkú budovu a na nej bolo napísané že Materská škola. Tak som si povedal, že tu ma to teda isto naučia a pomôžu mi.

*Učiteľ:* „Deti pomôžeme panáčikovi Dopraváčikovi vyriešiť tieto problémy, čo vy na to?

*Deti:* Áno

**Expozičná fáza:** V expozičnej fáze sme si za pomoci makety ukázali ako vyzerá semafor a dohodli sme sa s deťmi, že Dopraváčikovi povieme našu obľúbenú básničku o semafore.

*Keď červená zabliká, nepohnem sa z chodníka.*

*Oranžová svieti, pripravte sa deti.*

*Iba farba zelená, voľnú cestu znamená.*

Po odrecitovaní básne som s deťmi viedla rozhovor o tom načo nám slúži semafor, čo nám signalizujú farby na semafore. Po rozhovore som deti vyzvala, aby panáčikovi Dopraváčikovi vytvorili z drevených kociek semafor. Jeden kruh vytvárali z červených kociek, pod to druhý z oranžových kociek a posledný kruh vytvorili zo zelených kociek. Z hnedých kociek dotvorili stojan na semafor. Po vytvorení semaforu triedili zmiešané červené, oranžové a zelené plastové vrchnáky podľa farby v kruhu. Na záver tejto činnosti deti po sebe skontrolovali či vrchnáky roztriedili správne.

**Fixačná fáza:** Deti si overovali svoje vedomosti počas hry na ,,Dopraváčika“ na vopred pripravenej ceste s kartónových krabíc a priechodu pre chodcov. Deti som rozdelila za pomoci rekvizít na dopravné prostriedky, na chodcov a jedno z detí bol Dopraváčik, ktorý viedol celú premávku a na jeho povel sa deti pohybovali po ceste. Rekvizity si deti striedali.

**Diagnostická fáza:** U detí som v úvode vzbudila záujem s učebnou pomôckou maňuškou Dopraváčika. V súvislosti so stanoveným cieľom som deti viedla k tomu aby poznali význam vybraných dopravných značiek-semaforu, ktorý som naplnila v expozičnej fáze. Vzdelávacia aktivita bola vhodne zvolená primerane vedomostiam pre všetky deti. Pri metóde triedenia sa najprv prejavili smelšie deti, ale postupne sa k nim pridávali aj ostatné deti. Počas metódy rozhovoru sa deti slovne vyjadrovali a odpovedali aj viacslovnou odpoveďou. Deti boli šikovné a aktivitu pozitívne zhodnotili. Najviac sa im páčila metóda hry počas fixačnej fázy.

**Záver vzdelávacej aktivity je Pedagogická reflexia:**

**4. Vysvetli pojem materiálne didaktické prostriedky a poukážte na ich význam v praxi. Poukážte na dodržiavanie niektorých zásad pri práci učiteľa s materiálnymi didaktickými prostriedkami. Uveďte, v ktorej fáze vzdelávacej aktivity využívate materiálne didaktické prostriedky, a svoje tvrdenie zdôvodnite.**

**Materiálne didaktické prostriedky** – sú zhmotnené prostriedky, ktoré má učiteľ k dispozícií vo výučbe. Sú prostriedky k dosiahnutiu cieľov edukačného procesu. Učiteľ ma k práci s nimi pristupovať uvedomele a premyslene. Každá pomôcka musí byť funkčne zaradená do priebehu vzdelávacieho procesu.

**Materiálne prostriedky delíme: (podľa Tureka)**

* **Učebné pomôcky** : nosiče informácií, didaktické zásady, vyučovacie metódy, organizačné formy (exkurzie, vychádzky, súťaže/ prírodniny, trojrozmerné predmety, film, učebnice, encyklopédie, pracovné zošity, časopisy, fotografie, ilustrácie, obrázky,...)
* **Didaktická technika** : fotoaparát, filmová kamera, mikrofón, CD prehrávač, notebook, IT tabuľa, tv, mikroskop, elektronické didaktické hračky, programovateľné hračky ( Bee-Bot), kútik didaktickej techniky, tlačiareň, internet,...
* **Vyučovacie interiéry** : školské zariadenia-učebne, školská budova, školský dvor

**Význam MDP v praxi:**

* sú pre žiakov/deti prostriedkom, pomocou ktorého poznávajú okolitý svet a pre učiteľa sú prostriedkom na zvýšenie efektívnosti vyučovacieho procesu.
* Zabezpečujú rozsiahlejšie a presnejšie informácie o osvojovanom učive,
* uľahčujú osvojovanie zručnosti a návykov ,
* prispievajú k zvýšeniu kvality vyučovacieho procesu,
* robia prístupným aj také učivo, ktoré by si žiaci bez nich nemohli osvojiť.

**Zásady práce učiteľa s MDP:**

**Zásada názornosti:** MDP predstavujú aj zdroj vedomostí, zručností a návykov žiakov. Učiteľ motivuje deti tak, aby videli zmysel svojej tvorby (pomôcky k hrám, oblečenie k dramatizáciám rozprávok,...)

Zásada postupnosti - od jednoduchšieho k zložitejšiemu. Pomôcka ktorá evokuje zásadu postupnosti (lego-najprv lego duplo, potom lego- juniors, hra double, pexeso najprv so 6 obrázkami, potom z 12-timi)

**Uveďte, v ktorej fáze vzdelávacej aktivity využívate materiálne didaktické prostriedky, a svoje tvrdenie zdôvodnite.**

MDP môžem využívať vo všetkých fázach vzdelávacej aktivity

**Pri definovaní cieľ** – Napríklad Janka našla počas pobytu vonku na dvore lienky. Využila som situáciu a zavolala som ostatné deti a spoločne sme ho pozorovali, opisovali ich vlastnosti, a spontánne sme sa dostali k básničke o lienke.

**V motivačnej fáze**- Pri motivácií detí – pri malých deťoch je účinná bábka, výtvor, lebo pôsobí na emócie. Textové pomôcky- hádanky, básne, príbehy-emotívne pôsobí na deti a vzbudí to u nich záujem.

**V expozičnej fáze**- pri osvojovaní nových poznatkov ( napríklad pri poznávaní a rozlišovaní jarných kvetov-prírodniny v pôvodnom stave- kvety sme pozorovali v ich prirodzenom prostredí v záhrade, deti ich videli v reálnej veľkosti, rôznej farbe, mohli ich ohmatať, ovoňať- čiže nové poznatky získavali vnímaním viacerými zmyslami. T tejto fáze MDP využívam najefektívnejšie

**Vo fixačnej fáze** – pri upevňovaní a prehlbovaní poznatkov – interaktívne programy na počitači, interaktívnej tabuli z rôznych oblastí- rozlišovanie domácich zvierat, povolaní,...- deti získavajú spätnú väzbu- digitálna hračka bee bot pri upevňovaní priestorovej predstavivosti z rôznymi témami.

**Pri kontrole výsledkov práce**- pracovné zošity, pracovné listy

**5. Vysvetlite správne využívanie, význam a funkcie materiálnych didaktických prostriedkov. Navrhnite triedu materskej školy s funkčným vybavením materiálnych a didaktických prostriedkov. Argumentujte výber didaktickej techniky. (Petlák 2004)**

**Materiálne didaktické prostriedky**

* Sú zhmotnené prostriedky, ktoré má učiteľ k dispozícií vo výučbe.
* Sú prostriedky k dosiahnutiu cieľov edukačného procesu.
* Učiteľ ma k práci s nimi pristupovať uvedomele a premyslene.
* Každá pomôcka musí byť funkčne zaradená do priebehu vzdelávacieho procesu.

**Správne využívanie MDP:**

-sú prostriedkom k dosiahnutiu cieľov edukačného procesu

- učiteľ má k práci s nimi pristupovať uvedomele a metodicky premyslene

- každá pomôcka musí byť funkčne zaradená do priebehu vzdelávacieho procesu

- môže sa využiť v každej fáze vzdelávacieho procesu – z toho vyplýva požiadavka premyslieť si funkciu a didaktický význam pomôcky v danej fáze, jej vhodné zaradenie a využitie, dávame pozor na predimenzovanie používania pomôcok

- je potrebné ich využívať vždy keď to vyžaduje situácia- nové učivo, systematizovanie, opakovanie

- požiadavka individuálneho prístupu k deťom- niekomu stačí vidieť obrázok, iný potrebuje s predmetom pracovať, rozoberať ho, manipulovať s ním

- súčasný rozvoj techniky rýchlo napreduje, preto je potrebné aby sa učiteľ sústavne vzdelával a vedel využívať túto techniku

- zhodnotenie pomôcok učiteľom a žiakom- má byť motivované tak, aby deti videli zmysle svojej tvorby ( pomôcky k hrám, rekvizity, oblečenie k dramatizáciám rozprávok,...)

**Význam MDP:**

* Pomocou nich dieťa spoznáva okolitý svet
* Vplýva na rozvoj celej osobnosti dieťaťa (spoznávací, somatopsychologický, socioemocionálny)
* Rozvíjajú – logiku, myslenie, predstavivosť, pamäť, reč, fantáziu, zručnosti, komunikačné schopnosti, manipulačné a hodnotiace schopnosti

**Funkcie MDP:**

* Motivačná: vzbudzuje záujem o učivo
* Informatívna: majú informačný význam, umožňujú pochopiť podstatu
* Formatívna: práca s pomôckami, experimentovanie, porovnávanie, prispievajú k rozvoju tvorivej činnosti žiakov
* Inštrumentálna: MDP sú ,,nástrojom“ pomocou ktorého žiak získava nové vedomosti, zručnosti, návyky
* Precvičovacia: využíva sa pri fixácií vedomostí
* Systematizujúca: MDP prispievajú k vytváraniu a zoradeniu vedomostí
* Názorná: Pomôcky pôsobia na zmysly, deti získavajú konkrétnejšie a ucelenejšia predstavy
* Diagnostická: kontrolujú a diagnostikujú to čo sa deti naučili a ako to zvládajú
* Výchovná – výchovná
* Racionalizačná – rozumová- odbremeňuje učiteľa, urýchľuje proces učenia

**Navrhnite triedu materskej školy s funkčným vybavením materiálnych a didaktických prostriedkov. Argumentujte výber didaktickej techniky.**

**I. Učebné pomôcky:**

1. **Originálne predmety reálnej skutočnosti:**

**ŽIVÝ KÚTIK (originélne/skutočné)-** kvety, bylinky, kamene, vývoj motýľov, akvárium

1. **Zobrazenia znázornenia predmetov a skutočnosti:**

**MODELY-** Autodráha, vlaková dráha, domček pre bábiky

**PRIAME ZOBRAZENIA-** mapa sveta, mapa Slovenska, pojmové mapy, ročné obdobia, počasie, pravidlá triedy, obrazový materiál k téme týždňa, veľká tlačená abeceda, geometrické tvary, číslice

1. **Textové pomôcky:**

**KÚTIK S KNIHAMI-** knihy

**PRACOVNÉ MATERIÁLY:** pracovné zošity, pracovné listy

**DOPLNKOVÁ POMOCNÁ LITERATÚRA:** časopisy, encyklopédie, Svet škôlkára pub.

**DIVADIELKO-** bábky=dramatizácia

1. **Zvukové pomôcky:**

* Televízor, počítač, DVD
* Divadielko-bábky

1. **Programy a porady prezentované didaktickou technikou technikou:**

* **DIDAKTICKÝ KÚTIK-** detský počítač, vzdelávacie programy pre detský počítač, interaktívna tabuľa, programovateľné hračky (Bee Bot, Robot)

1. **Špeciálne pomôcky:**

* Pomôcky pre telesnú výchovu, k zdravotným cvičeniam, kostými k dramatizácií

**II. Technické vyučovacie prostriedky : (zobrazovacie a premietacie)**

* Auditívna technika- CD prehrávač
* Vizuálna technika- projektor
* Audiovizuálna technika- film, DVD prehrávač

**III. Organizačná a reprografická technika:**

* Kopírovacie a rozmnožovacie stroje, počítače, počítačové siete

**IV. Vybavenie učiteľa a žiaka:**

* Písacie potreby, kresliace potreby,...

**KÚTIKY:**

**KÚTIK PRE CHLAPCOV**- polícia, požiarnici, opravári

**KÚTIK PRE DIEVČATÁ**- barby dom, kozmetika a kaderníctvo, mamičky

**KUCHYŇA**

**PODĽA TÉMY TÝŽDNŇA-** lekársky kútik, obchod,...