**Výstupný test zo slovenského jazyka a literatúry – 1. ročník/kvinta - A skupina**

**1.** Základné členenie umeleckej literatúry je: a)............... b).................. c).......................

**2.** Ukážka č. 1 S. Chalupka - Mor ho!

*A cár s okom sklopeným na bojišti stojí:*

*A čo? – Azda tých padlých Slovänov sa bojí? –*

*Nie, lež bezdušné svojich hromady tam vidí*

*a zo svojho víťazstva radovať sa stydí.*

V uvedenej ukážke nájdi 4 znaky sylabického veršového systému a pomenuj podčiarknuté

umelecké prostriedky.

**3.** Ukážka č. 2 J. Botto – Smrť Jánošíkova

*Zvonia na deň – mne na noc. Oj, srdce nežiali:*

Z uvedenej ukážky vypíš kontrast. Vysvetli, akú tému autor spracoval v tomto diele.

**4.** Epický žáner malého až stredného rozsahu, spracúva jednu udalosť, má vyhranené

postavy, ktoré sa výrazne nemenia sa volá ................................................................

**5**. Ukážka č. 3 J. G. Tajovský – Maco Mlieč

*,,Mliečnik, a koľkože ste vy to už u richtárov?“ vše zastavil som sa pri starom richtárovie kraviarovi, keď pásal pod cestou kravy.*

*Maťo vytiahol zaslinenú fajočku z úst, popravil na sebe vrece a jednu ruku pridvihol k oku, ako by na pozdrav.*

*Poďakoval som mu a Maco díval sa, či sa ho dačo opytujem, lebo bol hluchý spoly.*

*Zopakoval som hlasnejšie otázku, on dával pozor aj na ústa, a potom sme sa už zhovárali.*

*Vedel, čí som, aj ma poznal, lebo som mu vše podal ohorok, alebo aj celú cigaru.*

*On mi bol za to dôverným a mňa zaujímal, že vídal som ho voľakedy na bystrých vraníkoch v ľahkom vozíku s gazdom lebo gazdinou do mesta, do poľa; alebo zase seno zvážať, drevo voziť. Potom, keď okrivel, chodil s volmi za pluhom a teraz, že už aj ostarel, zoslabol, pasie už tretie leto kravy.*

Uveď meno hlavnej postavy a napíš jej krátku charakteristiku (vychádzaj z textu).

Ako príbeh skončil?

**6.** Ukážka č. 4 Kukučín – Keď báčik z Chochoľova umrie *Ondrej Tráva, gazda v Kameňanoch, zavesil gazdovanie na klinec a oddal sa na špekuláciu. Gazdovstvo viedol jeho syn a on prevádzal kupectvo. S čím vlastne kupčil, ťažko povedať. Ako mešťan mení dľa sezóny a módy obleky, tak Ondrej Tráva menil dľa okolností články svojho obchodu. Niet vari plodiny, ani výrobku, ktoré by za čas svojho pôsobenia nebol dovážal na trh. A čo je zvláštne a svedčí o jeho nadaní: vždy vedel, kedy treba tento článok opustiť a tamten miesto neho pochytiť, aby z toho povstal úžitok a nie škoda.*Vypíš meno jednej z hlavých postáv a opíš jej sociálne postavenie.

Vysvetli jej meno.

**7.** Čo je to básnická zbierka?

**8.** Ukážka č. 5

*Takéto zrážky vybavovali sa spočiatku potajomne. Tam niekde v kuchyni, alebo v kúte, len tak letky, ako mimochodom. Nebolo by dobre, aby sa dozvedel o nich gazda. Prísny je, neúprosný - nuž pravý Pretúr. No konečne hriech vybúšil prudko a bezohľadne, tak, že ho už nemožno zatušovať.*

*„Naničhodnica!“ šepla Jera neveste v kuchyni pre akúsi pletku.*

*„Stará striga!“ odpovie jej Barica.*

*Jera ju štuchla lakťom a Barica začala už nahlas.*

Vypíš z textu tie časti, ktoré patria do pásma postáv.

**9.** Kde a kedy sa odohráva román Otec Goriot H. de Balzaca. Aké posolstvo ponúka toto dielo súčasnému čitateľovi?

**10.** Ukážka č. 6

*Františka Nová*

*dovoľuje si Vám oznámiť, že po úspešnom ukončení štúdia psychológie na Filozofickej fakulte Univerzity Komenského v Bratislave bude dňa 4. júla 2003 o 9.00 hodine v Aule Univerzity Komenského na Šafárikovom námestí slávnostne promovaná na*

*magistru psychológie*

*Suchá 5, 907 01 Myjava*

Urč funkčný jazykový štýl ukážky, slohový postup a slohový útvar.

**11.** Utvor synonymickú dvojicu k slovu **hovoriť** – .................................................

Utvor antonymum k slovu **stúpať** – ..........................

**12.** Urč slová podľapríslušnosti k štýlovej vrstve: **ľubovník bodkovaný, krásnota, bandurky, díler, zajtra.**

**13.** Urč slovné druhya  gramatické kategórie podčiarknutých slov.

po **krátkej** chvíli

látky **podporujú**

**14.** Urč vetné členy vo vete a vetu podľa zloženia, obsahu a členitosti.

**Kytica červených ruží sa krásne jagala na stole.**

**15.** Nájdi na obrázkoch 2 frazeologizmy.

**Výstupný test zo slovenského jazyka a literatúry – 1. ročník/kvinta - B skupina**

**1.** Umeleckú literatúru členíme podľa jazykovej formy na a) ........ b) .......... c) ...........

**2.** Ukážka č. 1 S. Chalupka - Mor ho!

*A sláva zašlých vekov junáka oviala;*

*a duša jeho svätým ohňom splápolala,*

*a meč v jeho pravici strašnejšie sa zvíja;*

*bleskom blýska na vraha, hromom ho zabíja.*

V uvedenej ukážke nájdi 4 znaky sylabického veršového systému a pomenuj podčiarknuté

umelecké prostriedky.

**3.** Ukážka č. 2 J. Botto – Smrť Jánošíkova

*...my skoro spať musíme, bo sme skoro vstali!*

Z uvedenej ukážky vypíš kontrast. Vysvetli, akú tému autor spracoval v tomto diele.

**4.** Epický žáner veľkého rozsahu, prináša široký obraz zo života, vystupuje v ňom veľa postáv, počas deja sa vyvíjajú sa volá ........................................

**5**. Ukážka č. 3 J. G. Tajovský – Maco Mlieč

*,,A teraz že koľko máte rokov?“*

*„Ktože ho tam… Nuž ale budem mať iba dáky rok-dva menej ako náš gazda. On sa bol takto v lete oženil a ja potom na jeseň prišiel som k nemu za paholka.“*

*Gazda mal už aspoň šesťdesiat rokov, lenže sa ten nedal s Macom ani porovnať. Bohatý, doprial si, nič nerobil, peší nevyšiel ani do poľa, nuž mal brucho ako súdok a tvár ako mesiac na splni, a na Macovi iba ohorená čierna chlpatá kožka na širokých, veľkých kostiach, čaptavá noha a dokľavené prsty na rukách.*

*„A plácu že akú máte?“*

*„Peňazí?“*

*„Hej.“*

*„A len tak, čo potrebujem: na dohán, švíbalky a… A načo že sú mi už teraz? Aj tak by som ich užiť nemohol. Ženy, detí nemám… A gazda sľúbil, že ma opatrí až do smrti, či budem vládať dačo robiť lebo nie,“ s akousi hrdosťou odpovedal starý Mliečnik, že má také zásluhy.*Uveď meno hlavnej postavy a napíš jej krátku charakteristiku (vychádzaj z textu).

Ako príbeh skončil?

**6.** Ukážka č. 4 Kukučín – Keď báčik z Chochoľova umrie

*Zo všetkých jarmočných známostí najlepšie zostal mu v pamäti pán Aduš Domanický.*

*Vídal ho od rokov na každom jarmoku, ale nezoznámil sa s ním, ani jeho mena nevedel. Ostatne, načo by sa s ním zoznamoval, keď nemali medzi sebou žiadneho obchodu? Ale čo im bolo súdenô, predsa ich neminulo. Zoznámili sa znamenite.*

*Bolo to vlani, na Ondreja, v Podhradí na jarmoku. Ondrej predával valaské súkno na rínku. Hneď ráno videl pána Aduša chodiť popod šiatre. Obzeral bundy, čapice, vôbec kožušiny. Tak chodil od šiatra k šiatru sťa trhový gazda, akoby chcel každého kušniera ošacovať. Sprobúval bundy futrované vlčinou i tureckou barančinou, ale ani jednej nekúpil. Nemohol sa iste s majstrom pohodnúť. Po obede už nechodil samotný: pridružili sa k nemu druhí, bohvieskade ľudia. Všetko mladí, zdraví, veselí; ale pán Aduš bol predsa len nad všetkých. Okrúhly klobúčik s kosou tetrovovou sedel nad uchom, ponad ktoré boli vlasy sčesané, že zakrývali celé sluchy. Fúzy vykrútené pyšno dohora, oči sa ligotali, ústa usmievali - vôbec pán Aduš nemá páru v celom jarmoku.*

Vypíš meno jednej z hlavých postáv a opíš jej sociálne postavenie.

Vysvetli jej meno.

**7.** Čo je to básnický cyklus?

**8.** Ukážka č. 5

*„Nech píše Barica!“ zvolala Jera v zabudnutí, a na tvári jej rozlial sa rumenec od hanby, že nevestu pomenovala po mene.*

*„Vďačne, mama moja!“ odpovedá Barica.*

*„Tak dobre — na tom sme ostali,“ pristal Mate. „A teraz dobrá noc — pozde je.“*

*On odišiel popredku, a keď sa za ním poberala Jera, pocítila odrazu, že ju držia okolo hrdla a na tvár jej padá bozk veselý a čujný. Okriala pod ním aspoň na okamih; čo bolo okolo srdca trpkého, chladného, rozplynulo sa.*

Vypíš z textu tie časti, ktoré patria do pásma postáv.

**9.** Kde a kedy sa odohráva román Otec Goriot H. de Balzaca. Aké posolstvo ponúka toto dielo súčasnému čitateľovi?

**10.** Ukážka č. 6

*Ako sa pripojiť prvýkrát*

*Pripojte modem k PC a zapnite ho. Potom zapnite PC. Overte si, či je modem k vášmu počítaču správne nainštalovaný. Pri akýchkoľvek problémoch vám pomôže sekcia Pomoc na CD, prípadne zavolajte na zákaznícku linku. Vložte toto CD do CD ROM mechaniky. Ak sa CD automaticky nespustí, dvakrát kliknite na ikonu Tento počítač na pracovnej ploche svojho počítača. Potom dvakrát kliknite na ikonu CD ROM a následne na súbor Spustiť inštaláciu...*

Urč funkčný jazykový štýl ukážky, slohový postup a slohový útvar.

**11.** Utvor synonymickú dvojicu k slovu **hnevať sa** – .................................................

Utvor antonymum k slovu **hovoriť** – ..........................

**12.** Urč slová podľapríslušnosti k štýlovej vrstve: **domov, biznis, kapura, peknota, rytmický zákon.**

**13.** Urč slovné druhya  gramatické kategórie podčiarknutých slov.

pomaly **stúpal**

**starostliví** hospodári

**14.** Urč vetné členy vo vete a vetu podľa zloženia, obsahu a členitosti.

**Lesné zvieratká s chuťou obhrýzajú lístie kríkov.**

**15.** Nájdi na obrázkoch 2 frazeologizmy.