**PREŠOVSKEJ UNIVERZITY V PREŠOVE**

**FILOZOFICKÁ FAKULTA**

**INŠTITÚT Histórie**

***Vývin hospodárskych pomerov na Slovensku v rannom novoveku***

Seminárna práca

**Dominik Valeš**

Predmet: Dejiny ranného novoveku na Slovensku

Vyučujúci: Mgr. Lucia Šteflová, PhD.

Študijný program: Učiteľstvo dejepisu a filozofie

Forma štúdia: Denná

Akademický rok: 2020/2021

Ročník: Drurý

Študijná skupina: DeFiB 2

**OBSAH**

Úvod.....................................................................................................................3

Kapitola 1. Remeslo.............................................................................................4

Kapitola 2. Manufakrúra......................................................................................5

Kapitola 3. „Koniec“ feudalizmu – majerské hospodárenie................................6

Kapitola 4. Poľnohospoárstvo..............................................................................7

Kapitola 5. Obchod...............................................................................................8

Záver.....................................................................................................................9

Zdroje...................................................................................................................11

**Úvod**

Ranný novovek bol kľúčovým zlomom pre kultúru ale aj hospodárstvo a obchod nie len vo svete ale aj na našom území. V tejto práci sa pokúsim opísať pokrok, ktorý nastal v hospodárstve, poľnohospodárstve a obchode v rannom novoveku. Zhrniem základné pojmy ako remeslo a manufaktúra a prednesiem základné zmeny v postavení poľnohospodárstva a obchodu.

**Kapitola 1.**

**Remeslo**

V období ranného novoveku sa postavenie remesla výrazne zmenilo. Presná definícia remesla je nejednoznačná. Poznáme dva základné definície pojmu remeslo. Prvá chápe remeslo ako malovýrobu založenú na kvalifikovanej práci ( ručnej) nejakého odborníka – majstra. Druhý do pojmu remeslo zahŕňa aj nehmotnú výrobu, takže poskytované služby. Tato druhá definícia je skôr podaná v duchu dnešnej doby kedy môžeme remeslom nazvať napríklad aj psychológa hoci nám neposkytuje žiadny hmotný produkt.

Remeslá začali naberať iný smer už približne v 14. storočí kedy začali vznikať prvé cechy. Cechy boli združenia majstrov rovnakého odboru. Tieto cechy upravovali a kontrolovali kvalitu výroby, určovali prijímanie učňov a tovarišov či určovanie ich počtu na jedného majstra. Mali na starosti aj záverečné prijatie za majstra. Dostať sa do cechu nebolo vôbec ľahké. Člen si musel prejsť učňom, tovarišom až k ,,titulu“ majstra, ktorý im bol udelený po vytvorení majstrovského diela.[[1]](#footnote-1) Cechy mali aj spoločenskú funkciu po smrti jedného z majstrov bolo vdove vyplácané určité množstvo peňazí. Každý cech mal svojho patróna a na jeho sviatok sa robili cechové stretnutia. Každý cech mal vlastnú vlajku ktorá bola umiestnená v kostole a vo veľké cirkevné sviatky kedy sa robili sprievody predstavitelia jednotlivých cechov šli v sprievode s touto vlajkou v ruke. Zopár príkladov cechov:

Komárno – ševcov, krajčírov, tkáčov, čižmárov, sedlárov, mäsiarov, pekárov,...

Kremnica – zlatníkov, povrazníkov, nožiarov, puškárov, kordovaníkov[[2]](#footnote-2),...

Júžné Slovensko – garbiarstvo, súkenníctvo, kováčstvo...

Tradičné remeslá boli napríklad drotárstvo(18.stor.),kováčstvo či ľudové šperkárstvo. [[3]](#footnote-3)

Veľký vplyv na rozvoj remeselnej výroby mal dopyt a tak začali vznikať manufaktúry. [[4]](#footnote-4)

**Kapitola 2.**

**Manufaktúra**

Je prechodná výrobná forma medzi remeslom a továrenským priemyslom, založená na ručnej práci, deľbe práce a sústredení väčšieho počtu pracovníkov do jedného podniku. Manufaktúrnou výrobou sa pri zachovaní technologickej základne remesla dosiahlo zvýšenie produktivity práce a zdokonalenie jednotlivých pracovných úkonov. Na Slovensku vznikali manufaktúry od 17. storočia (Hubice, Malacky). Veľký význam pre rozvoj manufaktúrnej výroby malo založenie manufaktúry na súkno v Banskej Bystrici v roku 1725. Vývoj manufaktúr na Slovensku mal 4 etapy. Prvá (1725 – 1765) bola založená na práci zahraničných odborníkov. Pracovali vlastnými nástrojmi vo vlastných dielňach, ktoré existovali na základe povolenia alebo vyrábali necechový tovar. V druhej etape (1765 – 1784) sa zakladali predovšetkým textilné manufaktúry (Halič, Teplička nad Váhom, Bernolákovo), ktoré boli chránené pred cechmi. Tretia etapa sa vyznačovala veľkou podnikateľskou aktivitou, objavili sa napríklad spriadacie a česacie stroje. V štvrtá etapa (1790 – 1840) bola prechodom od manufaktúrnej k priemyselnej výrobe v podmienkach štátnej podpory. Na manufaktúry sa menili aj remeselné dielne. Manufaktúry využívali prácu námezdných zamestnancov, tzv. rozptýlené manufaktúry domáckych výrobcov. Manufaktúry prispeli k šíreniu nových výrobných techník a nástrojov, k zdokonaleniu postupov výroby textilu, liehovín, keramiky, výrobkov z kože a pod. Poskytovali prácu širokým vrstvám obyvateľstva.[[5]](#footnote-5)

Manufaktúra sa stala predobrazom ľahkého priemyslu, stala sa prepojením medzi stredovekým remeslom a novovekým priemyslom. [[6]](#footnote-6)

**Kapitola 3.**

**„Koniec“ feudalizmu – majerské hospodárenie**

S majerským hospodárením sa stretávame na našom území už v stredoveku v podhradiach aj v predmestiach, slobodných kráľovských miest. Bolo však málo majerov a neboli typickým spôsobom hospodárenia vtedajšieho hospodárstva. Rozšírili sa v druhej polovici 16. storočia odkedy sa stali základom feudálneho veľkostatku. Dôsledkom vojen a feudálnymi rozbrojmi spustošeného vidieku bolo pribúdanie neobrobenej pôdy a opustených gruntov. Zemepáni najprv túto pôdu vnucovali poddaným do užívania za poplatky, lenže bol z nej malý výnos. Preto začali od polovice 16. storočia opustené usadlosti sceľovať na najúrodnejšom mieste chotára do majera a neskoršie si v dedine dali postaviť hospodárske budovy, mnohí aj kaštiele. Túto pôdu, už scelenú do majera, museli tí poddaní, ktorí boli podľa zákona z roku 1514 zaviazaní k robotovaniu a právne pripútaní k pôde, obrábať vlastnými nástrojmi.[[7]](#footnote-7)

Na vznik majerov vplývali aj potreby šľachty a jej zvýšené nároky, ktoré nestačili pokryť zo starého spôsobu feudálnej renty. Preto začala drobná šľachta vytvárať majere aj z pôdy roľníkov, ktorým zobrala pôdu a ako želiarov ich nútila už na panskom majeri pracovať. Tento nový, majerský spôsob hospodárenia umožnil šľachte vo väčšej miere obchodovať s obilím a dobytkom najmä neďaleko väčších miest aj budov s protitureckými posádkami..[[8]](#footnote-8)

Prechod od feudalizmu k majerskému hospodáreniu možno nebol veľkou zmenou pre poddaných, ale pre rozvoj ekonomiky a hospodárstva bola táto zmena dôležitým aspektom. Majerské hospodárenie malo vplyv aj na nasledujúce udalosti a ďalší vývoj hospodárstva.

S článku vyplýva aj to že sa toto hospodárenie stalo trendom a rozšírilo sa takmer na celé územie.

**Kapitola 4.**

**Poľnohospodárstvo**

Od 16. storočia sa začínajú meniť vedecké poznatky a na základe zmeny myslenia a pohľadu sa začali tvoriť nové vynálezy a spôsoby na zlepšenie života. Veľký vplyv na rozvoj poľnohospodárstva mala kolonizácia. Prvým prvkom bolo pestovanie nových plodín ako napríklad tabak, bavlna, čaj a podobne. Na prácu v tejto dobe boli využívaný otroci.

Vedecká revolúcia, ktorá prebiehala v 17. storočí priniesla experimenty v oblasti poľnohospodárstva. Napredovanie vývoja v poľnohospodárskej oblasti zlepšilo nie len kvalitu produktov ale aj zvýšilo priemer v množstve úrody. Tak ako prišlo pestovanie nových rastlín a plodín, tak sa začal aj chov nových plemien dobytka.

Roku 1636 prišla revolúcia v spracovaní obilia. Nový vynález mlaťačky[[9]](#footnote-9) výrazne zlepšil produktivitu a časovo skrátil spracovanie po žatve.[[10]](#footnote-10) V rok 1647 sa začal používať hydraulický lis na ovocie.

V 18. storočí sa na základe týchto pokrokov niekoľko násobne zvýšila produkcia oproti stredoveku. Do poľnohospodárstva vchádza premyslené hospodárenie. Poľnohospodári začali pôdu na pestovanie dôkladnejšie skúmať pred tým než začali sejbu. Priemyselná revolúcia priniesla obrovský pokrok v hospodárstve. Nové pokusy v biológii a kríženie plemien dalo svetu moderný nádych.

[[11]](#footnote-11)

**Kapitola 5.**

**Obchod**

V 16. a 17. storočí nastal veľký rozvoj v obchodníctve. Obchod sa rozvíjal na dvoch frontoch. Prvým bol rozvoj lokálneho obchodu a trhovníctvo a druhým zahraničné obchodovanie. Všetky mestá, ktoré mali udelené právo trhu, mali v pravidelných intervaloch mestské trhy.[[12]](#footnote-12) Tieto trhy už boli založené na výmene tovaru za peniaze. Rozvoj v ekonomike prinieslo razenie peňazí vznikli nové pozície a povolania.[[13]](#footnote-13) Nový trend začali byť“ pôžičky“ a zmenky.

Zámorské cesty a kolonizácia priniesli do rozvoja obchodu okrem nových obchodných a ekonomických vzťahov aj nový koloniálny tovar. Hlavné spojenie[[14]](#footnote-14) sa udržalo, spojenie Atlantiku so Severným morom a Baltom. Prístavné mesta zažili najväčší rozvoj a stali sa dôležitými bodmi v ekonomike a prosperite sveta. Tovar: Amerika vyvážala trstinový cukor, tabak, bavlnu, ryžu... Drevo sa vyvážalo predovšetkým z Nórska a železo zo Švédska. Francúzsko vyvážalo najmä luxusný tovar- sklo, zlatnícke výrobky...

V 15. a 16.storočí bol v Afrike nastolený otrokársky režim. Obchodovanie s otrokmi sa stalo výnosným a osvedčeným biznisom. Tu vznikol akýsi otrokársky trojuholník, ktorý tvorila Európa, Afrika a Amerika. Z Európy vyplávali lode naložené tovarom (alkohol a technické nástroje) do Afriky. Tam lode naložili černochov a odviezli ich do Ameriky.

Na území Slovenska bolo najväčším obchodným centrom Bratislava, ale každá oblasť mala svoje hlavné mesto obchodu. Postupné vznikanie manufaktúr podporovalo vývoj vývozu domácich produktov zo zahraničia. Zmena systému priniesla zlepšenie politických a spoločenských podmienok. Avšak ako pri každom pokroku aj tu nastali problémy. Začali vznikať väčšie majetkové rozdiely. Trendom ako som už spomínal sa stali zmenky[[15]](#footnote-15)a s nimi vznikla aj úžera. Každopádne toto obdobie zmenilo obchod od základov.

**Záver**

Výrazný pokrok v hospodárskych pomeroch priniesol skvalitnenie poľnohospodárskej výroby ako aj následné narastanie obchodu. Nové objavy posunuli kvalitu na novú úroveň a vďaka manufaktúram sa výroba zrýchlila. Skvalitnenie života prinieslo nové spoločenské riešenia ale samozrejme aj nové problémy. Každopádne bola táto doba dobou pokroku vo všetkých oblastiach života človeka.

**Zdroje**

Špiesz, A. . *Remeslo na Slovensku v období existencie cechov.* 1. vyd. Bratislava: SAV, 1972. t. Tisk 2, Brno.  
Novotný, J.: Ke stavu řemeslné výroby a postavení řemeslníků na východním Slovensku v první polovině 19. století. In: Nové obzory, 12, 1970. 47 - 89.

Tradičná ľudová kultúra Slovenska slovom a obrazom, elektronická encyklopédia. Bratislava 2011. prebrané z : <https://www.ludovakultura.sk/polozka-encyklopedie/remeslo>

Sprievodca dejinami.. z: <https://sprievodcadejinami.webnode.sk/search/?text=polnoospodarstvo&type=2>

Aktuálne číslo | Forum Historiae [online]. Autorské práva © [cit. 06.12.2020]. Dostupné z: <http://www.forumhistoriae.sk/sites/default/files/slavkovsky1.pdf>

KÓNYA, Peter. *Dejiny Uhorska (1000-1918)*. Bratislava: Citadella, 2014. ISBN 978-80-89628-59-9.

KOVÁČ, Dušan. *Slovenské dejiny v dejinách Európy: vybrané kapitoly*. Bratislava: Veda, 2015. ISBN 978-80-224-1448-7.

VEBER, Václav. *Dějiny sjednocené Evropy: od antických počátků do současnosti*. Vyd. 2. Praha: NLN, Nakladatelství Lidové noviny, 2009. Dějiny států. ISBN 978-80-7106-570-8.

VACULÍK, Jaroslav. *Obecné dějiny novověku IV: (1789-1918)*. 3. vyd. Brno: Masarykova univerzita, 2013. ISBN 978-80-210-6175-0.

DEMO, Milan. *Dejiny poľnohospodárstva na Slovensku*. Nitra: Slovenská poľnohospodárska univerzita, 2001. ISBN 80-7137-894-1.

DEMO, Milan. Základy poľnohospodárstva. Nitra: Slovenská poľnohospodárska univerzita, 2015. ISBN.

GARIN, Eugenio, ed. Renesanční člověk a jeho svět. Praha: Vyšehrad, 2003. ISBN 8070216530.

Korzár.sme.sk, prebraté z : <https://korzar.sme.sk/c/4481960/kedy-vznikli-majere-a-ako-sa-na-nich-hospodarilo.html>

1. Majstrovské dielo muselo byť presne podľa zadania alebo naopak úplne jedinečné. Toto dielo bolo posudzované a na základe precíznosti práce sa rozhodlo. [↑](#footnote-ref-1)
2. Kordováník - špecialista garbiar, ktorý pripravoval jemnú useň zarábaním zvyčajne kozích koží - kozinky. Kozinka sa používala na výrobu jemných črievičiek, na väzbu kníh a pod. [↑](#footnote-ref-2)
3. Remeslá sa stali vplyvom času len kultúrnou vložkou a zostali len na báze zvyku alebo tradície. [↑](#footnote-ref-3)
4. Inšpiračné zdroje: Špiesz, A.: Remeslo na Slovensku v období existencie cechov. Bratislava 1972. [↑](#footnote-ref-4)
5. Michal Kaľavský, z <https://www.ludovakultura.sk/polozka-encyklopedie/manufaktura/> [↑](#footnote-ref-5)
6. <https://i.sodiummedia.com/img/obrazovanie/259/rasseyannaya-manufaktura-eto-chto-takoe-2.jpg> [↑](#footnote-ref-6)
7. Korzár.sme.sk, prebraté z : <https://korzar.sme.sk/c/4481960/kedy-vznikli-majere-a-ako-sa-na-nich-hospodarilo.html> [↑](#footnote-ref-7)
8. Korzár.sme.sk, prebraté z : <https://korzar.sme.sk/c/4481960/kedy-vznikli-majere-a-ako-sa-na-nich-hospodarilo.html> [↑](#footnote-ref-8)
9. Stroj na mechanické oddelenie zrna niektorých plodín, predovšetkým obilia.(Peter Slavkovský, z <https://www.ludovakultura.sk/polozka-encyklopedie/mlatacka/>) [↑](#footnote-ref-9)
10. Do tohto vynálezu sa obilie mlátilo cepmi a triedilo sa ručne. [↑](#footnote-ref-10)
11. https://www.ludovakultura.sk/wp-content/uploads/2017/08/strojova-mlatacka-460x460.jpg [↑](#footnote-ref-11)
12. Spomienkou na tieto trhy sú dnes usporadúvané jarmoky, kde sa prezentujú remeslá. [↑](#footnote-ref-12)
13. Povolania ako „bankár“ alebo úžerníci. [↑](#footnote-ref-13)
14. Do 18. storočia kedy sa začína plne využívať doprava po Stredozemnom mori. [↑](#footnote-ref-14)
15. Zmenka- **je obchodovateľný cenný papier a jeho podstatou je záväzok určitých osôb zaplatiť majiteľovi zmenky** v určenom mieste a čase sumu určenú v zmenke. Ide o bezpodmienečný záväzok zmenkového dlžníka. Zmenky sú vydávané individuálne v listinnej forme a majú predovšetkým úverovú a platobnú funkciu.(prebraté z : https://podnikam.sk/viete-co-je-to-zmenka-a-na-co-sa-pouziva-takto-vyzera-jej-vzor/) [↑](#footnote-ref-15)