**Všetkých verných zosnulých**

Bratia a sestry hlavným predmetom spomienky v dnešný deň sú naši drahý zomrelý. Pri ich hroboch si po tieto dni môžeme dobre uvedomiť, čo je v živote trvalé - čo prežije i smrť. A čo je chvíľkové a pomíňajúce sa. Čo je pomíňajúce sa a čo trvalé. Už nie je dôležité, čo zomrelý kedysi bol - ale aký bol. Tituly a hodnosti sa ešte síce môžu dostať na úmrtné oznámenie, môžu sa nechať vysekať dokonca na pohrebný kameň, ale to už pôsobí rovnako dojímavo bezmocne. Nahý na svet prichádzame a nahý zo sveta aj odchádzame. To čím sa obklopujeme za svojho života, to možno smrť prežije, ale nič si z toho na večnosť neodnesiem. Tituly, majetok, pôvod to už nič neznamená. Nie nadarmo sú zomrelý pri zádušných bohoslužbách oslovovaný len krstným menom. Tvoj služobník Jozef, tvoja služobnica Pavlína...

A čo zostáva? Keď smrť odvanie plevy, zostáva zrno. Zostáva to, aký človek bol, čo vykonal. A najviac zostáva na zemi jeho láska k ľudom, ktorých mal rád. A to pociťujeme a vnímame. Zostáva tu len jeho dielo, kto čo za života vykonal pre druhých. Rodina býva v dome, ktorý postavil zomrelý otec. Postavil, opravil, zariadil. Preto naše cintoríny nie sú smetiskom, kam sa odhadzujú nepotrebné veci. Naši mŕtvi nie sú pre nás veci, sú ďalej ľuďmi, našimi ľuďmi. Majú ďalej vplyv na náš život doma, v obci živých. Učia nás, v čom je trvalá hodnota života, čo prežije i smrť. Že je to láska. Učia nás, že keď robíme niečo len a len pre seba, že sa to rozsype ako domček z kariet, ale keď robíme niečo pre druhých, to prežije i našu smrť. A tak môžeme svojich zomrelých ďalej počítať medzi svojich priateľov, medzi svojich učiteľov, medzi tých, čo žijú s nami.

Sv. Ján napísal vo svojom liste: *„My vieme, že sme už prešli zo smrti do života, pretože sa máme medzi sebou radi. Len ten zostáva v smrti, kto nemá nikoho rád. A v tom, je vrchol Božej lásky k nám, že môžeme bez strachu očakávať i deň svojej smrti. Veď kde je láska, tam strach nemá miesto.“* Toľko apoštol Ján. Naše zomrelé mami, naši zosnulý otcovia, naše babičky a dedkovia ti nás mali radi. A majú nás radi ďalej. Oni žijú svoju lásku i dnes, i keď odišli. A tak pamätajme, že títo všetci sú naši priatelia, ktorí nám môžu pomáhať s naším životom. My pomáhajme im, pokiaľ to vo večnosti potrebujú, a oni nám to budú oplácať. To je to, čomu hovoríme tak jednoducho – spoločenstvo svätých. Využime to čo najviac.

**Svetlo života…**  
  
Po tieto dni viac ako inokedy navštevujeme cintoríny. Pomaly kráčame okolo hrobov a spomíname na svojich drahých. Pohľad na náhrobné tabule s vytesaným menom a dátumom pred nás kladie konkrétnych ľudí. Zosnulých, ktorí žili tu, medzi nami. Jesenné cintoríny sú nádherné aj preto, lebo sú plné svetla. Nenájdeme vari ani jediný hrob, kde by nehoreli kahance alebo sviečky. Jeden kňaz spomína, že ako malý chlapec rád chodieval so svojimi rodičmi na Dušičky páliť sviečky. Keď zapaľoval sviečku na hrobe starej mamy, vždy ho napĺňal pocit, že i nebohá stará mama sa teší na túto chvíľu. Keď príde niekto z jej potomkov, aby jej zapálil sviečku. A hoci tmavý cintorín pôsobí na ľudí odstrašujúco, po tieto dni sa aj na týchto pietnych miestach vytvára taká domácka atmosféra. Tú pomáhajú vytvárať horiace sviece. Tie vydávajú zázračné svetlo. Pálenie sviečok však nie je len znakom spomienky na našich drahých. Svetlo sviece je starým kresťanským symbolom a znakom nádeje na vzkriesenie mŕtvych a večný život. Symbol svetla zohráva v našej viere dôležitú rolu. Tento symbol svetla sprevádza každého človeka v jeho živote od narodenia až po hrob. Je tomu tak aj preto, lebo každý z nás vzišiel z toho svetla, ktorým je Boh sám. Vychádzame zo svetla Božej lásky a vraciame sa k nemu späť. Všimnime si symbol svetla v liturgii.  
  
Pri krste každého z nás boli krstní rodičia, ktorí držali krstnú sviecu. Kňaz túto sviecu zapálil od paškála, veľkonočnej sviece, ktorá sa zapáli prvý raz na Bielu sobotu, v noc Ježišovho Vzkriesenia. Táto svieca sprevádza pokrsteného na životnej ceste. Ona nám ukazuje, kto je pre nás v tmách života pravým svetlom. A zostáva s nami pri ďalších dôležitých životných udalostiach. Pri prvom svätom prijímaní, ale aj vo chvíli zomierania. Tam všade nám svetlo krstnej sviece ukazuje našu zviazanosť s Ježišom. Čo je však najdôležitejšie, zažatá svieca nám chce pripomenúť svetlo Vzkriesenia, ktoré prežiarilo temnoty strachu a smrti. Symbol svetla sa často spomína aj v Biblii. Už v Starom zákone Boh povedal: Buď svetlo a bolo svetlo. V každom z nás svieti vnútorné svetlo, ktoré pochádza od Boha. Aj Ježiš povedal v svojej Horskej reči „Vy ste svetlo sveta“ a na inom mieste: „Nech tak svieti vaše svetlo pred ľuďmi, aby videli vaše dobré skutky a oslavovali vášho Otca, ktorý je na nebesiach. Boh volá každého človeka, aby ho mohol presvietiť svetlom svojej lásky. Zároveň však od nás žiada, aby sme my samy boli lúčom svetla pre tento svet.  
  
Pomôžme si obrazom horiacej sviece. Každá svieca za to, že horí, že vydáva svetlo a teplo, platí vysokú cenu. Stráca sa. Svetlom pre druhých sa môžeme stať len vtedy, keď budeme ochotní rozdávať sa. Len vtedy sa stanem životodarným svetlom pre druhých, keď budem pripravený obetovať sa. Svetlo a Život odovzdám len vtedy, keď sa obetujem, keď to, čo mám, si nenechám pre seba, ale dám to ďalej. Drahí bratia a sestry! Na konci ľudského života je nový začiatok, plný svetla. Keď vyhasnú pozemské svetlá, vzniká nové, večné svetlo. Ľudia, ktorí zažili klinickú smrť, hovoria neraz o tuneli, na konci ktorého videli svetlo. To je to svetlo Božej lásky, večné svetlo, Boh sám, na ktoré budeme vo večnosti hľadieť, ak budeme o to stáť. Keď budete najbližšie zapaľovať na nejakom hrobe sviecu, spomeňte si na tieto slová. Spomeňte si na vašich drahých. Nech vám táto svieca pripomína paradoxnú pravdu o živote: Strácame, aby sme svietili. Zomierame, aby sme žili. Odpočinutie večné daj im, Pane a svetlo večné nech svieti. Amen.

Pamiatka zomrelých – spoločenstvo zo zomrelými

Bratia a sestry dnes keď sa schádzame tu v tomto chráme a v tomto spoločenstvo - a po tieto dni keď budem prichádzať na cintoríne ku spomienke na svojich verných zosnulých - ...... dokazujeme tým svoju lásku k nim/ a nezabúdame a neodpisujem ich. Má to svoju vážnosť - dôležitosť /a dosah – pre život žijúci v spoločenstve. My síce venujeme spomienku zomrelým pri každej nedeľnej bohoslužbe v chráme, ale dnes sú naši zosnulý hlavným predmetom našej spomienky. Pri ich hroboch si v tieto dni môžeme veľmi dobre uvedomiť, čo je v živote trvalé - podstatné, čo prežije aj smrť, a čo je chvíľkové, a pomíňajúce sa. Čo je to čo sa pominie a čo je trvalé? BS - tu už nie je dôležité – kto zosnulý bol, ale aký bol. Rôzne tituly a hodnosti sa môžu dostať na smútočné oznámenia, môžu ich dať pozostalí vysekať na náhrobné kamene, tu ale už strácajú akúkoľvek hodnotu. Bratia a sestry prichádzame na tento svet úplne nahý /a nahý z tohto sveta aj odídeme. To čím sa obklopíme počas života /to smrť neprežije. Tituly, majetky, pôvod z tzv. „lepších“ rodín, - to všetko už nič neznamená. Nie nadarmo sú zomrelý pri zádušných sv. omšiach pomenovaný len krstnými menami: povieme – tvoj brat...alebo tvoj služobník Karol, tvoja služobníčka Pavlína. Bratia a sestry čo zostáva? Keď smrť odveje plevy, zostáva zrno - jadro: zostáva to, akým človek bol, čo vykonal. Akou bol osobnosťou. Táto osobnosť zostáva-ďalej /a pôsobí ďalej medzi ľuďmi, ktorí zosnulého poznali. Dokonca v život je to tak, že niekedy začne dielo zomrelých pôsobiť až po ich smrti omnoho viac, než oni zmohli za svojho života. Zatiaľ čo oni sa vracajú ku Zdroju života, tam, odkiaľ prišli na svet/tu na zemi zostáva to najdôležitejšie-ich láska k ľudom, ktorých mali radi. A títo žijúci to pociťujú a vnímajú. Nie raz som už počul: „Páter, môj muž je so mnou, ja sa vôbec necítim sama, ja vnímam jeho blízkosť každú chvíľu.“ BS – veľmi dobre vieme, čo zostáva /*zostáva* dielo, čo kto za života vykonal pre druhých. Rodina býva v dome, ktorý zomrelý otec postavil, opravil, zariadil. Preto naše cintoríny nie sú smetiskami, kam sa odhadzujú nepotrebne veci. Naši mŕtvy nie sú pre nás veci/sú ďalej ľuďmi, našimi ľuďmi. Takto majú naši zosnulý, čo ležia na cintorínoch, ďalej vplyv na náš život tu doma, v spoločenstve žijúcich. Oni nás učia, v čom je trvalá hodnota/čo prežije i smrť. Učia nás, že láska je elixír nesmrteľnosti. Učia nás, že ak robíme niečo len a len pre seba, rozpadne sa to ako domček z kariet, ale čo robíme pre druhých, to naša smrť prežije. A tak môžeme svojich zomrelých počítať medzi svojich priateľov, medzi svojich učiteľov, medzi tých, čo žijú s nami. Môžeme sa od nich ďalej učiť. Je to dobré dielo, ktoré nás môže udržiavať v poriadku. Je to dobré, že po tieto dni náš cintorín je najväčšou záhradou v tomto meste, kde je najviac kvetín/a táto záhrada je dnes chrámom, v ktorom svieti najviac sviečok. Lebo o nás všetkých, mŕtvych i živých platí to čo povedal sv. Ján: *„My vieme, že sme prešli zo smrti do života, pretože sa medzi sebou milujeme. Len ten zostáva v smrti, kto nikoho nemiluje. A v tom, je vrchol Božej lásky k nám, že môžeme bez strachu očakávať i deň smrti – veď kde je láska, tam strach nemá miesto.“* Bratia a sestry naše zosnulé mamy, naši otcovia, naše babičky, tí nás mali radi, ti nás majú radi. Oni žijú svoju lásku i dnes. Pamätajme: Medzi zomrelými máme svojich dobrých priateľov. Priatelia, ktorí nám môžu pomáhať v našich životoch. Poďme sa s nimi dnes spojiť na našich cintorínoch v spoločnej modlitbe. amen

Když se někde sejde farní obec v kostele nebo na hřbitově ke vzpomínce na své zemřelé, ukazuje tím, že na své zemřelé nezapomněla, že je ze své mysli neodepsala. Má to svou důležitost a dosah - i pro život živých v obci.   
My sice věnujeme vzpomínku zemřelým při každé nedělní bohoslužbě v kostele, ale dnes jsou naši zemřelí hlavním předmětem našeho vzpomínání.   
Na jejich hrobech si můžeme dobře uvědomit, co je v životě trvalé, co přežije i smrt, a co je chvilkové, pomíjivé.   
Co je pomíjivé, co je trvalé?   
Zde už není důležité co zemřelý kdy byl, ale jaký byl.   
Různé tituly a hodnosti se mohou dostat ještě na úmrtní oznámení, mohou je pozůstalí dát vysekat i na hřbitovní náhrobky, ale zde už to působí až dojemně bezmocně. Nazí na svět přicházíme a nazí ze světa odcházíme. To, čím se obklopíme během života, to smrt nepřežije. Tituly, majetek, původ z "lepších" rodin, - to vše už nic neznamená. Ne nadarmo jsou zemřelí při zádušních bohoslužbách jmenováni už jen křestním jménem: Tvůj služebník Karel, tvá služebnice Pavlína.   
A co zůstává?   
Když smrt odvála plevy, zůstává zrno, jádro: zůstává to, jakým byl, co vykonal. Jakou byl osobností. Ta osobnost zůstává dál a působí dál mezi lidmi, kteří zemřelého znali. Ba někdy začne dílo zemřelých působit po jejich smrti víc, než oni zmohli za svého života.   
Zatímco oni se vracejí do Zdroje života, tam, odkud přišli na svět, zde na zemi zůstává jejich láska k lidem, které měli rádi. A ti živí to pociťují a vnímají. Nejednou jsem už slyšel: "Otče, můj muž je se mnou, já se vůbec necítím sama, já vnímám jeho blízkost každou chvíli."   
Zůstává zde i dílo, co kdo za živa vykonal pro jiné. Rodina bydlí v domě, který zemřelý otec postavil, opravil, zařídil.   
Proto naše hřbitovy nejsou smetištěm, kam se odhazují nepotřebné věci. Naši mrtví nejsou pro nás věcí, jsou dál lidmi, našimi lidmi.   
Tak mají ti zemřelí, co tu leží na hřbitově, dál vliv na náš život doma, v obci živých.   
Učí nás, v čem je trvalá hodnota, co přežije i smrt. Učí nás, že láska je elixírem nesmrtelnosti. Učí nás, že děláme-li něco jen a jen pro sebe, rozpadne se to jako domeček z karet, ale co děláme pro druhé, to naši smrt přežije.   
A tak můžeme své zemřelé dál počítat mezi své přátele, mezi své učitele, mezi ty, co žijí s námi. Můžeme se od nich dál učit.   
Je to dobré dílo, když se udržuje v pořádku svaté pole hřbitovní. Je to dobře, že dnes je náš hřbitov největší zahradou v obci, kde je nejvíc květin, že je dnes chrámem, v němž svítí nejvíc svíček.   
Neboť na nás všechny, na mrtvé i živé platí, co řekl v epištole svatý Jan: My víme, že jsme už přešli ze smrti do života, protože se máme mezi sebou rádi. Jen ten zůstává ve smrti, kdo nemá nikoho rád. A v tom je vrchol boží lásky k nám, že můžeme beze strachu očekávat i den své smrti - vždyť kde je láska, tam strach nemá místo."   
Naše zemřelé maminky, naši tátové, naše babičky, ti nás měli rádi, ti nás mají rádi. Ti tedy žijí svou láskou i dnes.   
Pamatujme: Mezi zemřelými máme své dobré přátele. Přátele, kteří nám mohou pomáhat s naším životem.   
Pojďme se s nimi spojit ve společné modlitbě.

# NAŠI PRIATELIA

BS – dnes prežívame dni spomienky na zomrelých a po tieto dni….modlitby za zomrelých. Človek nikdy nie je v takom stave v jednom momente obsiahnuť všetky aspekty obrovského bohatstva, z ktorých sa skladá ľudský život a preto ich rozkladá na rôzne chvíle. Preto raz si spomíname deň narodenia, krstu, menín, v inom prípade výročie smrti kohosi z blízkych.

Ale pre veriaceho človeka stretnutie s tajomstvom posledného odpočinku - cintorína má vždy hlbokú výrečnosť. Núti nás predovšetkým k úvahe nad krehkosťou dočasného života. Ide o samotné uvedomenie si tejto pravdy, ako aj o umenie zohľadňovať ju v každodennom živote.

Mladý človek, otec troch detí, plný síl zaangažovaný tak v odbornej, ako aj spoločenskej práci, odchádza ráno do práce, a po dvoch hodinách jeho žena dostáva správu, že muž nežije. Zahynul pri nehode. Ako sa divili tí, ktorí preberali veci po ňom a keď viedli, že všetko bolo tak starostlivo usporiadané, a niekedy dokonca opísané, že ich bez najmenších starostí mohli viesť ďalej. Dokonca v knihe, ktorú kúpil v predchádzajúci deň, bol lístok s menom chorého, ktorému bola určená. Samotná žena, ktorá pozorovala jeho dôkladnosť vo vedení prác a najčastejšie za chodu bola ním informovaná, sa priznala, že v prvých mesiacoch po sobáši ju to veľmi znervózňovalo, ale neskôr si navykla na jeho myslenie, ktoré zohľadňovalo možnosť odchodu a bolo im v manželstve s tým dobre. Málo ľudí dokáže žiť s testamentom, ktorý napísali a ktorý je na dosah ruky, a predsa je to veľmi múdry prístup k životu. Každý musí rátať s možnosťou zanechania všetkého vo chvíli najmenej očakávanej a s prechodom do večnosti.

BS - dnešný deň je dňom stretnutia s majestátom smrti a spomienky na tých, ktorí od nás už odišli.

Modlime sa za zomrelých. Dnes všetky sväté omše v Cirkvi sú obetované na úmysel tých, ktorí odišli. Budeme sa modliť všetci... Avšak vždy nepamätáme na to, že oni, ktorí majú účasť na živote večnom, čakajú v očistci na dosiahnutie plnej zrelosti, modlia sa za nás. Modlia sa oveľa horlivejšie a viac ako my za nich.

Ľudia sa dosť často sťažujú na samotu, a predsa vždy môžu uzatvoriť priateľstvo s najbližšími, ktorí ich chcú podporovať, pomáhať, ochraňovať. Stretol som celý rad ľudí, ktorí vyznali, že zomrelá matka, otec, dieťa, sú im bližší ako za života. Dosiahli vrchol a už nespadnú. Starajú sa o nás, aby sme sa dostali aj my tam, kde oni prebývajú.

BS - pre kresťana sa život nekončí, iba mení, a putá, ktoré nás spájajú, nielenže sa netrhajú, ale sa posilňujú. Iba pre telesné oči najbližší zmiznú a zostáva hrob. Pre veriace srdce zomrelý, ktorého milujeme, je veľmi blízky, je pritom slobodný, silnejší, šťastnejší. Krásne sú slová prefácie: „Život Tvojich veriacich, Pane, sa mení, ale sa nekončí a keď sa rozpadne domov dočasného putovania, nájdu pripravený večný príbytok v nebi“.

Sú kresťania, ktorí zakúšajú hmatateľne pomoc blízkych, ktorí prešli cez prah smrti. Zverujú im svoje ťažké záležitosti. Modlia sa za ich spásu a prosia ich o pomoc. Zomrelí sú vďačnejší ako živí. Oni už nežijú pre seba, ale pre iných a môžu nám pomáhať. Takýto prístup k zomrelým posilňuje našu vieru vo večný život.

BS - dnes sa modlime za nich, ale i ďakujme za to, čo oni urobili pre nás po smrti. To je tajomstvo. Odhalené bude až vo večnosti, hoci už tu na zemi možno vidieť ich činnosť. Nerozdeľujeme ľudí na živých a zomrelých, ale chápme jedných i druhých ako priateľov, s tým, že tí, ktorí prešli do večného života, sú vernejšími priateľmi, lebo nikdy nesklamú, a lepšími, lebo jasnejšie vedia, o aké hodnoty sa máme uchádzať, aby sme mali účasť na večných dobrách. Sú ochotní pomáhať v tom, čo je najdôležitejšie.

Spomienka na všetkých verných zosnulých

[Mt 25, 1-13](http://www.pismosvate.sk/suradnice.php?suradnice=Mt+25%2C+1+-+13)

Autor: Karol Moravčík

V súčasnosti sa sviatok „Všetkých svätých“, ktorý slávime prvého novembra, a „Spomienka na všetkých verných zosnulých“, ktorá sa slávi druhého novembra, zlieva do jedného sviatku, ktorý by sa dal občiansky nazvať „sviatkom chodenia na hroby“. Včera som spomenul, že sviatok „Všetkých svätých“ v dnešnej podobe vznikol koncom 7. storočia na britských ostrovoch. Spomínalo sa tam na všetkých svätých, nielen na mučeníkov, keďže na rozdiel od Ríma sa kresťanstvo v tomto prostredí nešírilo v takých ťažkých podmienkach prenasledovania ako kedysi v antickom Ríme. Bol tu však ešte ďalší dôvod, ktorý v ostatných rokoch trochu poznávame prostredníctvom americkej tradície sviatku halloween. V angličtine slovo hallow znamená uctievať. V pohanskej keltskej Británii, podobne ako u iných pohanských národov, sa uctievali mŕtvi predkovia, aby ich sila prešla do ich potomkov, alebo, ak sa ich báli, aby sa uchránili pred ich prípadným zlovestným pôsobením. Strašidelné halloweenské masky boli práve akousi protiakciou, mali uchrániť živých pred zlým vplyvom mŕtvych, podobne ako delobuchy na prelome rokov. Naše deti sa zoznamujú s týmito tradíciami už len ako so zábavou, či už robia strašiakov z tekvíc alebo búchajú na Silvestra.   
  
Na zábavu sa pre mnohých zmenilo aj pálenie sviečok a chodenie na hroby. Televízni redaktori, ktorí sa pýtali ľudí pred bratislavskými cintorínmi, či prichádzajú z kresťanského dôvodu alebo si idú spomenúť na blízkych, tiež nevedia, čo sa vlastne pýtať, a tak trochu potvrdzujú oprávnenosť podozrenia z povrchnosti a jednostrannosti. Otázka, ktorú kládli ľuďom, či tieto novembrové sviatky slávia kresťansky alebo si spomínajú na blízkych, sa nedá rozdeľovať. Kresťansky sláviť tieto dni totiž znamená, že na inej úrovni ako naši pohanskí predkovia riešime tú istú otázku, ktorú si kládli oni: Ako sa stať silným v živote, keď smrť je silnejšia ako akýkoľvek silák? Ako obstáť v živote, ktorý je taký zraniteľný? Ako si uctiť svojich blízkych tak, aby sme to dobré z ich života prevzali a toho zlého sa nemuseli báť? Povedané s evanjeliovým príbehom o múdrych a nerozumných pannách: Ako prejsť bránou na radostnú hostinu a nezostať za dverami?   
  
Príbeh o pannách, čo sa tešili na svadbu, ale všetky sa jej napokon nemohli zúčastniť, končí Ježišovou výzvou: „Bdejte teda, lebo neviete ani dňa ani hodiny!“ Tak, ako kedysi človek, čo nechcel, aby mu vyhasol plamienok v kahanci, musel prilievať doňho olej (dnes by sme povedali, že musíme platiť faktúry za elektrinu, aby nás neodpojili), musí človek, ktorý chce vojsť do Božieho kráľovstva (teda do lásky, pokoja, múdrosti – jednoducho do života, ktorý má zmysel pre neho i pre iných), zostať bedlivým. Bedlivosť je vnímavosť na niečo dôležité, čo môže nastať hocikedy – nevieme dňa ani hodiny. To nie je vyhrážka, ale konštatovanie, že všetko naozaj dôležité, nie je vopred naplánované, ale sa objavuje hocikedy ako nečakaná skúška alebo neočakávaná radosť. Aby sme skúšku zvládli a radosť nepremeškali, potrebujeme byť bedliví, byť v stave trvalej vnímavosti. Dá sa to však vôbec? Áno, ak si bedlivosť nemýlime so psychickou sústredenosťou. Keď sa mi ľudia spovedajú z nepozornosti pri modlitbe, hovorievam: Nikto z nás nedokáže byť stále sústredený. Ale dôležitý je náš záujem, prečo a o čo sa modlíme. A to, čo platí pre modlitbu, platí aj pre naše konanie celkove. Bedlivosť, o ktorej hovorí Ježiš, je v tom všetkom stav opravdivej dôvery v Boha, stav opravdivého záujmu o život v Božej milosti – láske.   
  
Keď o tom premýšľam, bedlivosť je podľa Ježiša vlastne vnútorné spojenectvo s tým, kto je silnejší, je spojenectvom a priateľstvom so samotným Bohom. Cez neho a v ňom sa kontaktujeme s našimi mŕtvymi, ktorí sa nám po svojej smrti nezmenili na strašidlá, ale zostali našimi blížnymi, zostali s nami v jednom spoločenstve. Po prvýkrát sa „Spomienka na verných zosnulých“ slávila druhého novembra roku 998 vo francúzskom kláštore Cluny za opáta Odila. Odilo pridal túto spomienku k sviatku všetkých svätých, aby pripomenul, že medzi nami nie sú len svätí, ale častejšie hriešni kresťania, predsa však ide o ľudí, ktorí si zaslúžia pekné pomenovanie – verní zosnulí. V tých časoch sa zaužívalo, že do oltárov sa vkladali kosti mŕtvych, o ktorých sa verilo, že zomreli ako svätí, a vedľa kostolov sa stavali stavby, tzv. karnery, kam sa ukladali kosti ľudí, o ktorých panovalo presvedčenie, že potrebujú našu modlitbu. Dnes by som dodal, že naši zosnulí potrebujú od nás modlitbu vo forme pamäte, ktorá nedovolí zabudnúť, ktorá zostáva verná. Ide vlastne o vzájomnú vernosť – verní zosnulí a im verní žijúci.  
  
Modliť sa a nezabudnúť – to by mohla byť aj naša odpoveď na otázku novinárov, prečo sme prišli na cintorín. Prišli sme sa modliť – oddýchnuť si pred Bohom a v ňom sa stretnúť s našimi mŕtvymi. Či sa nám to podarilo, poznáme podľa toho, ako sa v týchto chvíľach dokážeme dotknúť aj seba samého, toho, čo je v našom živote najhlbšie a najpravdivejšie.

Všetkých verných zosnulých

[Mt 25, 1 – 13](http://www.pismosvate.sk/suradnice.php?suradnice=Mt+25%2C+1+-+13)  
Autor: Peter Cibira

Keď som po tieto dni išiel autom okolo cintorína, takmer sa nedalo tadiaľ prejsť. Bolo to, akoby ste išli autom po pešej zóne. V rádiu už celý týždeň informujú, že počas tohto víkendu to bude na Slovensku ako veľké sťahovanie národa, že auto, ktoré sa vyťahuje len raz za rok, bude použité práve teraz. Ak by tento náš pohyb sledoval niekto, kto nie je poučený, kto je úplne z inej kultúry, ako by si to asi všetko vysvetlil? Čomu by tento pohyb pripísal?

Minulý týždeň česká televízia v rámci svojho cyklu Ta naše povaha česká uviedla časť venovanú zomieraniu, smrti a pochovávaniu. Zaznela tam veľmi zaujímavá informácia, že v pražskom krematóriu je 50 percent ľudí spálených bez obradu. Teda u polovice zomrelých ľudia nechcú ani civilný ani cirkevný pohreb. Túto informáciu rozoberali múdri ľudia z viacerých strán. Ale ani jeden z názorov nebol, že by to bol pozitívny trend, že by sme tým ukazovali svoju modernosť. Práve naopak, skôr zaznievali názory, že voľakedy boli viaceré témy tabu. Ak by ste sa dnes pri nich začervenali, tak sa nakoniec ešte zahanbíte. Čo sa však stalo asi jediným tabu, je utrpenie, zomieranie a to, ako sa s ním vyrovnať. Možno je to preto, že nemáme na tieto otázky dostatočné odpovede možno preto, že sa sami nevieme konfrontovať s takými ťažkými otázkami. Ale určite to nie je víťazstvo – už aj samotný pohreb, hoci je to boľavá vec, má svoje psychologické opodstatnenie. Je akýmsi dôležitým predelom, prepustením nášho zosnulého. Nevieme dokázať, ako toto prepustenie potrebuje zomrelý, vieme však, že ho potrebujeme my.

Byť v týchto dňoch na cintorínoch, zastaviť sa, spomenúť si, to je vec, ktorá premieňa nás. Celkovo schopnosť uchovať si v pamäti spomienku na utrpenie, ale aj na život nás robí citlivejšími. Citlivejšími na iných ľudí, ale aj na vlastnú budúcnosť, nádej či beznádej, na vlastnú i všeobecnú večnosť. Teda víťazstvom nie je nevidieť smrť, ale naopak, vedieť ju čo najlepšie spracovať.

Archeológovia hovoria, že kultúrnu zrelosť dávnej civilizácie najlepšie vyčítate z ich pohrebísk. Podobne je to aj mimo archeológie. Svoju zrelosť naznačujeme aj svojimi vzťahmi k tým, ktorí už tu nie sú. Nejde pritom o množstvo modlitieb, ani o nesčítateľné množstvo kytíc či sviečok. Ide o naše vnútro.

V dnešný deň netreba veľa hovoriť. Skôr by som chcel, aby sme nastavili atmosféru a načúvali každý sebe samému. Chcel som len pripomenúť tieto veci, ktoré tvoria našu ľudskosť, ktoré čistia naše vzťahy. A k tomu by som chcel pridať báseň, ktorá ma v súvislosti s dnešnou slávnosťou oslovuje zo všetkých najviac.

Milan Rúfus:  
  
Rekviem za Pavla Straussa a za nás

Budeme vyvolaní po mene  
a bude nás tam veľa.  
Poodkladáme krídla zlomené  
ku nohám Stvoriteľa.

A bude Mu chcieť každý predložiť  
to svoje malé sólo.  
To nasnívané, čo len chcelo byť,  
i to, čo ozaj bolo.

„Stvoril som svet“, vstúpi nám do reči  
Boh, „nie tak, aby slúžil  
naplňovaniu túžob človečích.  
No aby človek túžil.

Ak pridával som ohňa do rany,  
nebol som vo vás krutý.  
Šťastie je v jeho dosahovaní,  
nie v jeho dosiahnutí.

Až rozspieva sa, svetu dokorán,  
prihlasno vaša duša,  
napomeňte ju ticho, že jej Pán  
aj šťastím ju len skúša.

Dar života. Kto z neho vezme diel,  
raz mi ho musí vrátiť.  
A ostane mu nie čo nevedel,  
ale čo vedel stratiť.

Zlomené krídla? Práve zlomené  
sú žehnané Bohom.“  
Budeme vyvolaní po mene.  
A bude nás tam mnoho.

Spomienka na všetkých verných zosnulých  
Mt 25,1-13  
Autor: Karol Moravčík

Jeden môj priateľ sa nedávno vrátil po dlhých rokoch v zahraničí na Slovensko. Občas sa mi ozve, napíše mail o niečom, čo ho zaujalo. Včera mi písal, ako sa mu nepáči oslava na hroboch: „Viac by sme sa mali starať o to, čo so živými, ktorí sú tu, ako sa zapodievať s hrobmi a mŕtvymi.“ Pripomenul aj Ježišove slová: *Nechaj, nech si mŕtvi pochovávajú mŕtvych. Ale ty choď, a zvestuj Božie kráľovstvo!* (Lk 9,60) To, ako sa ľudia starajú o hroby na Slovensku z príležitosti sviatkov Všetkých svätých a Pamiatky zosnulých zdá sa mu veľmi premrštené. Priateľova najmladšia dcéra sa narodila 2. novembra.  Priateľ napísal, ako si vtedy uvedomil, že Boh nechce, aby sme sa sústreďovali na smútok a smrť, ale na radosť a život. Dcére dali meno Eva – teda život. Keď bola malá, šiel s ňou na jej narodeniny do kostola. V kostole však v ten deň bolo smutno, pripomínala sa smrť. Bolo mu ľúto dcéry. „Cirkev by sa mala sústrediť na život a zmŕtvychvstanie. To je naša skutočná viera“, píše priateľ. „Bez zmŕtvychvstania sme iba chudáci. Veľa ľudí zomrelo za svoje ideály ako Ježiš, dokonca i ťažšou smrťou, no nik nevstal z mŕtvych. Naša viera je život a nie smrť, a nám sa treba modliť až tak, aby sme dokázali aj liečiť z chorôb a kriesiť z mŕtvych.“

Možno si povieme, že preháňa aj tento priateľ. Ale v zásade má pravdu. My, kresťania by sme mali byť v našom okolí známi tým, že sme pokojnejší a radostnejší ako priemer našej spoločnosti. Ba dokonca, že sme schopní aj liečiť a kriesiť z mŕtvych, ako napísal ten priateľ. Isté je, že kresťanstvo sa na počiatku nešírilo tým, žeby kresťania svojich spoluobčanov strašili koncom sveta, ale tým, že ohlasovali Pánov príchod. Príchod Ježiša ako pána aj nad smrťou. Ako sme si povedali v nedeľu, Pán prichádza v zápase o svet, o to, čo Ježiš nazýval Božie kráľovstvo. Bedákanie či hromženie na to, čo je vo svete zlé, nepomôže. Treba ponúkať lepší svet, lepšie vzťahy, uctiť si živých, ktorí si to zaslúžia, a nepoklonkovať tým, ktorí si to nezaslúžia. A pamiatku svojich zomrelých si pripomínať často, nielen raz v roku. Napokon, pri hroboch našich blízkych si máme oddýchnuť a zažiť pokoj, ktorý nám poskytuje sväté miesto, na ktoré sme telá našich blízkych uložili.

Ježiš v evanjeliu, ktoré sa číta pri dnešnej večernej bohoslužbe, nestraší smrťou ani nevyzýva k smútku, aj keď nám adresuje varovanie: Možno zmeškať svadbu. Zmeškať, ak nemáme svetlo. Ak ho nemáme v rukách, ani v hlave, ani v srdci. Bdieť, vnímať, mať v sebe úctu, spomienku, vieru a lásku, to je olej do nádoby, ktorá potom horí jasným svetlom. V niektorých kostoloch sa v tento deň asi naozaj prehnane smúti, možno aj straší. Často je za tým povrchná teológia o dušiach v očistci. Biblia nepozná pojem duše oddelenej od tela. Pozná však premenu ľudského života v celku, za účasti duše i tela. Podľa Biblie sa neoddeľuje duša od tela, ale oddeľovať treba život a neživot, to, čo je živé a čo mŕtve, čo je svetlo a čo temnota.

V minulosti bola v každom kostole prázdna truhla, ktorá sa používala pri omšiach za zomrelých. Po liturgickej reforme, ktorá nasledovala po II. vatikánskom koncile, sa s týmto zvykom – dávať truhlu do kostola počas sv. omše za zomrelých (čo bolo temer každý deň), skončilo. Skončilo aj používanie čiernej farby pri omšiach za zomrelých, aj pri pohreboch. Odporučila sa farba fialová ako farba nádeje. Nádeje na život, na zmŕtvychvstanie. Aby tá nádej bola skutočná, však pre jej uskutočnenie treba aj niečo urobiť, ako písal ten môj priateľ. Napr. tak, ako urobil on, keď dal dcére narodenej práve na deň pamiatky zosnulých meno Život. Alebo ešte lepšie – modliť sa, hovoriť a konať tak, že obrazne povedané, semienka života, radosti, múdrosti a nádeje budeme sadiť omnoho poctivejšie, omnoho šikovnejšie a hlbšie ako iní sadia semienka hriechu a smrti. Túto starosť o život si dnes odnesme z kostola a cintorína domov ako našu spoločnú výzvu, ako našu spoločnú úlohu.