**ZADANIE 10**

1. Charakterizujte výkladový slohový postup a popíšte kompozíciu výkladu ako slohového

útvaru. Zdôvodnite znaky výkladového slohového postupu na vlastnej práci SOČ,

štruktúru práce a uplatnenie postupov logického myslenia. Demonštrujte správny

bibliografický zápis podľa slovenských noriem.

2. Charakterizujte pojmy lyrika, ľúbostná lyrika, reflexívna lyrika, duchovná lyrika. Pracujte

s jednotlivými ukážkami, zaraďte ich k jednotlivým druhom lyriky. Nájdite v ukážkach

rôzne umelecké prostriedky.

**Ukážka č. 1 Ján Smrek – Cválajúce dni (úryvok)**

*My, mladí, jarí šarvanci,*

*ktorí sme život – svoju milú –*

*objali prvom pri tanci,*

*sme celým dúškom živí –*

*my sme tí jazdci diví!*

*Sedíme na paripách:*

*uháňajúcich dňoch,*

*a pevne držíme sa hrivy – Nemôžeme znať, či nespadneme*

*nič nevadí, že niektorý a nezlomíme väz -*

*pri skoku ponad piliere lež nechceme sa predsa vtopiť*

*oceľového mosta v to driemajúce ľudské plemä,*

*drží sa už len chvosta. v zakliaty živý les.*

**Ukážka č. 2 Janko Silan – Svätojánske mušky (úryvok)**

*Aká je vaša cesta, svätojánske mušky,*

*keď jas váš nemenší sa ani nemení?*

*Naša je kostrbatá. Keď raz prídu skúšky,*

*meníme smer a vôbec zmysel žitia na zemi.*

*Do večna ideme cez všelijaké cesty,*

*ach, v tmách, ach málokedy skrze jas,*

*a vaše svetielkovanie a vaše sladké blesky*

*- to isté mihotanie v neistotách – mätie nás.*

**Ukážka č. 3 Andrej Sládkovič – Marína (úryvok)**

*Možno mi tvojich úst sa odrieknuť, možno mi seba samého zhubiť: -  
možno mi ruku nedostať, nemožno mi ťa neľúbiť! -  
možno mi v diaľky žiaľne utieknuť,  
možno mi nemilým ostať,  
možno mi ústam smädom umierať,  
možno mi žialiť v samote,  
možno mi život v púšťach zavierať,  
možno mi nežiť v živote,*

**Pomôcky: Stredoškolská odborná činnosť /vlastná práca/**