**ZADANIE 11**

1. Charakterizujte pojmy lyrika, prírodná lyrika, spoločenská lyrika. Zaraďte autora do

príslušnej literárnej periódy. Pracujte s jednotlivými ukážkami, nájdite v nich znaky

jednotlivých druhov lyriky. Nájdite v ukážkach rôzne umelecké prostriedky.

2. Charakterizujte vlastnosti rečníckeho štýlu, typy rečníckych útvarov. Popíšte fázy

tvorenia rečníckeho prejavu, využitie jazykových a mimojazykových prostriedkov.

Pripravte si úvod slávnostného prejavu na stužkovej slávnosti a predneste ho.

**Ukážka č. 1 I. Krasko − Otcova roľa (úryvok)**

*Pokojný večer na vŕšky padal,*

*na sivé polia.*

*V poslednom lúči starootcovská*

*horela roľa.*

*Z cudziny tulák vkročil som na ňu*

*bázlivou nohou.*

*Slnko jak koráb v krvavých vodách*

*plá pod oblohou.*

*Strnište suché na vlhkých hrudách*

*pod nohou praská.*

*Zdá sa , že ktosi vedľa mňa kráča -*

*na čele vráska,*

*v láskavom oku jakoby krotká*

*výčitka nemá:*

* *prečo si nechal otcovskú pôdu?*

*Obrancu nemá!*

**Ukážka č. 2 I. Krasko – Zmráka sa... (úryvok)**

*Zmráka sa, stmieva sa, k noci sa chýli.*

*Od hory, od lesa tak plače, kvíli...!*

*Výčitky neznámych duše sa chytia.*

*... Vyplniť nádeje nebolo sily –*

*zapadli, zapadli vo zhone žitia...*

*Oblaky nízko sú, tak letia, letia...!*

*Žaluje zúfale žaloby márne*

*ktos´ príliš úbohý z šíreho sveta,*

*že veril, že čakal, že starne, starne...*

**Ukážka č. 3 I. Krasko – Otrok (úryvok)**

*Môj chrbát skrivený už narovnať sa bojí,*

*no vo sklopenom zraku posiaľ skrytá iskra horí...*

*Som ten, čo čaká na ston poplašného zvona,*

*bo ťažko zhynúť otrokovi, pokiaľ pomstu nevykoná.*

*Až potom vystriem chrbát, rumeň sfarbí líce.*

*Dovtedy sadiť budem stromy, z ktorých rastú šibenice...*

*Ó, smutno znela pieseň matky-otrokyne!*