**ZADANIE 12**

1. Definujte pojmy: jazyk, reč, lingvistika, rozdelenie lingvistiky**,** funkcie jazyka, jazyková norma,

úzus,kodifikácia jazyka, kodifikačné príručky, kodifikačné inštitúcie.

Na základe práce s ukážkou č. 3 posúďte, aká tendencia jazyka sa v nej prejavuje?

2. Charakterizujte v rámci súčasnej slovenskej poézie poppoéziu. Uveďte mená slovenských

spevákov alebo skupín, ktoré vás oslovujú. Zdôvodnite svoje tvrdenia. Pracujte s ukážkami,

aké témy najčastejšie tento typ poézie spracúva?

**Ukážka č. 1 text: J. Urban – Voda, čo ma drží nad vodou, hudba: J. Ráž**

*Keby bolo niečo,  
čo sa ti dá zniesť  
okrem neba nado mnou*

*a miliónov hviezd,  
tak by som to zniesol  
vždy znova a rád  
k tvojim nohám dobré veci*

*ako vodopád.  
  
Keby som mal kráčať sám a zranený,  
šiel by som až tam, kde tvoja duša pramení.  
Keby som ten prameň našiel náhodou,  
bola by to voda, čo ma drží nad vodou.*

*Môžeš zabudnúť, stačí kým tu si,  
iba ďalej buď, nič viac nemusíš.  
  
Chcem sa s teba napiť, šaty odhoď preč,  
čo má byť sa stane,   
tak cez moje dlane   
ako čistý prameň teč.  
  
Ak ťa ešte trápi smútok z rozchodov,  
ono sa to poddá,  
ty si predsa voda,  
čo ma drží nad vodou.*

**Ukážka č. 2 text: D. Hevier – Príbeh nekončí, hudba: P. Habera**

*Tisíc krokov od spomienok  
som len kúsok od môjho sna,  
mám chvíľu, pokým sa nepopálim.  
Nosím dosud stejný jméno,  
svoboda je příjemná,  
mou story každý zná jen zdáli.*

*Viem byť blázon, rátajte s tým:  
no bránu k svojmu kľúču už viac  
nestratím.  
  
Veď príbeh nekončí, ja ďalej hrám a padám viac než vstávam,  
svoju dušu dám na misku prázdnych váh,  
ještě nekončím, já jedu dál  
a rvu se za svý práva  
a nosím štěstí své po kapsách.  
  
Nechej trable na pozítří  
i když svet  
má tě v mířidlách,  
dým snů si lačně vtáh, je to síla  
Keď je ticho, chce to výkrik  
tvoja pieseň zvíri prach,  
tí, ktorí majú strach, sa mýlia.  
  
Bloudění je víc nežli cíl,  
tak ať mé klopýtání trvá o to dýl.  
  
Veď príbeh nekončí, ja ďalej hrám a padám viac než vstávam...*

**Ukážka č. 3** **Kultúra slova – ročník 44 – 2010, číslo 1**

*Akú štýlovú hodnotu má slovo bulvár v novšom význame?*

JÁN KAČALA

Slovo *bulvár* prevzaté z francúzštiny v súčasnosti je už bežnou súčasťou slovnej zásoby

súčasnej spisovnej slovenčiny. Zachytávajú ho všetky tri výkladové slovníky spracúvajúce

súčasnú slovnú zásobu nášho spisovného jazyka, t. j. Slovník slovenského jazyka I z roku 1959, Krátky slovník slovenského jazyka vo svojich štyroch vydaniach z rokov 1987, 1989, 1997, 2003, ako aj najnovší Slovník súčasného slovenského jazyka (1. zv.) z roku 2006.

Pravdaže, vlastné lexikografické spracovanie tohto slova sa odlišuje od slovníka k slovníku, pričom odlišné spracovanie nezávisí ani tak od postoja lexikografov ako autorov slovníkov, ako skôr od poznania skutočného výskytu tohto slova v danom čase v živej reči. Máme tu na mysli najmä významovú stavbu tohto slova: Kým v Slovníku slovenského jazyka I a v Krátkom slovníku slovenského jazyka sa slovo *bulvár* zachytáva iba s jedným významom

(široká ulica vo veľkom meste s viacerými dopravnými pásmi, chodníkmi a s prípadným stromoradím uprostred), v najnovšom Slovníku súčasného slovenského jazyka sa k tomuto významu pridáva druhý; uvedieme jeho opis zo s. 381: „masovokomunikačné prostriedky, najmä tlač zameraná na senzácie, škandály, prinášajúca zveličené správy a klebety zo súkromného života populárnych ľudí (neraz neoverené)“. Výklad významu sa dokladá

typickými spojeniami *kupovať, čítať bulvár; týždenníky, ktoré majú blízko k bulváru*, ako aj vybratými dokladmi z tlače.