**ZADANIE 13**

1. Definujte životopis a zaraďte ho do príslušného funkčného jazykového štýlu. Vysvetlite

pojem curriculum vitae. Rozlíšte administratívny a beletrizovaný životopis.Svoje tvrdenia

dokladujte na jednotlivých ukážkach alebo doložte vlastným príkladom**.** Dopracujte text

ukážky č. 3 do konečnej podoby.

2. Zaraďte J. Kollára a J. Hollého do kontextu slovenskej literatúry. Nájdite myšlienky

humanity a vlastenectva v Kollárovej Slávy dcére a Hollého Svatoplukovi. Objasnite ideu

slovanstva a dokumentujte jej odraz v diele J. Kollára. Aktualizujte myšlienky oboch autorov.

**Ukážka č. 1 J. Kollár – Slávy dcera (úryvok)**

*Aj, zde leží zem ta před okem mým slzy ronícím,*

*někdy kolébka, nyní národu mého rakev.*

*Stůj, noho! posvátná místa jsou, kamkoli kráčíš,*

*k obloze , Tatry synu, vznes se, vyvýše pohled,*

*neb raději k velikému přichyl tomu tam se dubisku,*

*jenž vzdoruje zhoubným až dosaváde časům.*

*....................*

*„Až od Babej hory, v rúchu tieňov, synu,*

*odkaz vlasti prichádzam ti dať –*

*odpovedz, ak nemá vajatať:*

*čo miluješ viacej, svoju vlasť, či Mínu?”*

*„Som odtiaľ, kde vody, ktoré poznáš, plynú,*

*tri dni šípy brúsila si mať.*

*Hovor, lebo istotu chce mať:*

*čo miluješ viacej, svoju vlasť, či Mínu?”*

*Polnoc bije. Z lôžka vstávam. Neviem, ktorým*

*smerom mam ísť s čistým svedomím,*

*tam meč, tu šíp, ona tu, tam domovina.*

*Mlčím, váham – vtom do hrude ruku vnorím,*

*srdce vyrvem z nej a rozlomím:*

*„Berte,” vravím. „Vlasti pol, pol tebe, Mína.”*

**Ukážka č. 2 J. Hollý – Svatopluk (úryvok)**

*Spívám, jak hroznú Svatopluk na Karolmana védel*

*vojnu, i jak víťaz, seba aj svój od jeho vlády*

*oslobodiv národ, nepodlehlý stal sa panovník*

*a zmužilých veľké založil královstvo Slovákov.*

*...*

*Radšej vždycky pokoj milujíci žíjali všecci*

*mezi sebú rovní a obecné mávali všecko,*

*aj straty aj všelijaké obsáhlé prácami zisky.*

*...*

*Tak pre svú k pokoju sklonnosť a pre války nenávisť*

*prez množší vekov obchod i stred rozbúreň ohavných.*

*pohromy a zhubných, jalové potkávali inšé*

*národy lúpežné, prázní bývavali náhod*

*a vlastním verní zostávali vždycky sedliskám.*

## Ukážka č. 3

## *Volám sa Kristína Holecová. Narodila som sa 15. 4. 1989 v Gelnici. Som slovenskej národnosti a štátnym príslušníkom SR. Matka Jana Holecová je súkromná podnikateľka. Otec Juraj Holec pracuje v štátnej správe. Súrodencov nemám...*

## 

## Ukážka č. 4

*Môj život plynul celkom prosto, bez zvláštnych udalostí, tak, že ani neviem, čo by som o ňom napísala. Také sú osudy ľudí, bývajúcich v odľahlých dedinách. Narodila som sa v Polichne, v malej dedinke, 2. októbra 1867. Môj otec bol tam farárom. Bolo nás viac detí. Otec vyučoval dcéry sám, lebo malý dôchodok nestačil, aby ich dal na štúdiá.*