**ZADANIE 14**

1. Definujte pojmy informatika, informácia. Vymenujte a charakterizujte niektoré zdroje

informácií, možnosti spracovania informácií – osnova, konspekt, excerpt, taktiež

charakterizujte informačné pramene (primárne, sekundárne, terciárne).Vymenujte

najznámejšie knižnice na Slovensku.Pomenujte ukážku č. 5 a zdôvodnite funkciu všetkých

jej údajov.

2. Vysvetlite podmienky a osobitosti slovenského romantizmu v porovnaní so svetovým

romantizmom. Prezentujte ucelený pohľad na osobnosť Ľudovíta Štúra ako vedúceho

predstaviteľa slovenského národného hnutia i celého obdobia slovenského romantizmu.

Pracujte s uvedenými ukážkami.

**Ukážka č. 1 Z pamätnej tabule na rodnom dome Ľudovíta Štúra**

*On zobudil zo sna národ svoj On padol – ale zvíťazil.*

*a rozoral úhor neúrodný, On zomrel – aby večne žil.*

*ku cti priviedol jazyk rodný*

*a šiel za rodu spásu v boj.*

**Ukážka č. 2 Ľ. Štúr − Nárečie slovenské alebo potreba písania v tomto nárečí (úryvok)**

*My, Slováci, sme kmeň a ako kmeň máme vlastné nárečie, ktoré je od českého odchodné a rozdielne. Pomáhalo sa nám síce týmto nárečím, kým náš ľud slovenský duchovne driemal, a predsa bez potravy duchovnej hlavne vo veciach náboženských obísť sa nemohol, ale teraz, keď k životu sa prebudil, ako sa o tom každý deň presvedčujeme, nebude náš slovenský národ len na druhých, čo mu tí dajú, čakať, a len prijímať, ale bude si tvoriť sám a sám sa bude duchovnými plodmi zaopatrovať.*

**Ukážka č. 3 Ľ. Štúr − Reč na uhorskom sneme** **(úryvok)**

*Vysmievajú sa za to mnohí z chudobného ľudu, že je sprostý a hlúpy, urážajú sa nad jeho nízkym duchom, ale mu nespomáhajú, nevidia, že príčinou zanedbania jeho nič nie je inšie, ako ťažké okolnosti jeho. V hornom Uhorsku, kde je zem o moc neúrodnejšia ako na Dolnej zemi, a kde je aristokracia v pomere o moc viac ako tuto, a preto aj jej vtok na ľud o moc ťažší, tá mienka panuje o ľude obecnom, ktorá aj do porekadla prešla, že je sedliak oplan.*

**Ukážka č. 4 Ľ. Štúr – Ohlas o Slovenských národných novinách a Orlovi tatránskom**

**(úryvok)**

*Noviny teda máme, ale koľké sa im do behu stavajú ťažkosti! Prekážky tieto sú rozličné a sú vonku a v nás samých. Vo vlasti našej, kde v novších časoch potreba opravovania sa pocítila a táto čerstvejšie hýbanie spôsobila, čo do záležitostí pospolitých stvorili sa hlavne dve strany, jedna, ktorá potrebu opravovania neuznáva a tak pri starom ostávať, druhá, ktorá všetko od koreňa opravovať a tak všetko staršie s novým pozamieňať chce. Hlavná povinnosť novín je: záležitosti krajiny pospolité rozkladať, s dobrým svedomím to alebo iné obecenstvu svojmu porúčať...*

|  |
| --- |
| slovenčina, lexikológia, okazionalizmy  Neviem, ako to je napríklad v iných krajinách po právnej stránke autorstva, čo sa týka postihu spomínaných PAPARAZZITOV kvôli zisku zo záberov na takýchto akciách.  http://www.vlaky. net/servis/sprava.asp?lang=1&id=1260 zapísané: 8. 6. 2006 |

**Ukážka č. 5**