**ZADANIE 21**

1. Charakterizujte administratívny štýl, vysvetlite jeho funkciu,uveďte jeho znaky, útvary

 možnosti uplatnenia.

Sformulujte žiadosť o prijatie do zamestnania – obsahovo a formálne správne.

2. Charakterizujte komédiu ako žáner, uveďte jej znaky a najznámejších predstaviteľov komédie

vo svetovej a slovenskej literatúre, zaraďte ich do literárneho kontextu.

Poznatky aplikujte na ukážkach.

**Ukážka č. 1 J. Chalupka – Kocúrkovo alebo Len aby sme v hanbe nezostali (úryvok)**

*Výstup 19. (Pán z Chudobíc, Sloboda)*

## *Pán z Chudobíc*

*Nemýľte ma! Nad uhorskú reč a uhorské nohavice a uhorský chlieb a uhorské víno, uhorský dohán, uhorskú slaninu, uhorské fúzy etcetera - nič na svete! - A nebožtík Podkonický nám to neraz opakoval, že extra Hungariam non estvita. -Nuž ale akože vy toho, ako sa volá?*

## *Sloboda*

## *Čokonay.*

## *Pán z Chudobíc*

*Akože to na Slovákov vzťahujete, čo Kočony o Maďaroch povedal?*

## *Sloboda*

*Nuž či Slovák nemá svoj slovenský jazyk, svoj slovenský odev, svoje slovenské obyčaje? Nech nosí turecké pulidery, tancuje na svadbe kalopádu, na krčme minét, hudie miesto trávnice kvadrilu a ako kanálik spieva nie svoju prirodzenú nôtu, ale ktorú ho verklík naučil, či neprestane byť Slovákom? A Maďar je nie Maďarom, kedštrumfle nosí a miesto kordovánok s ostrohami črievice, a ak, ako to za časov minulých bolo, maďarskou rečou vysoká aristokracia pohŕda.*

**Ukážka č. 1 J. B. P. Molière – Lakomec (úryvok)**

*Jakub: Keď si teda želáte, pán Harpagon, poviem vám otvorene, že ste svetu iba na posmech. Na všetkých stranách si ma ľudia kvôli vám doberajú. Sú v siedmom nebi, keď si vás môžu vziať na mušku a do omrzenia sypať všakové historky o vašom skupánstve... Štvrtý zase, že vás raz v noci prichytili, ako kradnete vlastným koňom ovos a že vám kočiš, ktorý tu slúžil predo mnou, potme vyťal palicou zopár nečítaných, o čom ste radšej ani nemukli. Kdekoľvek sa človek pohne, všade počuje, ako vás omieľajú. Každému ste na žart a na posmech. Nikto vás nepomenuje inakšie iba lakomec, skupáň, žgrloš a úžerník.*

*Harpagon: (bije ho): A ty si chmuľo, talhaj, odroň a bezočivec!*

**Ukážka č. 3 J. Palárik – Zmierenie alebo Dobrodružstvo pri obžinkoch (úryvok)**

*2. dejstvo*

*5. výstup*

*ĽUDOVÍT (v netrpezlivosti k Miluši): Upozorniť musím osvietenosť vašu, že je pán Lajoš veľký*

*Maďar; pri slovenskej konverzácii sa mu iste zívať bude*

*ako rybe na suchom.*

*ROHON (k Miluši): Igaz, drága Erzsikém! Oh, be illenék egy pár magyar szó piros szép*

*szájában!*

*MILUŠA: Ha, ha, ha! Prepáčte, páni, že sa vám smiať musím. Či neviete, že ste tuná v*

*slovenskom kraji? Maďarská reč je pekná na rovinách dolnozemských, ale tu pod*

*Tatrami krásne zneje reč slovenská a krásne sa rozlieha spev slovenský. A keby ste boli*

*ozaj rodení Maďari, to bych vás iste vedela prijať po maďarsky; ale keď viem, že ste*

*oba Slováci ako repa* **–**

*ĽUDOVÍT (stranou k Rohonovi): Ez hallatlan dolog, barátom!*

*ROHON (stranou k Ľudovítovi): Veru hallatlan, ale tak mi zo srdca hovorí. (K Miluši.) Követem*

*alásan, drága grófno! Každý, kto sa v Uhrách narodí a uhorský chlieb je, je Uhor.*

*MILUŠA: Istotne, ale nie každý je Maďar. Čudujem sa vám, Lajoško, že ste sa ešte nenaučili v*

*školách tento rozdiel. Tak dobre sú Slováci Uhri, ako i Maďari, ktorí si tu nemajú*

*väčšie právo osobovať. A ten chlieb uhorský* **–** *ha, ha, ha* **–** *vari mi ho Maďari*

*vyrábajú? Práve sa mi končí žatva a dnes budem sláviť obžinky; uvidíte, aký je*

*úprimný a dobrosrdečný ten ľud slovenský, z ktorého lona i vy pochádzate; len sa ho*

*nemusíte tak odriekať, páni, a tak opúšťať úbohých krajanov svojich. ĽUDOVÍT (stranou k Rohonovi): Ez szörnyüség, aká to panslávka!*

*ROHON: Ha! (K Miluši): Tak teda na hazafíság čili na vlastenectvo nič nedržíte, osvietená*

*grófka!*