**ZADANIE 24**

1. Humor a jeho poslanie v dielach slovenskej a svetovej literatúry. Odlíšte humor, iróniu,

satiru. V ktorých literárnych žánroch sa využíva humor ako hlavný umelecký princíp.

2. Definujte pojem veta, rozdeľte vety podľa modálnosti, zloženia a členitosti.

Nájdite príklady v ukážkach alebo doložte vlastnými príkladmi.

**Ukážka č. 1 M. Kukučín – Rysavá jalovica (úryvok)**

*Krt dochodí k plotu, nad ktorým úzka lavička; na druhom brehu stojí stará, bútľavá vŕba. Krt, pozrúc na lavičku, vidí, že mu pred očima tancuje. Nemôže nijako vykročiť na ňu. Čo raz podvihne nohu, to mu kročí mimo.*

*„Lavička, netancuj, pekne stoj, aspoň kým ja prejdem. Ale tamtoho, čo príde za mnou, zhoď ta, do vody!“*

*A Krt pekne, pomaly ako malé dieťa, keď sa učí behať, vymeriava rovné kroky po lavičke. Pri každom húta, ako má nohu položiť, až šťastne prešiel na protejší breh.*

*„Tak už som tu! Chvalabohu, že ma lavička nezhodila; nebol by to užitočný kúpeľ. Odtiaľto pôjdeme voľne, z nohy na nohu. Och, Eva, Eva, čo ti odpoviem, keď budeš pýtať peniaze? Och, och! Chvalabohu, že som kúpil srdce. Keď prídem, sadnem k stolu a poviem jej: ,Na, Evička, kúpil som ti srdce, i za šesták marcipánov.“ Kým to zje, za ten čas na peniaze zabudne.“*

*Hľa, tu je bútľavá vŕba. Vôkol nej krovie, prez ktoré Krt razí si cestu, idúc uzučkým chodníkom. Obzerá sa vpravo i ľavo, či nevidí niečo zlého, lebo všetci Adamovia v Adamovciach i všetky Evy povedajú, že tu žena bez hlavy mátava. Obzerá sa Krt, obzerá, či ju niekde nezazrie, no nikde nič. Ej, ba horký nič! Hľa, tamto vrbina sa trasie, z nej zamrznutý srieň sype sa dolu. Spomedzi krovia vyredikalo sa čosi, rovno Krtovi zastanúc cestu. Niet pochybnosti, to je oná mátoha. Zjavila sa mu preto, že Krt nechcel nikdy uveriť iným, keď o nej vyprávali. Ruky tenučké ako paličky, ale hrdlo dlhočizné-dlhé, dlhšie než ostatok tela. Mátoha rovno oproti Krtovi rozšíri ramená, akoby ho objať a so sebou vziať chcela. No nemôže sa akosi až k nemu dopraviť, lebo hodí sa vše na zem, až zamrznutý sneh od toho pádu zvrždí. Krt vidiac nerovné, prežehnal sa po kresťansky.*

**Ukážka č. 2 Moliére – Lakomec (úryvok) prvé dejstvo tretí výstup**

*Šidlo: Doparoma, ako by vás mohol niekto ošklbať? Ste stará hus na šklbanie! Veď všetko*

*zamykáte a vo dne v noci strážite.*

*Harpagon: Zamykám, čo za dobré uznám, a strážim, ako sa mi páči. Či sa to okolo mňa*

*nehemží špicľami, ktorí len tak jastria, čo robím? Pre seba. Celý sa trasiem, či nebodaj*

*nezaňuchal niečo o mojich peniazoch. Nahlas. Azda len nie si z tých, čo by hneď*

*rozchýrili, že mám doma ukryté peniaze?*

*Šidlo: Vy máte ukryté peniaze?*

*Harpagon: Počkaj, nevzal si mi dačo?*

*Šidlo: Čo by som vám vzal?*

*Harpagon: Poď sem, nech sa presvedčím. Ukáž ruky!*

*Šidlo: Prosím.*

**Ukážka č. 3 J. Hašek – Osudy dobrého vojáka Švejka za světové války (úryvok)**

*„Napřed mu dám pár přes hubu,“ myslel si nadporučík, „pak mu rozbiju nos a utrhnu uši a potom už se uvidí.“*

*A naproti němu hleděl úpřimne a dobrosrdečně na něho pár dobráckych, nevinných očí Švejkových, který odvážil se přerušiť ticho před bouří slovy: „Poslušně hlásím, pane obrlajtnant, že jste přišel o kočku. Sežrala krém na boty a dovolila si chcípnout. Hodil jsem ji do sklepa, ale do vedlejšího. Takovou hodnou a hezkou angorskou kočku už nenajdete.“*

*„Co s tím udělám?“ mihlo se hlavou nadporučíkovi, „má, prokristapána, takový pitomý výraz. “*

*A dobrosrdečné nevinné oči Švejkovi dál zářily měkkostí a něhou, kombinovanými výrazem naprosté duševní rovnováhy, že všechno je v pořádku a nic se nestalo, a jestli se něco stalo, že je to také v pořádku, že se vůbec něco děje.*