# ZADANIE 7

1. Definujte pojmy: štylistika, funkčný jazykový štýl (FJŠ), slohový postup (SP) a slohový

útvar. Rozdeľte FJŠ podľa oboch kritérií, objasnite uplatnenie SP v jednotlivých FJŠ.

Charakterizujte štýlotvorné činitele. Aplikujte na ukážkach.

2. Charakterizujte pojmy dráma, základné dramatické žánre, moderné dramatické žánre,

vonkajšie a vnútorné členenie dramatického textu, divadelná hra. Poznatky aplikujte na

konkrétnych ukážkach. Rozlíšte monológ, dialóg, repliku, časť ľubovoľnej ukážky

pretransformujte na text prozaický.

## Ukážka č. 1 Sofokles – Antigona (úryvok)

*Kreon: Nehanbíš sa, že sa správaš ináč ako ostatní?  
Antigona: Je hanbou ctiť si brata?  
Kreon: A ten, koho zabil, to ti nebol brat?  
Antigona: Bol, boli obaja z tej istej krvi ako ja!  
Kreon: A prečo uctievaš tak bezbožne len jedného?  
Antigona: Ten druhý brat by nesúhlasil s tým, čo vravíš.  
Kreon: Akože by nie. Keď si ho nechceš ceniť viac než toho bezbožníka  
Antigona: Nebol predsa otrokom! Bol jeho bratom!  
Kreon: Ale plienil túto zem! Tvoj druhý brat ju bránil!  
Antigona: Nieto medzi nimi rozdielu pred tvárou smrti.  
Kreon: Vždy je rozdiel medzi zlým a dobrým!  
Antigona: Ale ja som prišla na svet milovať, nie nenávidieť!  
Kreon: Ak chceš milovať – tak miluj v podsvetí!  
No nado mnou, kým žijem, žena vládnuť nebude!*

## Ukážka č. 2 S. Štepka – Kúpeľná sezóna (úryvok)

*Eva Mária: Ernest. Je strašne plachý.Možno mi ani nič nechce povedať, možno chce iba*

*dačo naznačiť.*

*Berta: Možno ste prejst k tretému stupnu.*

*Eva Mária: Možno. Ale prečo neprejde?*

*Berta: Možno ho ešte v aute nemá.*

*Eva Mária: Je v ňom dačo tajomné. Ako v každom tichom hlupákovi.*

*Berta: Víte, slečinka. Ernest toho ví dost. Jako každý prémerný dedynský chlapčisko.Aj*

*poore, aj vykydá…*

*Eva Mária: Budem ho učiť po nemecky.*

*Berta: Nebolí to?*

*Eva Mária: Nemčina teraz letí svetom. A najmä v Nemecku.*

*Berta: Nehovorte, teda už aj v Nemecku?!*

*Eva Mária: Sú však slová v dnešnej nemčine, ktoré nemám rada, ktorým nechcem rozumieť.*

*Berta: Každé slovo je pekné, ked sa pekne myslí a poví.*

*Eva Mária: Dnešná nemčina, Berta, je plan oplzlých slov.*

*Berta: Jako sa to, slečinka, jak sa vás smím opýtat, poví po nemecky?*

*Eva Mária: Čo?*

*Berta: Prosím vás, nerob te sa sprostá, ked ste múdra. No to, šak víte čo.*

*Eva Mária: Krieg.*

*Berta: (opäť si dáva na hlavu dievčenský klobúk). Predstavte si, teda krík. Kolko rázy*

*som už za kríkom bola a any mi to na rozum nezišlo. Teda po slovensky by sa to*

*povedalo: Poj sem, Mišo, tu je krík. A nerob krik.*

## Ukážka č. 3 W. Shakespeare – Hamlet (úryvok)

*Hamlet : Byť, či nebyť – kto mi odpovie,*

*čo šľachtí ducha viac: či trpne znášať*

*strely a šípy zlostnej Šťasteny,*

*či pozdvihnúť zbraň proti moru bied*

*a násilne ho zdolať? Umrieť, spať –*

*nič viac, a namýšľať si, že tým spánkom*

*sa končí srdca bôľ a stovky hrôz,*

*čo sú nám súdené, tak umrieť, spať –*

*či v tom je méta našich túžení ?*

*Spať – azda snívať – to nás zaráža,*

*čo prisniť sa nám môže v spánku smrti,*

*keď unikli sme svetským krútňavám.*

*A človek zaváha – tie obavy*

*nám predlžujú strasti života.*