***SUVÁKOVÁ Nikola M11bBOŠ***

***1. Definícia a znaky mládeže.***

**Mládež** je sociálno-demografická skupina [obyvateľstva](https://sk.wikipedia.org/wiki/Obyvate%C4%BEstvo) vo veku od 15 do 30 rokov s charakteristickými črtami a vlastnosťami, špecifickými záujmami a požiadavkami, hodnotovými orientáciami atď., ktoré ju odlišujú od ostatných vekových skupín. Nie je to pritom homogénna skupina: jej postoje, záujmy a požiadavky závisia predovšetkým od príslušnosti mladých ľudí k sociálnej skupine. V tomto období sa mladí ľudia začleňujú do sveta práce, osvojujú si spoločenské normy a požiadavky, formujú svetonázor, zakladajú rodinu.

**Mládežník** je definovaný pre špecifické účely zákonom ako osoba, ktorá dovŕšila vek najviac 30 rokov.

Mládež predstavuje relatívne samostatný celok vo vnútri spoločnosti. Vytvára si vlastné normy, vyznáva vlastné hodnoty, vlastnú subkultúru. Je to obdobie hlbokých zmien, rozporov a konfliktov. Mládež ako celok má tieto základné znaky:

* 1. Fyziologicko – psychické znaky: túžba po samostatnosti, slobodné myslenie a vnímanie, ctižiadostivosť, zvýšenie sebavedomia a máli sebakritickosti. Typická je túžba po dobrodružstve, romantickosť, zvýšená citlivosť a impulzívnosť v správaní.
  2. Sociálne – ekonomické: dochádza k postupnému sociálne ekonomickému osamostatňovaniu
  3. Ideovo – politické: hľadajú predovšetkým zmysel ľudského života, jeho perspektívy a svoje miesto v politickom dianí spoločnosti

***2.Problémy súčasnej mládeže.***

Hlavným problémom dnešnej mládeže je nevôľa akceptovať príkazy a požiadavky svojich rodičov. Často nepomáha ani prísna výchova. Bohužiaľ, rodič nedokáže sledovať každý jeden krok svojich detí, čím vzniká priestor, keď nie sú strážené a majú príležitosť niečo vyviesť. Avšak nemôžeme všetkých súdiť rovnako. Existujú mladí ľudia, ktorí ctia morálne zásady a vedia ich správne uplatniť do praktického života pre vytváranie dobra. Hádam rodičia chcú, aby ich dieťa malo slušnú výchovu a kvalitné vzdelanie.

Vysoká nezamestnanosť ma osobitne nepriaznivý vplyv na zaradenie sa mladých ľudí do pracovného procesu; medzi takúto skupinu patrí mladá generácia, teda absolventi (absolventi škôl). Strata zamestnania či neschopnosť nájsť si zamestnanie, a tak si zabezpečiť svoj zdroj príjmu, môže človeka zastihnúť v rôznych fázach života. Postihuje tak jednotlivca, ako aj jeho rodinu i celú spoločnosť. Pre nezamestnaného je veľmi dôležité, aby sa u neho zachovali pracovné návyky a vytvárala sa potreba pracovať, preto tomu treba venovať náležitú pozornosť. Proces zaraďovania sa mladých ľudí do pracovného procesu a problémy s tým spojené sú, okrem iného, aj odrazom toho, ako boli školou pripravení na ich vstup na trh práce.

Za najčastejšie bariéry na trhu práce, ktoré bránia absolventov nájsť si prácu, sú považované:

nevyhovujúce vzdelanie,

nedostatok praxe,

neovládanie a skúsenosti práce s PC,

neznalosť cudzích jazykoch,

cestovanie – nevýhodné spojenie.

***3. Ako zvýšiť záujem a regrutáciu o vstup do OS SR?***

Osobne si myslím, že momentálne je veľmi ťažko priam až nemožné zvýšiť záujem o vstup do OS SR u mladých ľudí, pretože sme veľmi spohodlneli a predstaviť si, že mám chodiť na výcviky namiesto toho, že by som mohol tráviť čas s priateľmi nie je veľmi lákavá ponuka. A celkovo si myslím, že toto povolanie už dávno nie je také atraktívne ako bývalo. Už ani tie peniaze nie sú motivácia, pretože je X povolaní kde si vieme zarobiť viac ak sme šikovní, rovnako aj brigádou popri škole. Nato aby sa zvýšil záujem o vstup do OS SR by musela nastať iná doba, doba kedy by toto povolanie nebolo u veľa ľudí tak podceňované, pretože veľa ľudí žije v tom, že ak tu nie je vojna alebo nejaké vyhrotené konflikty tak vojaci nie sú potrební. Preto si myslím, že sme veľa krát vnímaní iba ako „panačikovia“, ktorí poberajú štátne peniaze za nič.