**Okresný súd Bratislava I**

Záhradnícka 10

812 44 Bratislava

**Žalobca: ABC a.s.**

Prievozská 25

852 02 Bratislava

IČO: 12 345 678

Zastúpená: Ing. Miroslav Pekný, konateľ

**Žalovaný: Ján Vážny**

Nábrežná 14

841 01 Bratislava

r.č. 123456/7890

**Žaloba o vrátenie preplatku mzdy**

**Správny poplatok vo výške 7,- EUR uhradený kolkom.**

**D v o j m o**

**Čl. 1**

* 1. Na základe pracovnej zmluvy uzatvorenej dňa 15.9.2002 pracuje žalovaný v žalovanej firme ako stolár.

**Čl. 2**

2.1 Omylom pracovníčky mzdovej učtárne bolo žalovanému v mesiaci júl 2010 zaplatené ako navýšenie mzdy za prácu nadčas o 70,- EUR viac.

2.2. Dňa 01.08.2010 firma žalovaného na toto nedopatrenie upozornila, súčasne bol požiadaný o navrátenie preplatenej čiastky do konca mesiaca august 2010.

Žalovaný odmietol omylom vyplatenú čiastku vrátiť s tvrdením, že čiastka bola vyplatená riadne za odpracované hodiny. Toto vyjadrenie sa nezakladá na pravde, pretože 70,- EUR bolo vyplatených ako navýšenie mzdy za prácu nadčas a táto čiastka mala byť riadne vyplatená spolupracovníkovi žalovaného, pánovi Jurajovi Nemcovi.

O tejto skutočnosti žalovaný veľmi dobre vedel. Proti jeho tvrdeniu je i fakt, že v mesiaci júl neodviedol žiadnu prácu nadčas, z toho dôvodu nemohol v žiadnom prípade v dobrej viere prevziať preplatok mzdy, a tvrdiť, že bol vyplatený za odvedenú prácu.

**Čl. 3**

3.1 Na základe vyššie uvedených faktov navrhujeme vydanie nasledujúceho

**r o z s u d k u :**

**Žalovaný má povinnosť vyplatiť žalobcovi čiastku vo výške 70,- EUR a uhradiť náklady súvisiace s týmto súdnym konaním. Úhrada oboch čiastok musí byť uskutočnená najneskôr do troch dní od nadobudnutia právoplatnosti tohto rozsudku.**

V Bratislave dňa 08.09.2010

Ing. Miroslav Pekný, ABC a.s.

žalobca

**Dôkaz:** Pracovná zmluva zo dňa 15.09.2002

Výsluch žalovaného

Výsluch svedka Martina Jaslovského pod adresou žalobcu

Výsluch svedkyne Agáty Prudkej rovnako pod adresou žalobcu.