**Gymnázium Gelnica, SNP 1, Gelnica**

**Zápisnica**

**z Pracovnej porady, ktorá sa konala dňa 30. 8. 2023**

**Prítomní:** podľa priloženej prezenčnej listiny

**Program:** 1. Kontrola uznesení z predchádzajúcich porád

2. Oboznámenie s Vnút. smernicou č. 02/2023 Štruktúra kariérových pozícií

3. Organizácia práce počas prvého týždňa v škole

4. Prerokovanie ŠkVP, Závery z Gremiálnej rady

5. Prerokovanie žiadosti o IUP

6. Diskusia, rôzne

**K bodu 1:**

Riaditeľ školy RNDr. D. Andraško zhodnotil plnenie uznesení z predchádzajúcej porady 24.08.2023:

*1) PR sa oboznámila s programom činnosti za mesiac august a berie ho na vedomie spolu s hlavnými pracovnými úlohami zadanými riaditeľom školy, najmä:*

*a) Zrealizovať úvodné zasadnutia PK, na ktorých bude zvolený vedúci PK a prerokovaná zodpovednosť jednotlivých členov komisie za úlohy počas roka.*

*Zodpovední: všetci učitelia/ doterajší vedúci PK Termín: 24.8.2023* ***(SPLNENÉ)***

*b) Zrealizovať úvodné zasadnutie Gremiálnej rady.*

*Zodpovední: vedúci PK, VP, RŠ, Termín: 25.8.2023 8.00* ***(SPLNENÉ)***

*c) Skontrolovať počty hodín v rozvrhoch u jednotlivých učiteľov a poznačiť do papiera.*

*Zodpovední: všetci učitelia Termín: 25.8.2023 8.00* ***(SPLNENÉ)***

*d) Pripraviť protokoly (predsedovia komisií), zadania (skúšajúci) a realizovať komisionálne skúšky podľa menovacích dekrétov na nástenke v zborovni.*

*Zodpovední: členovia komisií Termín: 30.8.2023* ***(SPLNENÉ)***

*e) Nahlásiť záujem o jazykové kurzy NEJ/ANJ v jazykových školách, ktoré organizuje KSK.*

*Zodpovední: záujemcovia o vzdelávanie Termín: 30.8.2023 streda* ***(SPLNENÉ)***

*2) Riaditeľ školy oboznámil pedagogickú radu so základnými materiálmi ku novému školskému roku 2023/2024 (POP KSK, Sprievodca ministerstva k novému školskému roku) a zároveň zadáva všetkým PZ oboznámiť sa s úplným znením týchto materiálov a zapracovať ich do svojich ročných plánov.*

*Zodpovední: všetci učitelia Termín: oboznámiť do 31.08.2023,* ***(PREBIEHA)***

*zapracovať do 15.09.2023* ***(PREBIEHA)***

*3) V súvislosti so Školským vzdelávacím programom na rok 2023/2024:*

*a) Pedagogická rada navrhuje a riaditeľ školy schvaľuje klasifikáciu známkou vo všetkých predmetoch.*

*Zodpovední: všetci učitelia Termín: stály* ***(PREROKOVANÁ)***

*b) Riaditeľ školy zadáva všetkým PZ schváliť, resp. aktualizovať učebné osnovy jednotlivých predmetov umiestnené na Google Drive (najmä semináre v IV. ročníku, hodnotenie v TŠV, teoretické časti SJL) a v prípade zmeny upozorniť emailom riaditeľa školy.*

*Zodpovední: všetci učitelia Termín: 04.09.2023* ***(PREBIEHA)***

**K bodu 2:**

Riaditeľ predniesol návrh smernice so zapracovaním všetkých kariérových pozícií a špecializovaných činností na prerokovanie:

Čl. I

**Riaditeľ Gymnázia, SNP 1, Gelnica,** RNDr. Dušan Andraško**, v zmysle § 35 ods. 6 zákona č. 138/2019 Z. z. o o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon“)**

určuje

štruktúru kariérových pozícií a rozsah zodpovednosti za výkon špecializovaných činností pedagogických zamestnancov v škole Gymnázium, SNP 1, Gelnica s platnosťou od školského roka 2023/2024 nasledovne:

Čl. II

Kariérové pozície v škole **podľa § 35-39 zákona vyjadrujú funkčné zaradenie pedagogického zamestnanca alebo odborného zamestnanca na výkon špecializovaných činností alebo riadiacich činností, ktoré vyžadujú získanie a uplatňovanie príslušných profesijných kompetencií. Riaditeľ školy určuje nasledujúce kariérové pozície Gymnázia, SNP 1, Gelnica:**

|  |  |  |  |  |  |  |  |
| --- | --- | --- | --- | --- | --- | --- | --- |
| **1.** | Pedagogickí/odborní zamestnanci špecialisti **podľa § 36 zákona:** | | | | | | |
|  | Názov kariérovej pozície | | | Skratka | Podľa | P. | Pedagogický zamestnanec |
| **1.1** | **Triedny učiteľ** | | | **Triedny učiteľ** | **§ 36 ods. 1 b)** | **9** | **Mgr. Jaroslava Viťazková (I.O)**  **RNDr. Renáta Faguľová (II.O)**  **Mgr. Miroslava Petríková (III.O)**  **RNDr. Lenka Škarbeková (IV.O)**  **RNDr. Anna Slovenkaiová (V.O/I.A)**  **Mgr. Ivana Sokolská (VI.O)**  **Mgr. Radúz Burčák (II.A)**  **PaedDr. Daniela Molnárová (III.A)**  **Mgr. Kristína Vargová (IV.A)** |
| **1.2** | **Vedúci predmetovej komisie** | | | **Vedúci PK** | **§ 36 ods. 1 d)** | **3** | **Mgr. Miroslava Petríková (PK CJ)**  **Mgr. Radúz Burčák (PK SJLHaVP)**  **RNDr. Lenka Škarbeková (PK PP)** |
| **1.3** | **Výchovný poradca** | | | **Výchovný poradca** | **§ 36 ods. 1 i)** | **1** | **Mgr. Kamila Blahovská** |
| **1.4** | **Školský koordinátor vo výchove a vzdelávaní pre prevenciu závislostí** | | | **Koordinátor prevencie** | **§ 36 ods. 1 k), § 38 ods. 3** | **1** | **Mgr. Kristína Vargová** |
| **1.5** | **Školský koordinátor vo výchove a vzdelávaní pre environmentálnu výchovu** | | | **Koordinátor envirovýchovy** | **§ 36 ods. 1 k), § 38 ods. 3** | **1** | **RNDr. Lenka Škarbeková** |
| **1.6** | **Školský koordinátor vo výchove a vzdelávaní pre informatizáciu** | | | **Koordinátor informatizácie** | **§ 36 ods. 1 k), § 38 ods. 3** | **1** | **Mgr. Renáta Faguľová** |
| **1.7** | **Školský psychológ** | | | **Psychológ** | **§ 23 písm. a)** |  | **Mgr. Soňa Sabolová** |
|  |  |  |  | | | |  |
| **2.** | Vedúci pedagogickí/odborní zamestnanci **podľa § 39 zákona:** | | | | | |  |
| **2.1** | **Riaditeľ (štatutárny orgán)** | | | **riaditeľ** | **§ 39 ods. 1 a)** | **1** | **RNDr. Dušan Andraško** |
| **2.2** | **Zástupca riaditeľa (zástupca štatutárneho orgánu)** | | | **zástupkyňa** | **§ 39 ods. 1 b)** | **1** | **RNDr. Anna Slovenkaiová** |

**Škola má v zmysle Zákonníka práce pedagogického zamestnanca, ktorý je na základe písomného poverenia ako** zástupca štatutárneho orgánu **poverený zastupovaním riaditeľa v jeho neprítomnosti. Touto funkciou je poverený Zástupca riaditeľa (pozícia 2.2).**

Čl. III

Špecializované funkcie v škole **vyjadrujú funkčné zaradenie pedagogického zamestnanca alebo odborného zamestnanca podľa potrieb školy na výkon činností, ktoré vyplývajú z iných všeobecno-záväzných právnych predpisov a nemusia priamo súvisieť s vyučovacou činnosťou. Riaditeľ školy určuje nasledujúce špecializované funkcie Gymnázia, SNP 1, Gelnica:**

|  |  |  |  |  |
| --- | --- | --- | --- | --- |
| 3. | Špecializované funkcie pedagogických/odborných zamestnancov | | | |
|  | Názov funkcie | Skratka | P. | Pedagogický zamestnanec |
| **3.1** | **Koordinátor Školského parlamentu** | **koordinátor ŠP** | **1** | **Mgr. Kamila Blahovská** |
| **3.2** | **Koordinátor Stredoškolskej odbornej činnosti** | **koordinátor SOČ** | **1** | **Mgr. Ivana Sokolská** |
| **3.3** | **Správca fotografickej dokumentácie školy** | **správca fotoarchívu** | **1** | **Mgr. Radúz Burčák** |
| **3.4** | **Správca informačných systémov** | **správca IS** | **1** | **Ing. Anton Pisko** |
| **3.5** | **Zdravotník z radu zamestnancov** | **zdravotník** | **1** | **Mgr. Katarína Vozárová** |

Čl. IV

**Uvedená štruktúra kariérových pozícií a špecializovaných funkcií bola určená na základe rozsahu vykonávaných činností školy a vzhľadom na organizačnú štruktúru žiactva – počet otvorených tried a predpokladaný počet žiakov Gymnázia, SNP 1, Gelnica v školskom roku 2023/2024:**

|  |  |  |  |  |
| --- | --- | --- | --- | --- |
|  |  | **OGY 1-4** | **GYM 1-4 / OGY 5-8** | **SPOLU** |
|  | **Počet tried** | **4** | **6** | **10** |
|  | **Počet žiakov** | **63** | **85** | **148** |

Zmeny a doplnenia tejto štruktúry kariérových pozícií **je oprávnený vykonať výlučne riaditeľ školy po prerokovaní v Pedagogickej rade. Rozsah povinností a právomocí na jednotlivých kariérových pozíciách a špecializovaných funkciách bude určený v ďalších dokumentoch školy.**

Čl. V

**Táto vnútorná smernica je interným normatívnym právnym aktom** záväzným pre všetkých zamestnancov zamestnávateľa**, ktorým je Gymnázium, SNP 1, Gelnica a**účinnosť nadobúda dňom prerokovania **v Pedagogickej rade dňa 30. augusta 2023.**

**K bodu 3:**

**4. 9. 2023 (pondelok)** –

* Príchod pedagógov do školy najneskôr do 7.45 hod. Ing. A. Pisko je zodpovedný pripraviť aparatúru (podľa počasia na multiihrisku alebo v telocvični), približne o 8.20 hod. triedni učitelia pôjdu do tried, so svojimi žiakmi sa o 8.25 hod. presunú na slávnostné otvorenie školského roka 2023/2024 so začiatkom o 8.30 hod.
* Účasť hostí nemáme zatiaľ potvrdenú (primátor, KSK). Po skončení sa triedni učitelia so žiakmi presunú do tried, kde žiaci dostanú základné inštrukcie na nasledujúci deň (ISIC preukazy, potvrdenia o návšteve školy, obedy, koncoročné vysvedčenia – 1.A, príma, úľavy z TŠV...).
* Spoločný obed zamestnancov bude cca o 12.00

**5. 9. 2023 (utorok)** –

* **Triednické hodiny** - v utorok bude 5 triednických hodín (práca s učebnicami – 1.A, príma), odkontrolovať zoznamy, doplniť a aktualizovať údaje v nich,
* rozdeliť skrinky, skontrolovať ich a tiež kľúče, menovky na skrinky zabezpečí pani zástupkyňa po vrátení skriniek,
* označenie tried po novom (zástupkyňa);
* zrealizovať poučenie o bezpečnosti, oboznámiť žiakov so Školským poriadkom (vrátane náplne práce týždenníkov),
* mobilné telefóny do košíčkov na katedre počas vyučovacej hodiny,
* prezúvanie od 06.09.2023 (streda) – pevná obuv, najmä sa to týka malých študentov osemročného štúdia, obuv na TŠV≠ prezuvky,
* používanie počítačov v triedach, otváranie/zatváranie okien, manipulácia len s malými oknami,
* kľúče od tried boli odovzdané každému učiteľovi v 1 kópii,
* Pán riaditeľ pripomenul, aby si triedy zvolili zástupcu do Školského parlamentu a taktiež pripomenul, že sa budú kompletizovať **nové súhlasy na ochranu osobných údajov.**
* balíčky pre triedy - nové filce na magnetické stierky (ostatné, keď dôjdu);
* Ďalej pripomenul spôsob ospravedlňovania, z jednej vyučovacej hodiny uvoľňuje vyučujúci, z dvoch a viacerých hodín triedny učiteľ, pozor na rodinné dôvody – vysvetliť žiakom, že z jedného dňa uvoľňuje triedny učiteľ a z viacerých dní je nutné požiadať o uvoľnenie riaditeľom školy na základe písomnej žiadosti.

**6. 9. 2023 (streda)** –

* Prvá vyučovacia hodina budú triednické hodiny,
* druhá až piata vyučovacia hodina – v príme až kvarte sa bude realizovať teoretická príprava na účelové cvičenie, ostatné triedy sa učia podľa náhradného rozvrhu.

Zodpovední za jednotlivé zložky teoretickej prípravy budú zapracovaní do plánu:

* zdravotná príprava - ŠKA
* civilná ochrana – VIT
* topografická príprava – FAG
* dopravná výchova – PET

**7. 9. 2023 (štvrtok)**

* Vyučuje sa podľa stáleho rozvrhu.
* Rada školy o 16.00 hod. ku prerokovaniu ŠkVP

**8. 9. 2023 (piatok)**

* Účelové cvičenie - V  prípade priaznivého počasiasa žiaci prímy, sekundy, tercie, kvarty, 1.A/V.O a 2.A/VI.O zúčastnia na účelovom cvičení, ostatné triedy budú mať náhradný rozvrh a 2 vyučovacie hodiny budú venované úprave areálu školy,
* Porada riaditeľov SŠ KSK v Košiciach (AND)

**K bodu 4:**

Gremiálna rada bude v tomto školskom roku v zložení: RNDr. D. Andraško (riaditeľ), RNDr. A. Slovenkaiová (zástupkyňa), Mgr. K. Blahovská (VP), Mgr. R. Burčák (vedúci PK SJLHaVP), Mgr. M. Petríková (vedúca PK CJ), RNDr. L. Škarbeková (vedúca PK PP).

Riaditeľ školy informoval, že GR sa bude stretať 3-4 krát ročne (pred zasadnutiami PK alebo pred významnou akciou). Ďalej zopakoval termíny úloh prednesené na GR. Rada sa ďalej zaoberala predovšetkým návrhmi na spoločné vzdelávania PZ v tomto roku a bodmi POP KSK 2023/2024 spojenými so vzdelávaním žiakov, ktoré je nutné zapracovať do Plánov práce. GR sa nezhodla na potrebe vytvorenia ambasádora neformálneho vzdelávania. Posledným bodom boli aktivity v oblasti marketingu školy a ich porovnanie s úlohami stanovenými KSK.

K bodu 5:

Riaditeľ školy predniesol žiadosť o IUP s čiastočným oslobodením od dochádzky na vyučovanie z dôvodu športovej sánkarskej prípravy podanú plnoletým žiakom IV.A triedy M. Mackom. PR odporúčala riaditeľovi školy žiadosť schváliť.

K bodu 6: Diskusia a rôzne

* AND – Notebooky z projektu sú takmer pripravené, je potrebné dnes si prevziať Dohodu o HZ u hospodárky Z. Grossovej, zajtra si prevziať notebook u správcu IS A. Piska,
* BLH – podnety ku zmene Školského poriadku do konca septembra je možné dávať,
* SLO – obedy v utorok 5.9.2023 vyriešime tak, že najprv pôjdu o 12.00 mladší žiaci a potom cca o 12.30 starší.

**Uznesenie:**

Pedagogická rada sa hlasmi všetkých prítomných pedagogických zamestnancov uzniesla na nasledujúcom uznesení:

1. Pedagogická rada sa oboznámila s organizáciou prvého týždňa v škole a z toho vyplývajúcimi pracovnými úlohami zadanými riaditeľom školy, najmä:
   1. Pripraviť funkčnú aparatúru na uskutočnenie Slávnostného otvorenia šk. roka 2023/2024 na multifunkčnom ihrisku školy

Zodpovedný: PIS Termín: 4. 9. 2023 do 8.30

* 1. Uskutočniť pracovné činnosti na úvodných triednických hodinách v prvých dňoch šk. roka podľa programu, ktorý bol prerokovaný na porade.

Zodpovední: triedni učitelia Termín: 5.-6.9.2023

* 1. Pripraviť návrh organizácie Teoretickej prípravy účelového cvičenia a samotného Účelového cvičenia a zaslať emailom riaditeľovi školy na schválenie

Zodpovedný: VOZ Termín: 5. 9. 2023

1. V súvislosti s prípravou programu školy na nový školský rok riaditeľ školy ukladá:
   1. Odovzdať elektronicky emailom na riaditeľa Anotácie krúžkov 2023/2024.

Zodpovední: všetci členovia PR Termín: 8.9.2023 piatok

* 1. Odovzdať elektronicky cez EDUPAGE vlastné TVVP 2023/2024 za jednotlivé predmety ako aj Plány TU 2023/2024.

Zodpovední: všetci členovia PR Termín: 14.9.2023 štvrtok

* 1. Odovzdať riaditeľovi školy (elektronicky aj 1-krát podpísané papierovo) všetky plány na šk. rok 2023/2024 (PK, VP, koordinátorky prevencie, koordinátorky envirovýchovy, školskej psychologičky,...)

Zodp.: vedúci PK, VP, koordinátori Termín: 14.9.2023 štvrtok

* 1. Odovzdať riaditeľovi školy Plány osobného rozvoja 2023/2024.

Zodp.: vedúci PK, VP, koordinátori Termín: 22.9.2023 piatok

V Gelnici ........................ Zápisnicu zapísala: Mgr. J. Viťazková

................................................................

V Gelnici ........................ Zápisnicu overil: Mgr. K. Vozárová

.............................................................

V Gelnici ........................ Zápisnicu schválil: RNDr. D. Andraško

.............................................................