* EÚ má viac než 4,5 milióna km ciest, 212 500 km železničných tratí a 41 000 km splavných vnútrozemských vodných ciest.
* Doprava je zodpovedná za približne 25% emisií skleníkových plynov v EÚ, z toho cestnej doprave patrí až 71 %.
* Dopravné zápchy stoja Európu každý rok približne 1% hrubého domáceho produktu (HDP).
* V Londýne, Kolíne nad Rýnom, Amsterdame a Bruseli vodiči trávia viac než 50 hodín za rok v dopravných zápchach. V Paríži je to až 70 hodín.
* V roku 2010 dopravná zápcha na diaľnici v Pekingu trvala viac ako desať dní. Niektoré zdroje dokonca uvádzajú 12 dní. Preťaženie diaľnice spôsobili kamióny prevážajúce uhlie a dopravná zápcha siahala do vzdialenosti 97 km. Miestni podnikatelia „využili“ situáciu a občerstvenie pre vodičov predávali desaťkrát drahšie ako je bežné.
* Napriek ohromujúcim číslam zápcha v Číne nebola najdlhšou na svete. Do Guinessovej knihy rekordov sa dostala dopravná zápcha z roku 1980 medzi Parížom a Lyonom, ktorá merala 175 km.
* Úplne prvý semafor bol nainštalovaný v roku 1868 vo Westminsteri a bol ovládaný plynovým osvetlením.
* V USA dopravné zápchy ročne „zhltnú“ vodičom 5,7 miliardy hodín z pracovného času. Priemerné náklady na čas zameškaný v dopravnej špičke je 1160 dolár na osobu.
* Verejná doprava ušetrí v USA viac než 3,2 miliárd litrov benzínu ročne. Keby sa táto energia použila na chladenie alebo vykurovanie, stačila by na rok pre 25% všetkých amerických domácností.
* Jeden autobus môže odviezť rovnaký počet ľudí ako 30 áut. Na ceste však zaberá len priestor pre tri autá.