

Gymnázium, SNP 1, 056 01 Gelnica

Tel.: 00421-53-4821296 Fax: 00421-53-4821406 E-mail: gym@gymgl.sk

# ZÁVEREČNÁ SPRÁVA O ČINNOSTI sekcie TaŠV

***šk. rok 2014/ 2015***

## Organizácia práce sekcie:

*Členovia sekcie TaŠV: Mgr. František Arendáš, Mgr. Katarína Vozárová*

*Sekcia TaŠV sa pravidelne stretávala na plánovaných ako aj neplánovaných zasadnutiach predmetovej komisie SJL, HP počas celého školského roku, riešila aktuálne otázky týkajúce sa problémov v oblasti telesnej výchovy a s navrhnutými výsledkami v časovom limite oboznamovala vedenie školy. Plnila úlohy a ciele vyplývajúce zo Všeobecného plánu TaŠV na rok 2014/ 2015. Telesná a športová výchova sa naďalej vyučuje a realizuje podľa nových učebných plánov a osnov. Podľa dosiahnutých výsledkov môžeme konštatovať, že plánované úlohy určené osnovami boli splnené. Najväčší záujem žiakov bol o športové loptové hry, posilňovanie a menší záujem prevládal o gymnastiku a atletiku. Počet odučených hodín bol splnený podľa učebných osnov, v prípade absencie boli hodiny odborne odučené. Obidvaja členovia sekcie si plnili svoje úlohy svedomito. Snažili sme sa spolupracovať s inými organizáciami v meste- hokejový a futbalový klub, Centrum voľného času. Umožnili sme talentovaným žiakom rozvíjať ich schopnosti v rôznych súťažiach a pestrým vyučovacím procesom prilákať viac študentov na našu školu. Traja študenti sa prihlásili na športové fakulty, kde úspešne absolvovali prijímacie skúšky. Treba však spomenúť aj niektoré nedostatky, ktoré by sme mali zlepšiť nielen na hodinách telesnej výchovy, ale aj v oblasti mimoškolskej telovýchovnej činnosti. Po úvodnom testovaní sme zistili neustále klesajúcu pohybovú výkonnosť mládeže v prvom ročníku. Svojou prácou sa musíme viac venovať žiakom hlavne na úseku športovej a kondičnej gymnastiky, vytrvalostným disciplínam, poradovej príprave, osobnej hygiene a zvýšeniu pohybovej aktivity na hodinách. Krúžková činnosť tiež zaostáva za požiadavkami modernej doby. Počet krúžkov a počet žiakov zapojených do tejto činnosti je alarmujúci. Musíme dať možnosť žiakom zapojiť sa nielen do triednych krúžkov, kde je pohybová aktivita veľmi malá, ale presvedčiť ich do pravidelnej záujmovej činnosti po vyučovaní. Možnosť vidíme aj v zapojení ostatných pedagógov a rodičov, v organizovaní triednych turnajov ako stolný tenis, florbal, basketbal, využitie posilňovne, telocvične pre fitnes dievčat atď. Veď pravidelným cvičením a športovaním si upevňujeme svoje zdravie a zveľaďujeme svoje telo a ducha. Musíme organizovať aktivity, ktoré podporujú zdravý životný štýl, boj proti obezite a ochranu životného prostredia. Minimalizovať počet necvičiacich žiakov na škole.*

*V zdravotnej skupine Telesná výchova oslabených sme mali 10žiakov zaradených do IV. a štyroch do III. zdravotnej skupiny s úľavami. Samostatné oddelenie zdravotne oslabených žiakov pre malý počet nebolo vytvorené.*

*-2 -*

*Úrazovosť na hodinách poklesla. Zaregistrovali sme štyri distorsie - zlomeniny prstov na rukách a jeden prasknutý členok. Všetky úrazy sú zaregistrované evidované v knihe úrazov.*

*V rámci povinnej výučby telesnej výchovy absolvovali študenti 3. ročníka a triedy septima v máji trojdňový kurz ochrany života a zdravia. Obsah kurzu tvorili zdravotná, dopravná, požiarna, civilná ako aj topografická príprava. V mesiacoch september a jún sme uskutočnili účelové cvičenia pre ostatných žiakov školy.*

*Študenti 1. ročníka v mesiaci február absolvovali kvalitný lyžiarsky kurz v lyžiarskom stredisku Nálepkovo. Kurz prebiehal formou s dennou dochádzkou a počas činnosti sa nič mimoriadne nestálo. Naďalej klesá účasť na tomto kurze aj keď podmienky boli vynikajúce.*

*Pri hodnotení žiakov sme sa v plnom rozsahu riadili a dodržiavali nových metodických pokynov pre hodnotenie a klasifikáciu žiakov z predmetu telesná výchova. Pri klasifikácii sme brali ohľad aj na telesné disproporcie a aktivitu žiakov na hodinách.*

## Súťaže:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.Č.** | **názov súťaže** | **Vyhlasuje** | **Počet zapojených žiakov** | **Hlavná súťaž konaná dňa** | **Najlepšie umiestnenia** | | | |
| **meno žiaka a trieda** | **úroveň** | **umiestnenie** | **meno učiteľa** |
| **1.** | *Cezpoľný beh* | *MŠVVaŠ SR* | *15* | *september* | *družstvo ch a d* | *okresná* | *1. miesto ch*  *1. miesto d*  *1. T. Kravec*  *1. V. Čolláková* | *Arendáš* |
| **2.** | *Cezpoľný beh* | MŠVVaŠ SR | 3 | *september* | *družstvo ch* | *krajská* | *5. miesto ch*  *10. T. Kravec* | *Arendáš* |
| **3.** | *Volejbal dievčatá* | MŠVVaŠ SR | 12 | *apríl* | *dužstvo d* | *krajská* | *4. miesto* | *Vozár*ová |
| **4.** | *Atletika- chlapci* | MŠVVaŠ SR | 8 | *máj* | *družstvo chlapcov* | *okresná* | *2. miesto L. Imrich- diaľka, 3. miesto- A. Schutz- 1000m*  3. družstvo ch |  |
| **5.** |  |  |  |  |  |  |  |  |

Ďalšie športové súťaže organizované MŠVVaŠ SR:

- okresné kolo starších žiakov vo florbale5. miesto;

- okresné kolo v stolnom tenise študentov 2.miesto chlapci,  1. miesto dievčatá;

- okresné kolo futsal študenti 1. miesto;

- dlhodobé športové súťaže- 1. miesto oblastné kolo a 2. miesto regionálne kolo volejbal

dievčatá;

- 3. miesto študenti- futsal- SEZ Krompachy;

- 3. miesto študentky- basketbal - OA Rožňava.

## Aktivity PK:

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Názov aktivity (príp. popis)** | **Dátum** | **Miesto** | **Meno organizátora** | **Počet zúč. žiakov** | **Prínos pre žiakov, školu, región\*** |
| **1.** | *Lyžiarsky kurz  1. ročník* | *február* | *Nálepkovo* | *Are, Vozárová* | *12* | *Zdokonalenie pohyb. čin.* |
| **2.** | *Plavecký výcvik triedypríma* | *marec* | *ZŠ Gelnica* | *Vozárová. Arendáš* | *18* | *Kurz 2. ročníka sa nekonal* |
| **3.** | *Turnaj v nočnom futbale* | *apríl* | *gymnázium* | *Are, Vozárová* | *30* |  |
| **4.** | *Športový Deň gymnázia* | *jún* | *gymnázium* | *Vozárová,Arendáš* | *všetci žiaci* |  |
| **5.** | *Účelové cvičenia a KOČAP* | *september, máj, jún* | *gymnázium* | *Arendáš, Vozárová* | *žiaci školy* |  |

## Výchovno-vzdelávacia činnosť PK:

*Krúžky:*

*Volejbalový krúžok dievčat –vedúca krúžku: Mgr. K. Vozárová – utorok- 22 dievčat.*

*Pohybové hry chlapci – F. Arendáš, krúžok bol zameraný na florbal, futsal – 15 chlapcov.*

*Kulturistický krúžok chlapci –  prebiehal priebežne počas týždňa pod dohľadom učiteľov telesnej výchovy.*

*- Vzájomné hospitácie členov PK – priebežné*

*-Príprava študentov na vyučovanie- slabšia úroveň vo vytrvalostných testoch a športovej*

*gymnastike , celkový prospech študentov je na dobrej úrovni*

*- Inovácia vyučovacieho procesu – zážitkové hodiny, nové netradičné športy, nové športové*

*pomôcky*

*Projekty:*

*V rámci kompraxu- posilňovňa, telocvičňa, školské ihrisko*

## Vzdelávanie členov PK:

*Tohto školského roku sme sa zúčastnili školení ELFA v rámci projektu Kľúč k inovatívnemu vzdelávaniu. Priebežne sme sledovali a študovali nové prvky v oblasti školskej telesnej výchovy- časopisy, literatúra.*

V Gelnici dňa 19. 6. 2015 Vypracoval vedúci PK:Mgr. František Arendáš