

Gymnázium, SNP 1, 056 01 Gelnica

Tel.: 00421-53-4821296 Fax: 00421-53-4821406 E-mail: gym@gymgl.sk

# ZÁVEREČNÁ SPRÁVA O ČINNOSTI PK TaŠV

***Šk. rok 2012/2013***

## Organizácia práce PK:

*Predseda predmetovej komisie: Mgr.František Arendáš*

*Členovia predmetovej komisie: Mgr. Ľubomír Virčík*

*Mgr. R. Burčak*

*Ing. Dušan Tomaško*

*Predmetová komisia telesnej a športovej výchovy sa pravidelne stretávala na plánovaných ako aj neplánovaných zasadnutiach počas školského roku 2012/ 2013. Komisia plnila úlohy a ciele vyplývajúce zo Všeobecného plánu TaŠV na rok 2012/ 2013. Telesná a športová výchova sa vyučuje podľa nových učebných plánov a osnov. Do učebných osnov- ako zážitkové vyučovanie- boli zahrnuté nové druhy športov ako badminton, florbal, futsal, stolný tenis, ktoré prispeli k spestreniu vyučovacích hodín a rozšíreniu vedomostí, zručností z iných netradičných športov. Vyučovanie týchto netradičných športov prispelo na hodinách k zvýšenej aktivite a záujmu žiakov. Podľa dosiahnutých výsledkov môžeme konštatovať, že plánované úlohy určené osnovami boli splnené. Najväčší záujem žiakov bol o športové loptové hry, posilňovanie a menší záujem prevládal o gymnastiku a atletiku. Počet odučených hodín bol splnený podľa učebných osnov, v prípade absencie boli hodiny odborne odučené. Všetci členovia predmetovej komisie si plnili svoje úlohy svedomito. Snažili sme sa spolupracovať s inými organizáciami v meste aj napriek tomu, že športová aktivita klubov je neadekvátna miestnym podmienkam. Umožnili sme talentovaným žiakom rozvíjať ich schopnosti a pestrým vyučovacím procesom prilákať viac študentov na našu školu. Veľa študentov sa prihlásilo na športové fakulty, kde boli úspešne prijatí. Počas školského roka sme zistili aj niektoré negatíva, ako zaradenie troch skupín počas jednej vyučovacej hodiny a tiež vyučovanie nultej hodiny.*

*V  telesnej výchove oslabených boli 7 žiaci zaradení do IV. a dvaja do III. zdravotnej skupiny s úľavami.*

*Úrazovosť na hodinách poklesla. Zaregistrovali sme dve zlomeniny palcov a jednu abrubciu chodidla ľavej nohy.*

*V rámci povinnej výučby telesnej výchovy absolvovali študenti 3. ročníka a triedy septima v máji trojdňový kurz ochrany života a zdravia. Obsah kurzu tvorili zdravotná, dopravná, požiarna, civilná ako aj topografická príprava. V mesiacoch september a jún sme uskutočnili účelové cvičenia pre ostatných žiakov školy.*

*Študenti 1. ročníka v mesiaci február absolvovali kvalitný lyžiarsky kurz v lyžiarskom stredisku Nálepkovo.*

*- 2 -*

*Nakoľko študenti veľmi málo dbajú o osobnú hygienu aj napriek tomu, že v škole boli vytvorené veľmi dobré podmienky, snažili sme sa im vysvetliť význam hygienických návykov, ale u mnohých študentov sa nám to nepodarilo.*

*Pri hodnotení žiakov sme sa v plnom rozsahu riadili a dodržiavali nových metodických pokynov pre hodnotenie a klasifikáciu žiakov z predmetu telesná výchova*

## Súťaže:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **P.Č.** | **názov súťaže** | **Vyhlasuje** | **Počet zapojených žiakov** | **Hlavná súťaž konaná dňa** | **Najlepšie umiestnenia** | | | |
| **meno žiaka a trieda** | **úroveň** | **umiestnenie** | **meno učiteľa** |
| **1.** | *Cezpoľný beh* | *MŠVVaŠ SR* | *13* | *september* | *Družstvo CH a d* | *okresná* | *1. miesto ch*  *2. miesto d*  *1. M. Gross*  *2. P. Ščurko*  *3. A. Turzák*  *2. A. Drajnová* | *Arendáš* |
| **2.** | Cezpoľný beh | MŠVVaŠ SR | 3 | september | Družstvo ch OGY | okresná | 1. miesto ch  4. T. Kravec | Arendáš |
| **3.** | Volejbal dievčatá | KSK Košice | 12 | Sept. až febr. | Družstvo d | Region. kolo | 3. miesto d | Virčík |
| **4.** | Futsal chlapci | KSK Košice | 12 | Sept. až marec | Družstvo chlapcov | Region. kolo | 3. miesto v skupine | Arendáš |
| **5.** | Florbal chlapci | KSK Košice | 10 | Sept. až marec | Družstvo chlapcov | Obvodné kolo | 1. miesto | Arendáš |

Ďalšie športové súťaže organizované MŠVVaŠ Sr:

- okresné kolo mladších žiakov v malom futbale 1. miesto - Tomaško

- krajské kolo mladších žiakov v malom futbale 2. miesto v skupine –Trebišov- Tomaško

- okresné kolo v stolnom tenise študentov 2. miesto chlapci a 1. miesto dievčatá

- okresné kolo volejbal  dievčatá 1. miesto, chlapci 2. miesto

- okresné kolo futsal študenti 1. miesto

## Aktivity PK:

|  |  |  |  |  |  |  |
| --- | --- | --- | --- | --- | --- | --- |
| **P.č.** | **Názov aktivity (príp. popis)** | **Dátum** | **Miesto** | **Meno organizátora** | **Počet zúč. žiakov** | **Prínos pre žiakov, školu, región\*** |
| **1.** | *Lyžiarsky kurz  1. ročník* | *Február* | *Nálepkovo* | *Are, VIR* | *22* | *Zdokonalenie pohybovej činnosti* |
| **2.** | Plavecký výcvik 3. roč. | September | Krompachy | Are, Vir. | 25 | Zdokonalenie plaveckej výkonnosti |
| **3.** | Turnaj v nočnom futbale | apríl | gymnázium | Are, Vir | 30 |  |
| **4.** | Športový Deň gymnázia | Jún | gymnázium | Vir. Are. | Všetci žiaci |  |
| **5.** | Účelové cvičenia a KOČAP | Sept. máj, jún | gymnázium | Are. Vir. | Žiaci školy |  |

## Výchovno-vzdelávacia činnosť PK:

*Krúžky:*

*Volejbalový krúžok dievčat –vedúcim krúžku bol Mgr. Ľ. Virčík – pondelok- 8 dievčat*

*Pohybové hry chlapci – F. Arendáš, krúžok bol zameraný na florbal, futsal – 16 chlapcov*

*Kulturistický krúžok chlapci – vedúcim krúžku bol riad. školy D. Andraško a prebiehal priebežne počas týždňa*

*- 3 -*

*- Vzájomné hospitácie členov PK – priebežné*

*- Práca so študentmi vzdelávanými podľa IUP – na dobrej úrovní*

*- Príprava študentov na vyučovanie- slabšia úroveň vo vytrvalostných testoch a športovej gymnastike , celkový prospech študentov je na dobrej úrovni*

*- Inovácia vyučovacieho procesu – zážitkové hodiny, nové netradičné športy, nové športové pomôcky*

*Projekty:*

*Dokončenie a modernizácia projektov z minulého roku –otvorená škola oblasť športu, nové ihrisko, moderná posilňovňa a páči sa mi ako tu žijeme sa nám nepodarilo z objektívnych príčin uskutočniť*

## Vzdelávanie členov PK:

*Tohto školského roku sme sa oficiálnych školení nezúčastnili. Priebežne sme sledovali a študovali nové prvky v oblasti školskej telesnej výchovy- časopisy, literatúra.*

V Gelnici dňa 24. 6. 2013 Vypracoval vedúci PK: Mgr. František Arendáš