**Zbierka na Katolícke školstvo Trnavskej arcidiecézy (21.1.2018)**

Milí bratia kňazi,

v minulom roku sme v Trnavskej arcidiecéze konali zbierku pre potreby katolíckych škôl pôsobiacich na území arcidiecézy. **Vyzbieralo sa pri nej spolu 31.051,75 eur. Zbierku sme použili nasledovne:**

1. **Arcibiskupské gymnázium biskupa P. Jantauscha v Trnave – zriadenie chemicko-fyzikálneho laboratória v  zrekonštruovanej budove pôvodného biskupského gymnázia,**
2. **Gymnázium Angely Merici v Trnave – výmena poškodených žľabov na budove školy,**
3. **Cirkevná spojená škola v Piešťanoch – oprava havarijného stavu schodišťa v budove školy,**
4. **Cirkevná základná škola sv. Cyrila a Metoda v Seredi – dofinancovanie projektu viacúčelovej exteriérovej plochy na vyučovanie.**

Pre Vašu informáciu, na území našej arcidiecézy máme 17 škôl zriadených arcidiecézou, ktorých súčasťou je 16 školských zariadení. Okrem toho tu pôsobí 5 škôl zriadených rehoľami, ktorých súčasťou je 6 školských zariadení.

Zbierka slúži pre všetky katolícke školy, zriadené RKC Trnavskou arcidiecézou i rehoľnými spoločenstvami. Podľa Prehľadu zbierok a príspevkov v roku 2018 je zbierka určená na 3. nedeľu v cezročnom období (21.1.2018). Prosím, keby ste podporili zbierku krátkym oznamom na 2. nedeľu v cezročnom období (14.1.2018):

**Cirkev napĺňa svoje poslanie vyučovať a vychovávať aj cez katolícke školy. Aby sa mohli katolícke školy ďalej udržať a rozvíjať, konáme vo farnostiach Trnavskej arcidiecézy zbierku. V minulom roku sa vyzbieralo 31.051,75 eur. Vďaka Vaším milodarom sme mohli finančne pomôcť 4 katolíckym školám pôsobiacim na území Trnavskej arcidiecézy.**

**Za všetky milodary Vám vyprosujeme úprimné Pán Boh zaplať.**

Spracoval: Ján Hallon, riaditeľ Arcidiecézneho školského úradu

V Trnave 10. 1. 2018