Zjednotenie Talianska a Nemecka

Zjednotenie Talianska

V 19. stor. bolo Taliansko nejednotné a rozdelené. Sever patril Rakúšanom – Lombardsko, Benátsko a iné. V strede bol pápežský štát, Juh i so Sicíliou patril Neapolskému kráľovstvu. Jedine Sardínske kráľovstvo bolo nezávislé. V celom Taliansku silneli hnutia na zjednotenie, Najväčšie bolo Mladá Itália pod vedením Giuseppe Mazziniho. Na zjednotenie Talianska sa nakoniec podujalo Sardínske kráľovstvo. Prvý pokus o zjednotenie padol už v roku 1848/1849, no bol neúspešný. V roku 1852 vymenoval sardínsky kráľ Viktor Emanuel II. za ministerského predsedu (premiér) Camilla Cavoura. Ten sa nakoniec stal hlavnou osobnosťou pri zjednotení Talianska. Pomoc mu prisľúbil francúzsky cisár Napoleon III., ale len za odstúpenie časti územia.

Vojna za nezávislosť sa začala v roku1859 v  bitke pri Megare a Solferine. Sardínske kráľovstvo vyhralo a Rakúsko bolo porazené. Po bitke pri Solferine vznikol Červený kríž, založil ho H. Dunand. Na to sa ozvali revolúcie v iných častiach Talianska, kde zvrhli habsburských panovníkov a pridali sa ku Sardínskemu kráľovstvu. Z juhu zo Sicílie sa k zjednoteniu pripojil Giuseppe Garibaldi. Ten zorganizoval vojenskú výpravu červenokošeliarov a začal zjednocovať Taliansko z Neapolska. V roku 1861 bolo už skoro celé Taliansko zjednotené. V Turíne vzniklo Talianske kráľovstvo na čele s Viktorom Emanuelom. K úplnému zjednoteniu chýbal už len pápežský štát. Stalo sa tak až v roku 1871, Rím sa stal súčasťou Talianska, ale garančný zákon priznal pápežovi v Ríme suverenitu. Vatikán sa stal suverénny až v roku 1929 za vlády vodcu Benita Mussoliniho.

Proces zjednotenia Talianska sa nazýva **risorgimento.**

Zjednotenie Nemecka

Napoleon v roku 1806 zrušil Svätú ríšu rímsku nemeckého národa, ktorá trvala stáročia a nahradil ju Nemeckým spolkom. Bolo to voľné zoskupenie štátov, kde dominantnú rolu malo Rakúsko. Aby sa urýchlilo obchodovanie tak bol najprv vytvorený **Nemecký colný spolok**. Prvý pokus o úplné zjednotenie prišiel v roku 1848, kedy existovali dve koncepcie zjednotenia – veľkonemecké (i s Rakúskom) a malonemecké (bez Rakúska). Ale tento pokus v roku 1848 nevyšiel a tak ostalo Nemecko naďalej nejednotné. Postupne sa v ňom formuje siný štát Prusko, ktoré nakoniec prevzalo úlohu zjednotiteľa. Kancelárom Pruska bol Otto von Bismarck. Bismarck bol protirakúsky, chcel sa zbaviť rakúskeho vplyvu. Rozhodol sa zjednotiť Nemecko železom a krvou, teda násilím. Najprv zablokoval vstup Rakúska do colného spolku, vyprovokoval vojnu s Dánskom , kde pripojil ďalšie štáty budúcemu Nemecku.

Rakúsko Pruská vojna sa začala v roku 1866 v bitke pri Sedovej pri Kradci Králové. Rakúsko bolo porazené. Vznikol najprv Severonemecký spolok, ktorý tvorilo 22 štátov , bez južných štátov dnešného Nemecka, ktoré podliehali Francúzsku. Bismark vyprovokoval voju s Francúzskom, k tej došlo v roku 1870 v bitke pri Sedane. Francúzsko prehralo a Nemecko v roku 1871 vyhlásilo Nemecké cisárstvo. Stalo sa tak v zámku Verssailes, čo ponížilo Francúzov.

Zjednotenie Nemecka a Talianska znamenalo, narušenie rovnováhy síl, lebo vznikli dve silné štáty (najmä Nemecko). Obidve štáty začínajú zbrojiť, vzniká v nich silný nacionalizmus a po 1. svetovej vojne sa vydajú cestou diktatúry. Keďže nemajú kolónie ako Francúzsko či Anglicko, začnú agresívnu vojnu v Afrike.