**Zmluva o dielo a licenčná zmluva**

uzavretá podľa ust. § 631 a nasl. Občianskeho zákonníka v platnom znení

a ust. § 40 zákona č. 618/2003 Z.z. o autorskom práve a právach súvisiacich s autorským právom (autorský zákon) v platnom znení

Zmluvné strany:

Objednávateľ / Centrum environmentálnej a etickej výchovy Živica

Nadobúdateľ licencie: Búdkova 22, 811 04 Bratislava

IČO: 35998407

DIC: 2021542534

Zastúpený: Ivana Poláčková, štatutár

(ďalej len „objednávateľ“)

a

Zhotoviteľ: Meno: Lenka Škarbeková

Adresa: Banícka 58, Gelnica

Rodné číslo: 845629/9401

IBAN: SK 5802000000001435526153

VÚB - majiteľ účtu Ing. Štefan Škarbek

(ďalej len „zhotoviteľ“)

I. Predmet zmluvy

1. Predmetom tejto zmluvy je **zhotovenie diela**, tak ako je špecifikované v ďalších ustanoveniach tejto zmluvy. Dielom sa na účely tejto zmluvy rozumie **príprava a realizácia workshopu/prednášky na tému učenia vonku** v rámci projektu **„Hurá von – podpora vyučovania vonku“** podporeného zo Zeleného vzdelávacieho fondu (ďalej len **„dielo“**).
2. Predmetom tejto zmluvy je aj udelenie súhlasu na **použitie diela** (licencie), záväzok objednávateľa/nadobúdateľa licencie zaplatiť odmenu za zhotovenie diela z toho vyplývajúcich vzájomných vzťahov. Licenciou sa na účely tejto zmluvy rozumie oprávnenie dielo použiť v rozsahu a za podmienok ďalej upravených v tejto zmluve (ďalej len „**licencia**“).

II. Zhotovenie diela

1. Zhotoviteľ sa zaväzuje vyhotoviť pre objednávateľa dielo. Vzhľadom na povahu diela je zhotoviteľ oprávnený dať dielo vykonať na svoju zodpovednosť, pričom budú plne rešpektované požiadavky objednávateľa vyjadrené v Prílohe č. 1 a dodržané inštrukcie v nej obsiahnuté; ako aj prípadné neskoršie inštrukcie a požiadavky objednávateľa, ktoré budú formulované písomne.
2. Zhotoviteľ sa zaväzuje dielo vyhotoviť a zrealizovať v termíne **25.5.2021**.
3. Objednávateľ sa zaväzuje poskytnúť zhotoviteľovi súčinnosť potrebnú k vyhotoveniu diela a reagovať na prípadné otázky tak, aby neohrozil termín dodania diela. Za prípadné zdržania spôsobené objednávateľom nenesie zhotoviteľ zodpovednosť a ich následkom sa nemôže dostať do omeškania. Zhotoviteľ musí na nesúčinnosť objednávateľa upozorniť a žiadať nápravu s návrhom prijateľných termínov písomne na adrese stanovenej v článku IV, ods. 3 tejto zmluvy.
4. Ak zhotoviteľ zistí, že chybou objednávateľa nie je možné dodržať stanovený termín pre dodanie diela, je povinný na túto skutočnosť upozorniť písomne. Posúvať termín dodania možno len vzájomnou písomnou dohodou formou dodatku k tejto zmluve.
5. Zhotoviteľ sa zaväzuje dielo odovzdať bez akýchkoľvek vecných a právnych vád. Dielo má právne vady, ak je zaťažené právom tretej osoby, najmä právom z priemyselného alebo iného duševného vlastníctva. Ak sa zistí akékoľvek porušenie práv z duševného vlastníctva tretích osôb, alebo neuspokojenie ich oprávnených nárokov, zhotoviteľ sa zaväzuje vysporiadať takéto práva a uspokojiť nároky tretích osôb v plnom rozsahu, na vlastné náklady a bez nároku na ich následné uplatnenie voči objednávateľovi.

III. Rozsah licencie a odmena

1. Zhotoviteľ týmto vyhlasuje, že je oprávnený vykonávať majetkové autorské práva k dielu, a teda je aj v plnom rozsahu oprávnený udeľovať licenciu na použitie diela definovaného v bode 2 článku I. tejto zmluvy.
2. Zhotoviteľ udeľuje nadobúdateľovi licenciu na použitie diela, alebo jeho časti, a to na všetky v čase uzavretia tejto zmluvy známe použitia podľa autorského zákona (najmä na použitia demonštratívne uvedené v ust. § 18 ods. 2 autorského zákona).
3. Zhotoviteľ udeľuje licenciu v neobmedzenom rozsahu; bez územného a časového obmedzenia, tzn. pre teritórium celého sveta a na celú dobu trvania majetkových autorských práv.
4. Zhotoviteľ udeľuje objednávateľovi licenciu ako výhradnú. Nadobúdateľ licencie je oprávnený postúpiť udelenú licenciu na tretiu osobu, ako aj udeľovať tretím osobám sublicencie.
5. **Zmluvná cena** je stanovená vo výške **75 EUR** (slovom sedemdesiatpäť eur).
6. Odmena bude zhotoviteľovi vyplatená na účet po zrážke dane.
7. V celkovej odmene určenej v bode 4 sú zahrnuté všetky náklady zhotoviteľa na vyhotovenie diela, vrátane nákladov na dopravu. Zmluvné strany vyhlasujú, že dohodnutá odmena za zhotovenie diela a udelenie licencie je konečná; nie je dohodnutá v závislosti od výnosov z využitia licencie; a zodpovedá spôsobu, rozsahu, účelu a času použitia diela.

.

IV. Ďalšie ustanovenia

1. Nadobúdateľ licencie zároveň pri každom spôsobe použitia na vhodnom a obvyklom mieste uvedie názov zhotoviteľa a prípadne (ak ho zhotoviteľ objednávateľovi poskytne) aj meno a priezvisko osoby, ktorá dielo osobne vykonala.

V. Záverečné ustanovenia

1. Táto zmluva sa uzatvára v **dvoch** vyhotoveniach, z ktorých jedno obdrží nadobúdateľ licencie a druhé zhotoviteľ.
2. Na akékoľvek zmeny a doplnky tejto zmluvy sa vyžaduje písomná forma.
3. Zmluvné strany sa dohodli, že obsah zmluvy budú považovať za dôverný, rovnako ako všetky informácie s ktorými sa zmluvné strany oboznámia v súvislosti s plnením predmetu tejto zmluvy. Zmluvné strany nie sú oprávnené oboznamovať s nimi tretie osoby, s výnimkou svojich právnych zástupcov a osôb stanovených platnými právnymi predpismi.
4. Vzťahy vzniknuté na základe tejto zmluvy sa spravujú právnymi predpismi Slovenskej republiky. Ak nie je v tejto zmluve výslovne uvedené inak, vzťahy zmluvných strán sa riadia ustanoveniami zákona č.618/2003 Z.z. o autorskom práve a právach súvisiacich s autorským právom (autorský zákon) a Občianskeho zákonníka v platnom znení.
5. Táto zmluva nadobúda platnosť a účinnosť dňom jej podpisu oboma zmluvnými stranami.

Zmluvné strany vyhlasujú, že ustanoveniam zmluvy porozumeli, vyjadruje ich vážnu a slobodnú vôľu a na znak svojho súhlasu ju podpisujú.

V ..Gelnici... dňa 13.5.2021 V Bratislave, dňa 12.5.2021

CEEV Živica

........................................................... ........................................................

zhotoviteľ objednávateľ