**ZMLUVA O ORGANIZÁCII PODUJATIA - CERN 2017**

**Zmluvné strany**

Organizátor :

Názov školy: Gymnázium, SNP 1, Gelnica

Sídlo: SNP1, 056 01 Gelnica

Zastúpený: RNDr. Dušan Andraško, riaditeľ

IČO: 00160938

Tel. čísla: 0910/873025 053/4821296

Účastník:

Meno a priezvisko:

Dátum narodenia:

Bydlisko účastníka:

Telefón účastníka:

Zák. zástupca neplnoletého:

Telefón zákonného zástupcu:

**Čl. I- Predmet zmluvy**

1. Predmetom zmluvy je organizácia podujatia CERN 2017 na základe Rámcovej zmluvy o obstaraní podujatia č. CVT 16/1120, ktorú organizátor podpísal s poskytovateľom podujatia - so spoločnosťou **Asociácia pre mládež, vedu a techniku – AMAVET, Žarnovická 7, 831 06 Bratislava** podľa programu v prílohe tejto zmluvy.
2. Podujatie sa uskutoční v dňoch **od 31. mája 2017 do 4. júna 2017.**

**Čl. II– Platobné podmienky**

1. Účastník podujatia sa podpisom zmluvy zaväzuje uhradiť 25% zálohu na **účastnícky poplatok vo výške 50,- € v deň odovzdania podpísanej zmluvy** v hotovosti do rúk vedúcej zájazdu, najneskôr však do 14. decembra 2016. Zostávajúcich 75 % **účastníckeho poplatku vo výške 150,- €** sa zaväzuje uhradiť najneskôr do 31. marca 2017.
2. **V prípade zrušenia účasti na podujatí je účastník povinný namiesto seba zabezpečiť náhradného platiaceho účastníka zájazdu.** V opačnom prípade z dôvodu storno poplatkov uvedených v Rámcovej zmluve č. CVT 16/1120, ktoré musí organizátor uhradiť poskytovateľovi, bude musieť účastník uhradiť organizátorovi **storno - poplatok** v minimálnej výške 20% z účastníckeho poplatku (úplná tabuľka storno – poplatkov sa nachádza k nahliadnutiu u pedagogického dozoru).
3. V celkovej sume účastníckeho poplatku je zahrnuté: **doprava klimatizovaným autobusom do Ženevy (vrátane naplánovaných zastávok a pristavenia autobusu v Gelnici), 2x ubytovanie v hoteli Formula 1 s raňajkami, 1x vstupenka do CERN-u, slovenský sprievodca od AMAVET-u, 5x poistenie liečebných nákladov v zahraničí, 1x vstupenka – Rýnske vodopády, 1x vstupenka Čokoládovňa Cailler.**
4. Kvôli plánovanému spoločnému stravovaniu (1 x obed, 1 x večera) v reštauráciách rýchleho občerstvenia na franc. strane odporúčame študentom zvlášť vreckové 25 EUR vzhľadom ku širšiemu výberu ponuky v rôznych cenových kategóriách (a podľa chuti). Zvyšnú stravu je nutné zabezpečiť z domu, príp. zakúpiť počas zastávok autobusu.

**Čl. III - Práva a povinnosti účastníka**

1. Zákonný zástupca/plnoletý účastník podujatia vyhlasuje, že bol plne oboznámený s programom podujatia (v prílohe) a súhlasí s účasťou na uvedenom podujatí podľa tohto programu. Zároveň súhlasí s časovo a priestorovo obmedzeným rozchodom žiakov v miestach zastávok z dôvodu nakupovania suvenírov a pod.
2. Zákonný zástupca/plnoletý účastník je povinný poskytnúť organizátorovi súčinnosť k riadnemu zabezpečeniu podujatia a súhlasí so spracovaním svojich osobných údajov pre potreby podujatia.
3. Zákonný zástupca/plnoletý účastník rešpektuje dodržiavanie pasových a colných predpisov prechádzajúcej a pobytovej krajiny. Náklady, ktoré vzniknú nedodržaním týchto predpisov znáša účastník podujatia.
4. Zákonný zástupca/plnoletý účastník vyhlasuje, že mu nie sú známe žiadne známe zdravotné obmedzenia, ktoré by mu znemožňovali zúčastniť sa podujatia. V prípade, že bude účastník v čase uskutočnenia podujatia v lekárskej starostlivosti (napr. pravidelné užívanie liekov), je povinný o tom informovať vedúceho podujatia.
5. Účastníci podujatia sú povinní po celú dobu zájazdu sa riadiť pokynmi organizátora a školským poriadkom.
6. Účastníkovi sa neodporúča brať so sebou na podujatie cenné veci (zlaté šperky, drahú elektroniku a pod.). V prípade ich straty či poškodenia takýchto vecíorganizátor nenesie zodpovednosť za vzniknutú škodu.
7. Účastník podujatia je povinný si pre podujatie zabezpečiť:
   1. platný občiansky preukaz prípadne platný cestovný pas (aj v prípade maloletých účastníkov),
   2. platný európsky preukaz zdravotného poistenia,
   3. dostatok vhodného oblečenia a vhodnej obuvi (v priestore CERN-u je zakázaná obuv na vysokom podpätku) – povolená je jedna príručná batožina do prepravných priestorov autobusu a jedna väčšia batožina do nákladného priestoru autobusu,
   4. dostatok jedla a pitia pre stravovanie mimo stravy objednanej u poskytovateľa (prípadne adekvátnu hotovosť na nákup stravy),
   5. dostatok hotovosti v eurách podľa uváženia zákonných zástupcov na nákup potravín počas zastávok na ceste (potravinové supermarkety, benzínové pumpy) a v okolí hotela (nachádza sa na území Francúzska), dostatok hotovosti v cudzej mene - švajčiarsky frank CHF pre platbu na území Švajčiarska (odporúčané je zameniť minimálne 25 EUR). Väčšina švajčiarskych obchodov akceptuje platbu kartami, príp. v eurách (výdavok bude vo švajčiarskych frankoch).

**Čl. III - Práva a povinnosti organizátora**

1. Organizátor je povinný uzavrieť s poskytovateľom (AMAVET) zmluvu o obstaraní podujatia, uhradiť cenu podujatia na základe faktúry a poskytnúť mu potrebnú súčinnosť k riadnemu zabezpečeniu služieb.
2. Organizátor je sprostredkovateľom komunikácie medzi účastníkom a poskytovateľom (AMAVET).
3. Organizátor zabezpečí počas podujatia pre účastníkov pedagogický dozor (min. 1 dospelý na každých 15 žiakov).
4. Organizátor si vyhradzuje právo zmeny programu alebo zrušenie jeho časti v dôsledku udalostí, ktorým nie je možné zabrániť ani pri vynaložení všetkého úsilia, alebo v dôsledku neobvyklých a nepredvídaných okolností.

**Čl. IV - Záverečné ustanovenia**

1. Zmluva je platná a účinná dňom jej podpísania zmluvnými stranami.
2. Zmluvné strany vyhlasujú, že táto zmluva nebola uzatvorená v tiesni, za nápadne nevýhodných podmienok, že jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle, zaväzujú sa ich dobrovoľne plniť, čo na znak súhlasu potvrdzujú vlastnoručným podpisom.

V Gelnici dňa 22. 11. 2016 V ....................................dňa.......................................

.............................................................. ...............................................................................

podpis organizátora podpis zák. zástupcu/plnoletéhoúčastníka

**PRÍLOHA K ZMLUVE**

**Program poznávacieho podujatia CERN 2017\***

**Vedúci zájazdu:** Mgr. Jaroslava Viťazková

|  |  |
| --- | --- |
| **31.5.2017**  **(streda)** | 16.45 hod. pristavenie autobusu v Gelnici (študenti a učitelia Gymnázia Gelnica)  23.30 hod. pristavenie autobusu v Bratislave (sprievodca AMAVET) |
| **1.6.2017**  **(štvrtok)** | 10.00 hod. návšteva najväčších vodopádov v Európe - Rýnskych vodopádov (Rheinfall) a pešia prehliadka hlavného mesta kantónu Schaffhausen v severnom Švajčiarsku s historickým renesančným jadrom(max. 3 hod. zastávka podľa aktuálnej dopravnej situácie)  13.00 hod. ukončenie prehliadky, pokračovanie v ceste  19.00 hod. ubytovanie v hoteli Formule 1 v okolí Ženevy na francúzskej strane hraníc (3-posteľové izby)  19.30 hod. spoločná večera v čínskej reštaurácii v blízkosti hotela (cca 10 EUR, nie je hradená z účastníckeho poplatku) |
| **2.6.2017**  **(piatok)** | 07.00 hod. spoločné raňajky v hoteli Formule 1  09.00 hod. pešia prehliadka hlavného mesta kantónu Ženevy s viacerými historickými budovami – katedrála Sv. Petra, Bourg-de-Four (dominanta mesta z rímskych čias), radnica, pamätník venovaný dejateľom reformačného hnutia (Jean Calvin a iní - tzv. ReformationWall), kvetinové hodiny – jedno z najfotografovanejších miest v Ženeve, budova OSN, fontána Jet ´eau – až 140 m vysoká dominanta prístavu,  11.00 hod.  Globe of Science and Innovation (prezentácie práce v oblasti časticovej fyziky a ich aplikácií v dominante tvaru planéty Zem),  12.30 hod. spoločný obed v CERNe (cca 15 EUR, nie je hradený z účastníckeho poplatku),  14.00-17.00 hod. exkurzia v CERNe – film o LHC, návšteva experimentálnej časti (foto a kamery povolené),  19.30 hod. ubytovanie v hoteli F1 v okolí Ženevy |
| **3.6.2017**  **(sobota)** | 08.00 hod. spoločné raňajky v hoteli Formule 1  09.30 hod. odchod do Brocu, kde sa nachádza čokoládovňa Cailler- prehliadka  14.00 hod. prehliadka mesta hlavného mesta Bern - zvonica s nádherným orlojom Zytglosse, radnica, kláštorný chrám Sv. Vincence, z ktorého vidno Bernské Alpy, Bärengraben – priekopa s medveďmi, najznámejšia ulica Marktgasse, kde sa nachádza dom A.Einsteina, možnosť obeda v reštaurácii v centre – platba švajčiarskymi frankami (celkovo max. 3 hod. zastávka podľa dopravnej situácie)  17.00 hod. ukončenie prehliadky, pokračovanie v ceste na Slovensko |
| **4.6.2017**  **(nedeľa)** | 03.00 hod. predpokladaný príchod do Bratislavy  09.00 hod. predpokladaný príchod do Gelnice |

\* Časový harmonogram je len približný. Uvedený program sa môže v súlade s Čl. III bod 4 zmeniť.