Gymnázium Gelnica, SNP 1, 056 01 Gelnica

**Zápisnica**

z hodnotiacej pedagogickej rady za školský rok 2016/2017

konanej dňa 3. 7. 2017

**Prítomní:** podľa priloženej prezenčnej listiny

**Neprítomní:** Mgr. K. Vargová – PN,

PaedDr. D. Molnárová – uvoľnená (NV)

**Program:** 1.Plnenie uznesení

2. Hodnotiace správy PK, pedag. zamestnancov – špecialistov za šk. rok

2016/2017

3. Informácie z porady riaditeľov KSK – 2. časť

4. Návrh organizácie práce na úvod nového šk. roka

5. Diskusia, rôzne

**K jednotlivým bodom programu:**

**K bodu 1**

Z pracovnej porady, ktorá sa konala dňa 7. 6. 2017 sú všetky body, na ktorých sa pedagogická rada uzniesla, splnené. Aktívny zostáva len jeden bod uznesenia, ktorý sa týka naštudovania aktuálne platných učebných osnov a doplnenia/opravy existujúcich učebných osnov, ich odovzdanie do 30. 8. 2017.

Z pedagogickej rady – klasifikačnej za II. polrok školského roka 2016/2017, ktorá sa konala dňa 28. 6. 2017 sú všetky body, na ktorých  sa pedagogická rada uzniesla, splnené. Aktívny zostáva len jeden bod uznesenia, ktorý sa týka realizácie opravných komisionálnych skúšok stanovených na 30. 8. 2017.

**K bodu 2**

V tejto časti porady vystúpili so svojimi hodnotiacimi správami: Mgr. J. Víťazková – PK prírodovedných predmetov, Mgr. Z. Záhornacká – PK cudzích jazykov, Mgr. R. Burčák – PK SJL, HP a VP.

Nasledovalo krátke zhrnutie práce jednotlivých PK z pohľadu vedenia školy. RNDr. D. Andraško sa vyjadril k výsledkom ústnej maturity 2017. V porovnaní s minulým školským rokom sme sa zlepšili v 4 predmetoch – ANJ, BIO, GEO, OBN, zhoršili z predmetov – FYZ, CHE, INF, MAT a SJL, v predmete DEJ sme dosiali rovnaké výsledky.

Čo sa týka hodnotenia externej časti, v predmete MAT nastalo zhoršenie (maturovali však len 2 žiaci), v predmetoch ANJ, SJL nastalo zlepšenie približne o 2%. Percentil však ukázal na pokles približne o 4%. V predmete SJL sú všetky 3 hodnotenia porovnateľné (59%, 68%, 2,24), v ANJ však 2 hodnotenia nekorešpondujú s ústnou časťou maturity (50%, 59%, 1,79). Pán riaditeľ skonštatoval, že v predmete ANJ je nutné rozanalyzovať daný stav a tiež treba zosúladiť hodnotenie.

Riaditeľ školy poďakoval za činnosť členom všetkých PK, jednotlivé PK mali počas roka mnoho aktivít, 3 študenti uspeli na celoslovenských kolách predmetových súťaží. Čo však v práci jednotlivých PK absentovalo, bola vzájomná hospitačná činnosť, ďalej treba zefektívniť náborové a propagačné aktivity, ktoré by zabezpečili záujemcov o štúdium na našej škole, mať na zreteli 70. výročie založenia školy, realizovať hospitačnú činnosť krúžkovej činnosti, motivovať žiakov k vzdelávaniu, spoluprácovať s psychologičkou, IT akadémia – zapojenie, venovať sa finančnej gramotnosti, čitateľskej gramotnosti, zlepšovať výstupy z maturitných predmetov...

Nasledovali hodnotiace správy kordinátorov – RNDr. L. Škarbeková – koordinátorka enviromentálnych aktivít, hodnotiacu správu školskej psychologičky prezentoval RNDr. D. Andraško, koordinátorka protidrogovej prevencie Mgr. K. Vargová nebola prítomná, správa nebola predložená a za výchovné poradenstvo predniesla správu Mgr. K. Blahovská, výchovná poradkyňa školy.

Po prednesení správ pedagógov – špecialistov zhrnul tieto aktivity riaditeľ školy RNDr. D. Andraško, konštatoval, že výchovná oblasť má silné zastúpenie.

**K bodu 3**

Riaditeľ školy RNDr. D. Andraško sa v dňoch 14. - 16. 6. 2017 zúčastnil na porade riaditeľov KSK, tejto hodnotiacej pedagogickej rade pokračoval v prezentovaní ďalších informácíí.

**a)** Pani RNDr. Murínová prezentovala výsledky školskej inšpekcie v školskom roku 2016/2017. Konali sa komplexné a tematické inšpekcie. Inšpekčná činnosť v jednotlivých oblastiach bola nasledovná: oblasť riadenia školy – priemerná úroveň, oblasť podmienok školy – dobrá úroveň, oblasť edukácie žiakov – priemerná úroveň. Vo všetkých 3 oblastich boli rozobraté pozitíva, ale aj možnosti zlepšenia. Čo sa týka hlavných úloh, medzi prioritné úlohy patrí finančná gramotnosť žiakov, čitateľská gramotnosť, bezpečnosť školského prostredia, medzi dlhodobé úlohy patrí EČ a IČ maturitných skúšok a tiež prijímacie skúšky na gymnáziá a SOŠ. Vo všetkých menovamých oblastiach boli rozobraté pozitíva, ale aj možnosti zlepšenia.

**b)** O maturitných skúškach 2017 informoval M. Repovský z NÚCEM-u. V tomto školskom roku maturovalo 4704 žiakov na 62 školách, ktorých zriaďovateľom bol KSK. Boli prezentované informácie (grafy podľa rôznych kritérií), v rámci ktorých bolo možné porovnať výsledky Košického kraja s ostatnými krajmi. Na portáli NÚCEM je možné sa dostať vyfiltrovaním k rôznym informáciám.

**c)** Krajská rada ŽŠR má 17 členov, zastúpenie má aj naša škola – Ľ. Konečná.

**d)** Akčný plán práce s mládežou na šk. rok 20117/2018, 2018/2019 – bol prezentovaný.

Riaditeľ školy RNDr. D. Andraško informoval pedagogickú radu o Pedagogicko-organizačných pokynoch na školský rok 2017/2018, obe POP (MŠVVaŠ, KSK) sú zverejnené, je možné ich študovať.

**K bodu 4**

V tejto časti riaditeľ školy RNDr. D. Andraško predniesol návrh na organizáciu práce – august 2017. Mal takú podobu:

a) 25. 8. 2017 – piatok – pracovná porada o 8.30 hod., zasadnutie jednotlivých PK

b) 28. 8. 2017 (pondelok) – gremiálna rada, repetitórium z MAT

c) 30. 8. 2017 (streda) – komisionálne skúšky, pracovná porada

d) 31. 8. 2017 (štvrto) – individuálna práca/voľno

Pán riaditeľ ďalej informoval o povinnostiach v rámci posledného pracovného dňa – vypísanie náhradného voľna/dovolenky, upratanie pracovných stolov, kabinetov, uzatvorenie katalógov – triedni učitelia, dokončenie inventarizácie (Mgr. Vozárová – kabinet TV), predmety na vyradenie (zabezpečiť presun do garáže).

Pán riaditeľ ďalej informoval o možných priestorových zmenách v budúcom školskom roku (rozmiestnenie kmeňových učební, rušenie jazykovej učebne, rušenie učebne SJL, využitie doteraz prenajatých priestorov). Vedenie školy je nútené realizovať tieto presuny z úsporných dôvodov (požiadavka KSK). Ako podotkol pán riaditeľ, kmeňové učebne majú prednosť pred odbornými učebňami. Didaktická technika – Data projektory a interaktívne tabule budú demontované a následne namontované do  jednotlivých kmeňových učební, jedna interaktívna tabuľa s Data projektorom bude zakúpená z prostriedkov Rodičovského združenia.

**K bodu 5**

Kolega Ing. Pisko sa pýtal, či sa bude presúvať didaktická technika zo zrušených učební, čo objasnil riaditeľ školy (spomenuté v predchádzajúcom bode), pán riaditeľ dovysvetľoval dôvody presunov učební (spomenuté v predchádzajúcom bode). Do diskusie sa už následne nik neprihlásil, riaditeľ školy RNDr. D. Andraško zaželal všetkým peknú dovolenku.

**UZNESENIE:**

Pedagogická rada sa hlasmi všetkých prítomných pedagogických zamestnancov uzniesla na nasledujúcom uznesení:

1. Pedagogická rada sa oboznámila so záverečnými správami vedúcich PK, výchovnej poradkyne, školskej psychologičky a koordinátorky environmentálnej výchovy za školský rok 2016/2017 (neprítomná koordinátorka prevencie doloží záv. správu dodatočne). Riaditeľ školy vyzdvihol pozitíva uplynulého šk. roka (rôznorodosť aktivít, využite IKT na hodinách, zapájanie žiakov do súťaží,...) a upozornil na oblasti vyžadujúce zlepšenie v novom šk. roku (vzájomné hospitácie, nábor žiakov a propagácia školy, ďalšie zlepšovanie dochádzky a motivácie žiakov ku vzdelávaniu,....).
2. Riaditeľ školy informoval pedagogickú radu o 2. časti programu porady riaditeľov SŠ v zriaďovateľskej pôsobnosti KSK, najmä o záveroch ŠŠI z inšpekcií na gymnáziách, o poradí škôl podľa motivačných kritérií, o vyhodnotení MS 2017 podľa NÚCEM, úlohách vyplývajúcich z POP KSK 2017/2018 a Akčného plánu rozvoja práce s mládežou KSK na roky 2017-2019.
3. Riaditeľ školy informoval pedagogickú radu o harmonograme práce na začiatku nového školského roka. V súlade s týmto postupom riaditeľ školy ukladá tieto pracovné úlohy:
   1. naštudovať aktuálne platné učebné osnovy iŠkVP a POP 2017/2018 pre nový školský rok,
   2. v súlade s aktuálnymi zmenami alebo v súlade s inými okolnosťami zmenenými pre daný predmet doplniť/opraviť učebné osnovy predmetov iŠkVP pre nový školský rok a odovzdať RŠ v elektronickej verzii.

**Zodpovední:** vyučujúci predmetov 2017/2018 **Termín:** 30.8.2017

* 1. Pripraviť úlohy a realizovať rozdielové a opravné komisionálne skúšky v stredu 30.8.2017 pre žiakov:
     + K. Kačeriková, IV.A z predmetu SEB o 8.00 hod.,
     + D. Švarcová (bud. I.A) z predmetu SJL o 8.00 hod. a MAT o 9.00 hod.,
     + H. Štrompf, VI.O z predmetov BIO o 9.00 a MAT o 10.00 hod.,
     + M. Fabišík, III.A z predmetu CHE o 10.00 hod.,

**Zodpovední:** členovia komisií podľa menovac. listiny **Termín:** 30.8.2017 streda.

V Gelnici 03. júla 2017 Zápisnicu zapísala: Mgr. K. Blahovská

................................................................

V Gelnici ........................ Zápisnicu overila: M. Helcmanovská

.............................................................

V Gelnici ........................ Zápisnicu schválil: RNDr. D. Andraško

.............................................................