**Gymnázium, SNP 1, Gelnica**

**Zápisnica z PEDAGOGICKEJ RADY**

**(Hodnotiaca správa 2018/2019)**

zo dňa 09. 10. 2019

**Program:**

1. Plnenie uznesenia z predchádzajúcej porady
2. Hodnotiaca správa školy 2018/2019
3. Úspešnosť prijatia absolventov 2018/2019 na vysoké školy
4. Diskusia, rôzne

**K bodu 1) Plnenie uznesenia z predchádzajúcej porady**

1a) Predložiť všetky žiadosti o oslobodenie z vyučovania predmetu TŠV riaditeľovi školy.   
 Vyučujúci za TŠV predložil všetkých 9 žiadostí o oslobodenie z TŠV. Úloha splnená.  
  
 1b) Pripraviť a realizovať výmenný pobyt výberu žiakov II. A, III. A v partnerskej strednej   
 škole Kaufmannische Schulen, Offenburg (Nemecko).  
 Príprava a realizácia výmenného pobytu počas porady prebiehala. Úloha sa plní priebežne.

1c) Vyzbierať 1 € príspevok na dopravu na celoškolské divadelné predstavenie a odovzdať   
 výchovnej poradkyni.  
 Úloha sa plní priebežne.

1d) Triedni imatrikulovaných tried pripraviť a realizovať imatrikulácie žiakov I. ročníkov podľa   
 schváleného harmonogramu.  
 Úloha sa plní priebežne.

2) Riaditeľ školy oboznámil pedagogickú radu so základnými informáciami z porady   
 riaditeľov SŠ v zriaďovateľskej pôsobnosti KSK zo dňa 05.09.2019 a pedagogická rada   
 berie tieto informácie na vedomie. Úloha splnená.

3) Pedagogická rada prerokovala plány práce 2019/2020 (pre PK, TU, výchovného poradcu,   
 šk. psychológa a pedagogických zamestnancov špecialistov) a riaditeľ školy na jej   
 odporúčanie tieto plány schvaľuje. Úloha splnená.

4) Riaditeľ školy v rámci schválených IUP v III. A triede (Uhľar, Pisko) zadáva tieto   
 pracovné úlohy:

a) Zaslať riaditeľovi školy elektronicky podmienky IUP pre študentov za svoj   
 predmet a v prípade odlišnosti aj upravený TVVP pre tento predmet.   
 Úloha bola splnená.

b) Kontaktovať elektronicky študentov ohľadne vypracovania úloh, zadaní, projektov   
 v súvislosti s IUP.   
 Jednotliví vyučujúci informovali PR o vypracovaní a odoslaní úloh v súvislosti s IUP.   
 Úloha je splnená čiastočne.

5) Výchovná poradkyňa oboznámila Pedagogickú radu s podmienkami   
 individuálneho začlenenia 5 žiakov so ŠVVP/ZZ. Riaditeľ školy vydáva záväzný   
 pokyn všetkým vyučujúcim bližšie sa oboznámiť s podmienkami začlenenia   
 evidovanými u výchovnej poradkyne a riadiť sa nimi na vyučovacích hodinách.  
 Úloha splnená.

Na záver 1. bodu pán riaditeľ informoval PR o príchode novej žiačky do I. A.

**K bodu 2)** **Hodnotiaca správa za šk. rok 2018/2019**

Na úvod tohto bodu pán riaditeľ informoval PR o niektorých nepresných údajov týkajúcich sa dátumov, termínov a umiestení jednotlivých súťaží a akcií, ktoré PK zadali do svojich záverečných správ. Ďalej pán riaditeľ informoval, že hodnotiacu správu musí odoslať VÚC do 30. 10. 2019. V hodnotiacej správe pán riaditeľ uviedol základné fakty o našej škole, pedagogické zloženie, počet žiakov, presun niektorých žiakov, pričom konštatoval, že do našej školy nastúpilo z iných škôl až 6 žiakov a iba 1 žiačka našu školu opustila. Ďalej informoval o priznaní počtu žiakov na našu školu, koľko ich prejavilo záujem a koľko sa z nich zúčastnilo prijímacích skúšok. Do 1. ročníka nastúpilo 20. žiakov a do osemročného štúdia nastúpilo 17. žiakov. Ďalej pán riaditeľ uviedol priemery žiakov za jednotlivé ročníky a taktiež uviedol dochádzku, pričom konštatoval, že došlo k zlepšeniu v počte ospravedlnených hodín, ale i k zhoršeniu v oblasti neospravedlnených hodín. Ako príčinu uviedol možnú sťaženú komunikáciu triednych učiteľov s rodičmi, vedľajšie mimoškolské aktivity žiakov a zdravotné dôvody. Priemerná známka na žiaka vyšla 1, 68, čo je na úrovni šk. roku 2015/2016. Celkový počet vymeškaných hodín je 103, čo je pokles oproti iným rokom. Počet žiakov, ktorí navštevovali štvorročné štúdium bol 84. V počte vyznamenaných žiakov sa najlepšie umiestnili žiaci bývalej II. A, kde ich až 45% bolo vyznamenaných. Najmenšie percento žiakov, ktorí dosiahli stupeň vyznamenania bol u minuloročnej III. A. Z neprosperujúcich žiakov to bol jeden žiak z I. ročníka a jeden žiak z III. ročníka. Najmenej vymeškaných hodín mala minuloročná IV. A a najviac vymeškaných hodín mala minuloročná III. A. V osemročnom štúdium mala najlepšie vzdelávacie výsledky minuloročná I. O, kde až 68% ich bolo vyznamenaných. Nikto neprospel. Najmenší počet vymeškaných hodín na žiaka 23 mala 1. O (prima).   
Ďalej pán riaditeľ informoval o výsledkoch maturitných skúšok. Všetky výsledky sú v hodnotiacej správe. O úspešnosti prijatia absolventov na vysoké školy sa pán riaditeľ zmienil len okrajovo, keďže bližšie informácie úspešnosti prijatia absolventov podá vo svojej správe výchovná zástupkyňa K. Blahovská. Ďalej pán riaditeľ informoval pedagogický zbor o priemernom veku pedagógov, pričom za minulý školský rok bol priemerný vek 45 rokov pri celkovom počte 13 vyučujúcich. U nepedagogických zamestnancov je to 52 rokov. Ďalej pán riaditeľ informoval prítomných o úspešnosti a ocenení našich žiakov na jednotlivých súťažiach, školských olympiád a SOČ. Pán riaditeľ osobitne poďakoval kolegyni L. Škarbekovej za úspešnú reprezentáciu našej školy, nie len pri práci so žiakmi, ale i v účasti na ankete o najlepšieho učiteľa Slovenska.

Z úspešnosti žiakov pri reprezentácii školy ocenil 5. miesto V. Popeláša na celoslovenskej súťaži SOČ a účasť N. Popeláša a M. Paulíka. Ocenil tiež N. Popeláša za cenu poroty, ktorú získal na Festivale vedy a techniky. Taktiež ocenil účasť žiačok 3. ročníka na projekte Educ8ed Slovakia v Prahe. Ocenil tiež 3. miesto Mariky Boršodiovej na celoslovenskej súťaži Medart – súťaž mladých mediálnych tvorcov. Taktiež sa venoval úspešnosti žiakov na krajskej a okresnej úrovni. Všetky podrobné informácie o úspešnosti našich žiakov sú zdokumentované v hodnotiacej správe. Ďalej pán riaditeľ informoval o pláne kontinuálneho vzdelávania školy.

**K bodu 3) Úspešnosť prijatia absolventov na vysoké školy**

V tomto bode informovala pani výchovná poradkyňa Blahovská pedagogický zbor o úspešnosti prijatia jednotlivých bývalých absolventov na vysoké školy. Celovo bolo 32 absolventov z tried  
 IV. A a VIII. O. Zo 4. A podalo prihlášku 20 žiakov, jeden žiak prihlášku nepodal. Z 20 uchádzajúcich študentov boli všetci prijatí na vysokú školu. Úspešnosť prijatia bola 100%. I študenti VIII. O boli všetci prijatí, úspešnosť bola 100%. 1 študent bývalej IV. A študuje externe. Ďalej pani výchovná poradkyňa informovala koľko študentov sa hlásilo a bolo prijatých na jednotlivé univerzity a fakulty.

**K bodu 4) Diskusia a rôzne**

V diskusii pán riaditeľ podal niekoľko informácii o stratégií vzdelávania na stredných školách, kde má naša škola najmenší počet žiakov. Informácia sa týkala i porovnania našej školy s inými školami a podiele hlásení absolventov na úrade práce, kde absolventská miera nezamestnanosti 1,8 v septembri a 5,4 v máji je porovnateľná s inými školami.

Ďalej pán riaditeľ informoval prítomných , aby sa zapísali na nástenku, kam majú záujem ísť na rekondičný deň. Informoval tiež o lyžiarskom a plaveckom výcviku a zápise, záujmu žiakov z   
 II. O (sekundy) a IV. O (kvarty). V diskusii odznelo tiež želanie, aby zamestnanci i žiaci hlasovali v sms súťaži za našu školu. Ďalej pán riaditeľ informoval o pripravovanom novom pracovno-organizačnom poriadku a povinnostiach vedúcich pedagogických zamestnancov. Kolegyňa Blahovská informovala o účasti učiteľov a žiakov na divadelnom predstavení a ich rozmiestení v jednotlivých autobusoch. Na záver pán riaditeľ pripomenul blížiacu sa exkurziu v múzeu SNP v Banskej Bystrici.

**Uznesenie:**

Pedagogická rada sa hlasmi všetkých prítomných pedagogických zamestnancov uzniesla na nasledujúcom uznesení:

1. Pedagogická rada prerokovala Hodnotiacu správu o výchovno-vzdelávacej činnosti, jej výsledkoch a podmienkach školy za školský rok 2018/2019 bez pripomienok a odporúča jej schválenie riaditeľom školy.
2. Pedagogická rada sa oboznámila s informáciami výchovnej poradkyne o úspešnosti prijatia absolventov 2018/2019 na vysoké školy a berie ich na vedomie.

V Gelnici ........................ Zápisnicu zapísal: Mgr. R. Burčák

................................................................

V Gelnici ........................ Zápisnicu overila: PaedDr. D. Molnárová

.............................................................

V Gelnici ........................ Zápisnicu schválil: RNDr. D. Andraško

.............................................................

V Gelnici 16. 10. 2019 zápisnicu vypracoval Mgr. R. Burčák