**Zápisnica z pracovnej porady**

**Dátum konania porady** **:** 13. 10. 2016

**Prítomní podľa prezenčnej listiny:** /viď. Príloha č.1/

**Neprítomní: Mgr. František Arendáš**

Prítomných privítal a poradu zahájil riaditeľ školy, RNDr. Dušan Andraško s nasledovným programom:

**Program:**

1. **Kontrola uznesení**
2. **Hodnotiaca správa o vvýchovno – vzdelávacej činnosti, jej výsledkoch a podmienkach školy za šk. rok 2015/2016**
3. **Organizačná príprava burzy stredných škôl**
4. **Diskusia, rôzne.**
5. **Uznesenie, záver.**
6. **Kontrola uznesení**

Úlohy z predošlej porady sú plnené priebežne s dodržaním stanovených termínov a v určenom rozsahu:

1. Oboznámenie pedagogickej rady riaditeľom školy so záverečnou správou z následnej inšpekcie ŠIC Košice – **splnené**
2. Prerokovanie zmeny v organizácii výchovno-vzdelávacieho procesu od 1.10.2016 týkajúce sa zmeny rozvrhu a rozdelenia obedňajšej prestávky na 2 etapy (12.15-12.30 pre I.O, III.O, I.A, VII.O a 12.30-12.45 pre II.A, III.A, IV.A) a možnosťou výmeny v budúcnosti.

Riaditeľ školy poveruje triednych učiteľov informovať žiakov o zmenách.

Zodpovední: TU Termín: do 30.09.2016 piatok

– **splnené**

1. Informovanie výchovnej poradkyňi K. Blahovskej o  úľavách vo vzdelávaní žiakov ŠVVP – S.S.E. Bátorová (III.O), I. Kiovská (III.A), D. Vaľková (IV.A), D. Macejko (IV.A). Riaditeľ školy zadal pedagogickým zamestnancom oboznámiť sa s uvedenými odporúčaniami CPPPaP.

Zodpovední: vyučujúci v uvedených triedach Termín: do 15.10.2016

* **prebieha**

1. Prerokovanie plánu práce šk. psychológa - **splnené**
2. Program na mesiac október

I - Realizovať triednické hodiny a do ich programu zahrnúť mesiac úcty k starším a zásady správania sa v Školskej jedálni. Vo vyšších ročníkoch (VI.O, II.A, III.A, IV.A) informovať o zákaze zhromažďovania sa v širšom okolí areálu školy za účelom požívania akýchkoľvek návykových látok vrátane tabaku

Zodpovední: triedni učitelia Termín: 05.10.2016 streda

-splnené (okrem TRH IV.A)

II - Vyzbierať informované súhlasy od žiakov a príspevok na dopravu na celoškolské divadelné predstavenie, poučiť žiakov o správaní sa na podujatí a povinnej účasti, organizačne zabezpečiť bezproblémový priebeh predstavenia za svoju triedu .

Zodpovední: TU a pridelení vyučujúci Termín: do 06.10.2016 štvrtok

* **splnené**

III - Pripraviť a realizovať burzu SŠ pod názvom Správna voľba povolania, príležitosť k úspechu

**Zodpovední**: všetci vyučujúci **Termín:** 18.10.2016 utorok

* **prebieha**

1. Oboznámenie pedagogickej rady riaditeľom školy so žiadosťou zákonných zástupcov o IUP s čiastočným oslobodením od dochádzky na vyučovanie pre aktívnu činnosť v športových kluboch u študentov H.Štrompf a S. Zmijová (VI.O) a z dôvodu pretrvávajúcich chronických zdravotných problémov u študenta Ľ.Konečného (I.A) a odporúča ho riaditeľovi školy na schválenie. – prerokované
2. **Hodnotiaca správa o vvýchovno – vzdelávacej činnosti, jej výsledkoch a podmienkach školy za šk. rok 2015/2016**

Hodnotiaca správa bola prezentovaná riaditeľom školy, ktorý oboznámil pedagogickú radu s jej výsledkami. Súčasťou hodnotiacej správy boli štatistiky týkajúce sa počtu študentov na škole, počtu vymeškaných hodín žiakov, počtu ospravedlnených/neospravedlnených hodín žiakov. Súčasťou boli aj výsledky prijímacích skúšok, výsledky hodnotenia a klasifikácie pre štvorročné a osemročné štúdium, ako aj výsledky maturitných skúšok. **Úplné znenie hodnotiacej správy sa nachádza v samostatnom dokumente, ktorý tvorí prílohu tejto zápisnice.**

1. **Organizačná príprava burzy stredných škôl**

Riaditeľ školy oboznámil pedagogickú radu s organizovaním a programom burzy stredných škôl – správna voľba povolania, kde pridelil jednotlivým učiteľom pracovné činnosti. Burza SŠ sa uskutoční 18.10. 2016. Zúčastnia sa jej stredné školy z okresov Gelnica, Spišská Nová Ves a Košice. Na ponuku stredných škôl sa prídu pozrieť deviataci zo základných škôl okresu Gelnica. **Presný rozpis pracovných činnosti tvorí prílohu tejto zápisnice.**

1. **Diskusia, rôzne**

* p. Záhornacká sa informovala o možnosti výpomoci zo strany študentov pri organizovaní Burzy SŠ, vzhľadom k menšiemu počtu študentov III.A, kde možnú výpomoc navrhli študenti II.A
* p. zástupkyňa sa vyjadrila k nízkemu počtu fotiek na stránke školy, navrhla zaviesť CD, kde sa budú ukladať fotky zo všetkých akcií školy, rovnako navrhla aj zaviesť zošit, do ktorého by sa zapisovali účastníci rôznych súťaži, kvôli jednoduchému a rýchlemu prístupu informáciám
* p. riaditeľ informoval o 80. výročí dokončenia železničnej trate Margecany- Červená skala 16.10.2016. Študenti školy majú možnosť povoziť sa na historickom vláčiku. Zoznam študentov, ktorí sa zúčastnia je potrebné odovzdať riaditeľovi školy
* p. zástupkyňa informovala o novom zmenenom rozvrhu, v ktorom boli odstránené nedostatky a žiada vyučujúcich o kontrolu prípadných kolízií
* p. Blahovská sa poďakovala za organizovanie divadla, ktoré sa študentom páčilo, rovnako vyzdvihla aj správanie našich študentov. Ďalej informovala o začiatku bodovania čistoty tried
* p. riaditeľ informoval o zodpovednosti každej triedy za uterák a mydlo v triedach
* p. zástupkyňa pripomenula a zdôraznila, že študenti nesmú používať ( nabíjať) v triedach žiadne elektronické zariadenia

1. **Uznesenie:**

Pedagogická rada sa hlasmi všetkých prítomných pedagogických zamestnancov uzniesla na nasledujúcom uznesení:

1. Pedagogická rada prerokovala Hodnotiacu správu o výchovno-vzdelávacej činnosti, jej výsledkoch a podmienkach školy za školský rok 2015/2016 a odporúča jej schválenie riaditeľom školy.
2. Pedagogická rada prerokovala Rozdelenie úloh počas burzy stredných škôl Správna voľba povolania, príležitosť k úspechu (príloha) a z toho vyplývajúce pracovné úlohy pre jednotlivých zamestnancov školy.

Zodpovední: všetci učitelia (podľa prílohy) Termín: 18.10.2016 utorok

1. Riaditeľ školy zadal pedagogickým zamestnancom nasledujúce pracovné úlohy:
   1. Odovzdať zoznam žiakov za jednotlivé triedy, ktorí sa zúčastnia slávnostného programu k 80. výročiu dokončenia železničnej trate Margecany-Červená Skala, ktorý sa uskutoční na Železničnej stanici v Gelnici v nedeľu 16.10.2016 od 10.05 hod.

Zodpovední: triedni učitelia Termín: do 14.10.2016 piatok

* 1. Skontrolovať nový rozvrh verzie 3.0, nájsť a nahlásiť kolízie zástupkyni štatutára, aby mohol byť uvedený do praxe od 1.11.2016.

Zodpovední: všetci učitelia Termín: do 14.10.2016 piatok

* 1. Zabezpečiť pravidelné dopĺňanie tekutého mydla a čistý uterák v triedach, ak žiaci v triede nemajú vlastné hygienické vrecúška.

Zodpovední: triedni učitelia Termín: stály (priebežne)

Zápisnicu vypracoval dňa: 13.10.2016 Mgr. Jaroslava Viťazková ................... Zápisnicu overila dňa: Mgr. Katarína Vozárová ................... Schválil dňa: RNDr. Dušan Andraško .....................