**Gymnázium, SNP 1, Gelnica**

**Zápisnica**

**z Hodnotiacej pedagogickej rady Gymnázia v Gelnici**

konanej dňa 26. 8. 2022

**Prítomní:** podľa priloženej prezenčnej listiny

**Program:** 1. Plnenie uznesenia z predchádzajúcich porád

2. Správy vedúcich predmetových komisií

3. Správy koordinátorov, výchovnej poradkyne

4. Prerokovanie žiadostí zákonných zástupcov

5. Diskusia, záver

**K jednotlivým bodom programu:**

**K bodu 1:**

Uznesenie z pracovnej porady zo dňa 24.08.2022:

1. ***Program činnosti za mesiac august****:*
   1. *Úvodné zasadnutia PK.....*

***Zodpovední:*** *všetci učitelia/ doterajší vedúci PK* ***Termín:*** *24.-25.8.2022 SPLNENÉ*

* 1. *Komisionálne skúšky ....*

***Zodpovední:*** *členovia komisií* ***Termín:*** *25****.****8.-2.9.2022 SPLNENÉ*

* 1. *Fyzicky odstrániť z kabinetov inventár navrhnutý na vyradenie ....*

***Zodpovední:*** *správcovia zbierok* ***Termín:*** *26.8.2022 piatok PREBIEHA*

* 1. *Zrealizovať úvodné zasadnutie Gremiálnej rady.*

***Zodpovední:*** *vedúci PK, VP, RŠ,* ***Termín:*** *26.8.2022 piatok PREBIEHA*

* 1. *Nahlásiť záujem o jazykové kurzy NEJ/ANJ ....*

***Zodpovední:*** *záujemcovia o vzdelávanie* ***Termín:*** *30.8.2022 utorok PREBIEHA*

* 1. *Skontrolovať platnosť prístupov v EDUPAGE ....*

***Zodpovední:*** *všetci učitelia* ***Termín:*** *30.8.2022 utorok 8.00 PREBIEHA*

* 1. *Zaslať emailom RŠ návrhy učebných pomôcok za každý predmet zvlášť a zoradené podľa priority.*

***Zodpovední:*** *vedúci PK* ***Termín:*** *2.9.2022 piatok PREBIEHA*

1. *Oboznámiť sa so základnými materiálmi ku novému školskému roku 2022/2023 a zapracovať do plánov....*

***Zodpovední:*** *všetci učitelia* ***Termín:*** *oboznámiť do 31.08.2022,*

*zapracovať do 16.09.2022 PREBIEHA*

1. *V súvislosti so Školským vzdelávacím programom na rok 2022/2023:*
   1. *PR navrhuje a riaditeľ školy schvaľuje klasifikáciu známkou vo všetkých predmetoch.*

***Zodpovední:*** *všetci učitelia* ***Termín:*** *stály PREROKOVANÉ*

* 1. *Riaditeľ školy zadáva všetkým PZ schváliť, resp. aktualizovať učebné osnovy jednotlivých predmetov umiestnené na Google Drive a v prípade zmeny upozorniť emailom riaditeľa školy.*

***Zodpovední:*** *všetci učitelia* ***Termín:*** *02.09.2022 PREBIEHA*

1. *Pedagogická rada po prerokovaní odporúča riaditeľovi školy schváliť individuálny učebný plán s oslobodením od dochádzky na vyučovanie žiačkam IV.A triedy T. Slivenskej a G. Imrichovej s podmienkami predbežne dohodnutými na pracovnej porade.*

***Zodpovedný:*** *riaditeľ školy* ***Termín:*** *31.08.2022 PREBIEHA*

**K bodu 2:**

Hodnotiacu pedagogickú radu viedol riaditeľ školy RNDr. Dušan Andraško, privítal členov pedagogického zboru a poveril vedúcich jednotlivých predmetových komisií, aby predniesli hodnotiace správy o činnosti za školský rok 2021/2022.

Ako prvá predniesla správu o činnosti vedúca PK prírodovedných predmetov RNDr. A. Slovenkaiová, nasledoval Mgr. Radúz Burčák so správou o činnosti PK SJL, humanitných a výchovných predmetov a poslednú správu predniesla PaedDr. D. Molnárová za cudzie jazyky.

**K bodu 3:**

V ďalšej časti Hodnotiacej porady riaditeľ školy dal slovo koordinátorke prevencie Mgr. K. Vargovej, koordinátorke enviroaktivít RNDr. L. Škarbekovej a výchovnej poradkyni Mgr. K. Blahovskej. Správu koordinátorky ŽŠR Mgr. I. Sokolskej kvôli jej neprítomnosti predniesol riaditeľ školy. Mgr. Sokolská už zaslala návrh nového Štatútu žiackej školskej rady. Pán riaditeľ poprosil Mgr. Kamilu Blahovskú o spoluprácu v Žiackej školskej rade a tiež o zapojenie našej Školskej rady a vyslanie zástupcu do Krajského školského parlamentu, keďže v ňom momentálne Gymnázium v Gelnici nemá zástupcu.

Pán riaditeľ poďakoval pedagógom za prácu v školskom roku 2021/2022 v rámci ich povinností aj nad rámec ich povinností. Počas celého školského roku škola pracovala v projekte Kľúč k rozvoju štyroch gramotností K4G a pedagógovia sa zapájali do rôznych aktivít a projektov, avšak podobných projektov a aktivít školy by mohlo byť aj viac.

**K bodu 4:**

Pedagogická rada sa zaoberala prerokovaním žiadostí zákonných zástupcov študentiek Sáry Pšenkovej a Hildy Lorincovej.

Sára Pšenková vykonala rozdielovú skúšku za 2. ročník v 2.A, ďalej pokračuje ako študentka zaradená do tretieho ročníka v 3.A. Keďže žiačka požiadala o uznanie 2. a 3. ročníka zároveň a to z dôvodu nástupu do maturitného ročníka v Nemecku, dňa 5.9. vykoná rozdielové skúšky za 3. ročník. Po úspešnom absolvovaní rozdielovej skúšky za 3. ročník bude zaradená do 4. ročníka.

Hilda Lorincová je po absolvovaní rozdielovej skúšky zaradená od 1. 9. 2022 do 4. ročníka.

**K bodu 5:**

V tejto časti riaditeľ školy otvoril diskusiu, informoval tiež o poskytnutí balíčkov pre triedy a učiteľov.

**Balíček pre učiteľov -** doba dodanie 1-2 týždne

**Balíček pre triedu -** bude odovzdaný učiteľom v utorok 30.8.2022

**Pokyny pre rekondičný deň 30.8.2022 -** zraz pred školou 7:30 hod.

Pán riaditeľ poďakoval všetkým členom pedagogického zboru za vykonanú prácu v školskom roku 2021/2022 a hodnotiacu poradu ukončil.

**Uznesenie:**

Pedagogická rada sa hlasmi všetkých prítomných pedagogických zamestnancov uzniesla na nasledujúcom uznesení:

1. Pedagogická rada sa oboznámila so záverečnými správami predsedov PK, so správami koordinátorov činností a výchovnej poradkyne a berie ich na vedomie.
2. Pedagogická rada prerokovala žiadosť:
   1. zákonného zástupcu S. Pšenkovej (III.A) o uznanie III. ročníka a postup do vyššieho IV. ročníka štúdia z dôvodu odlišnosti vzdelávacieho systému v SRN a odporúča riaditeľovi školy povoliť rozdielové skúšky pre uznanie tohto ročníka.

**Zodpovedný:** riaditeľ školy **Termín:** 02.09.2022

* 1. H. Lorincovej (IV.A) o oslobodenie od dochádzky na vyučovanie od 19.9.2022 z dôvodu prezenčnej prípravy na VŠ vzdelávanie vo Veľkej Británii a žiadosť o uznanie IV. ročníka absolvovaním rozdielovej skúšky (s odkladom na koniec školského polroka) z dôvodu odlišnosti vzdelávacieho systému vo Veľkej Británii a odporúča riaditeľovi školy schváliť túto žiadosť.

**Zodpovedný:** riaditeľ školy **Termín:** 02.09.2022

V Gelnici ........................ Zápisnicu zapísala: Mgr. M. Petríková

................................................................

V Gelnici ........................ Zápisnicu overila: RNDr. L. Škarbeková

.............................................................

V Gelnici ........................ Zápisnicu schválil: RNDr. D. Andraško

.............................................................