**Gymnázium Gelnica, SNP 1, 056 01 Gelnica**

**Zápisnica**

z Hodnotiacej porady, ktorá sa konala dňa 29. 1. 2018

**Prítomní:** podľa priloženej prezenčnej listiny

**Program:** 1. Kontrola uzneseniaz predchádzajúcej porady

2. Správy triednych učiteľov za 1. polrok školského roka 2017/2018

3. Maturitné skúška – úľavy pre žiačku s ŠVVP I. Kiovskú

4. Kritériá prijímania žiakov v školskom roku 2018/2019

5. Program na týždeň od 29. 1. 2018 – 2. 2. 2018

6. Diskusia, rôzne

**K jednotlivým bodom programu:**

K bodu 1:

Riaditeľ školy RNDr. D. Andraško zhodnotil plnenie uznesení z predchádzajúcej porady. Väčšina bodov uznesenia bolo splnených: prebiehajú ešte body týkajúce sa štatistických údajov pre potreby KSK (školská knižnica) a realizácia podujatia Fyzika a chémia v praxi, ktoré sa uskutoční dňa 31. 1. 2018.

K bodu 2:

V tomto bode jednotliví triedni učitelia predniesli správy o prospechu, dochádzke a správaní žiakov. Prílohou tejto zápisnice sú aj správy za jednotlivé triedy. Súčasťou ich hodnotení boli tiež aj návrhy na pochvaly, napomenutia a pokarhania triednym učiteľom.

V triede 2.A žiačky Augustiňáková, Kaľavská a Vaščáková nebudú klasifikované z predmetu telesná výchova z dôvodu dlhodobých zdravotných problémov.

K bodu 3:

V tomto bode riaditeľ školy predniesol svoj návrh ohľadom maturitnej skúšky – úľavy pre žiačku s ŠVVP Ivanu Kiovskú, študentku 4.A triedy. Študentka maturuje z predmetov: slovenský jazyk a literatúra, anglický jazyk, geografia, občianska náuka. Povinnosťou vyučujúcich jednotlivých maturitných predmetov je pripraviť k existujúcim maturitným zadaniam samostatnú prílohu, ktorá bude mať testovú formu (7 – 10 úloh s výberom odpovedí, úlohy s krátkou odpoveďou, priraďovacie úlohy). Termín odovzdania je 20. 3. 2018, aby bolo umožnené predsedom jednotlivých predmetových maturitných komisií  nahliadnuť a prípadne pripomienkovť.

K bodu 4:

V tomto bode riaditeľ školy RNDr. D. Andraško oboznámil pedagogickú radu s kritériami prijímania žiakov do 1. ročníka a prímy v školskom roku 2018/2019.

K bodu 5:

V tomto bode riaditeľ školy zhrnul aktivity, ktoré treba zrealizovať v týždni od 29. 1. 2018 do 2. 2. 2018. Dňa 29. 1. 2018 sa uskutočnila návšteva prezidenta SR na Gymnáziu v Gelnici. Dňa 30. 1. 2018 sa bude konať školské kolo matematickej olympiády.

V ten istý deň do 15. hodiny treba mať zapísané známky do katalógových listov a zároveň má byť zrealizovaná kontrola známok vo výpisoch, ktoré dala k dispozícii p. zástupkyňa jednotlivým triednym učiteľom. Kontrola výpisov a katalógov má byť zrealizovaná najneskôr v stredu ráno 31. 1. 2018.

V stredu 31. 1. 2018 sa bude konať Deň praktickej fyziky a chémie – toto podujatie je určené pre žiakov základných škôl a pre študentov nášho gymnázia. Výučba tento deň sa bude realizovať nasledovne: 1., 2., 3. vyučovacie hodiny sa učia, na 4. a 5. vyučovacej hodine sa budú realizovať pokusy pre našich žiakov, po 5. vyučovacej hodine budú triednické hodiny, v rámci ktorých sa budú rozdávať výpisy známok za 1. polrok. Nasledovať bude obed a 6. vyučovacia hodina sa už neučí.

Vo štvrtok 1. 2. 2018 bude klasická výučba, tento deň sa koná okresné kolo vo futsale.

V piatok 2. 2. 2018 majú žiaci polročné prázdniny a pedagógovia budú čerpať náhradné voľno, resp. dovolenku.

K bodu 6:

Do diskusie sa prihlásila Mgr. Blahovská s otázkou, ktorá sa týkala polročnej párty. Dôvodom bolo to, že dňa 8. 2. 2018 sa študenti 3.A a septimy zúčastnia na DOD Prírodovedeckej fakulty UPJŠ v Košiciach, takže nebude možné v tento deň realizovať prípravu na párty. Pán riaditeľ umožní prípravu telocvične na podujatie v piatok 9. 2. 2018 v dopoludňajších hodinách. Pani zástupkyňa pripomenula pedagógom, že katalógové listy jej skompletizované treba odovzdať dňa 5. 2. 2018.

Do diskusie sa už nik neprihlásil, a tak pán riaditeľ poďakoval za účasť na hodnotiacej porade a následne ju ukončil.

Uznesenie:

1. Pedagogická rada prerokovala správy TU o prospechu, správaní a dochádzke žiakov za 1. polrok šk. roka 2017/2018. Riaditeľ školy v súvislosti s výsledkom rokovania ukladá nasledujúce pracovné úlohy:
   1. Zapísať známky do triednych katalógov, porovnať ich s výpisom klasifikácie triedy (plachta) a po skončení informovať zástupkyňu.

Zodpovední: všetci vyučujúci Termín: 30.01.2018 do 15.00

* 1. Porovnať známky v triednych katalógoch a známky na výpisoch známok za I. polrok 2017/2018, podpísať výpisy.

Zodpovední: triedni učitelia Termín: 30.01.2018 do 11.30

* 1. Na základe odporúčania Pedagogickej rady a po schválení RŠ udeliť počas odovzdávania výpisov známok:
     + Ústne napomenutie TU so zápisom v TK pre žiaka M. Smorada (IV.O) za 3 oneskorené príchody na vyučovanie
     + Písomné pokarhanie TU
       - za opakované porušovanie Školského poriadku (3 záznamy v Triednej knihe) pre žiakov - D. Schmidt (II.O), T. Slivenská (IV.O) a Š. Taran (IV.O);
       - za viac ako 3 neskoré príchody na vyučovanie - J. Hennelová (II.A) 4x, M.Šmelko (III.A) 7x.

Zodpovední: VAR, RCH, ŠKA, VIT + RŠ Termín: 31.01.2018

* 1. Doplniť triedne katalógy za I. polrok 2017/2018 a odovzdať zástupkyni.

Zodpovední: triedni učitelia Termín: 05.02.2018

1. Pedagogická rada prerokovala a riaditeľ školy schválil nasledujúcu pracovnú úlohu: vypracovať špeciálne prílohy ku všetkým zadaniam maturitných predmetov žiačky so ŠVVP I. Kiovskej (IV.A), v ktorých bude využitá testová forma (výber odpovede, dopísanie odpovede,...) na realizáciu ústnej maturitnej skúšky písomnou formou podľa odporúčaní CŠPPaP na úpravu maturitnej skúšky.

Zodpovední: skúšajúci PMK ANJ, SJL, GEO, OBN Termín: 20.03.2018

1. Pedagogická rada prerokovala program školy na najbližšie dni a riaditeľ školy v tejto súvislosti udelil najmä tieto pracovné úlohy:
   1. Realizovať prehliadku žiackych experimentov Praktická fyzika a chémia tak, aby externí návštevníci absolvovali demonštrácie na 2.-3. vyučovacej hodine a domáci návštevníci na 4.-5. vyučovacej hodine.

Zodpovední: ŠKA, VIT + AND Termín: 31.01.2018

* 1. Odovzdať žiakom výpisy známok po ukončení 5. vyučovacej hodiny.

Zodpovední: triedni učitelia Termín: 31.01.2018

1. Pedagogická rada prerokovala Kritériá prijatia do 1. ročníka a Prímy pre školský rok 2018/2019.

Zápisnicu vypracovala dňa: ............................... ...........................................

Mgr. Kamila Blahovská

Zápisnicu overila dňa: ........................................ ............................................

Marieta Helcmanovská

Schválil dňa: ............................... ........................................

RNDr. Dušan Andraško

V Gelnici 30. 1. 2018