

**ZÁPISNICA**

zo zasadnutia Rady školy dňa 27. mája 2021.

Prítomní: podľa prezenčnej listiny kombinovanou formou

* + prezenčne traja členovia prítomní
  + on-line šesť členov cez video konferenciu ZOOM

Neprítomní: Ing. Dušan Tomaško, MBA

Daniel Blahovský

* ospravedlnení z pracovných dôvodov

Hostia:

RNDr. Dušan Andraško

Program:

1. Otvorenie, odsúhlasenie programu
2. Správa o hospodárení školy za rok 2020
3. Informácie ku Maturitným skúškam2021
4. Prijímacie konanie 2021/2022 – aktuálny stav
5. Návrh plánu výkonov na šk. rok 2022/2023 / počet tried a žiakov/
6. Úprava ŠkVP – návrh riaditeľa školy po prerokovaní v Pedagogickej rade
7. Návrh dotazníka spätnej väzby – RNDr. Škarbeková
8. Diskusia k predloženým návrhom
9. Diskusia všeobecne k problémom školy
10. Záver – návrh termínu nasledujúceho stretnutia Rady školy
11. Vzhľadom k tomu, že predseda Rady školy nemá k dispozícii a ani neovláda potrebnú techniku na on-line vedenie Rady požiadal p. riaditeľa o povolenie k vstupu do budovy Gymnázia a o pomoc pri vedení Rady formou on-line. Po preukázaním sa negatívnym testom dovolil p. riaditeľ viesť Radu z priestorov riaditeľne. Na zasadnutí Rady sa prezentovalo spolu deväť členov Rady , z toho traja prezenčne a šesť členov on-line formou, ktorá bola odsúhlasená na ustanovujúcom zasadnutí dňa 27.11.2020 – takže Rada bola uznášania schopná.

Predseda rady p. Vaškovič privítal zúčastnených členov a oboznámil ich s programom zasadnutia, ktorý členovia Rady prijali.

1. Predseda Rady školy vyzval p. riaditeľa o prednesenie správy o hospodárení školy za rok 2020. Rada školy zobrala správu na vedomie bez pripomienok. Správa tvorí prílohu č. 1 tejto zápisnice.
2. Ďalej p. riaditeľ pokračoval prednesením informácie ku Maturitným skúškam 2021. Rada školy odsúhlasila správu bez pripomienok.
3. Zasadnutie Rady pokračovalo informáciou p. riaditeľa k prijímaciemu konaniu 2021/2022
4. Zasadnutie Rady pokračovalo informáciou p. riaditeľa k návrhu plánu výkonov na šk. rok 2022/2023. Rada školy prerokovala a súhlasí s prijímacím konaním 2021/2022 a s návrhom plánu výkonov na šk. rok 2022/2023.
5. Rada školy pokračovala návrhom pani RNDr. Škarbekovej o úprave ŠkVP, ktorú ďalej spracoval p. riaditeľ RNDr. Dušan Andraško do polohy schválenej Pedagogickou radou. Rada školy nemá námietok proti tejto úprave ŠkVP. Materiály predložené p. riaditeľom školy podľa bodu č. 4, 5, 6 tvoria prílohu č. 2 tejto zápisnice.
6. Pani RNDr. Škarbeková prezentovala vytvorený formulár dotazníka spätnej väzby v prostredí Google forms inšpirovaný inými školami , konzultovaný s členkou Rady školy /RŠ/ p. Vargovou a odoslaný pred stretnutím RŠ k pripomienkovaniu riaditeľovi školy, ostatným členom RŠ zdieľaním jeho otázok s krátkym vysvetlením. K úvodnej časti dotazníka sa ozvala p. Kubová, ktorá z legislatívneho hľadiska pripomienkovala používanie označenia „študent“ v dotazníku a žiadala pre správnosť uvedenie a používanie označenia „žiak“. P. Škarbeková pripomienku do formulára dotazníka ihneď zapracovala. Z ostatných členov nemal k formulácii, ani k otázkam predloženého dotazníka pripomienky žiaden z členov RŠ.
7. Členovia Rady školy v diskusii prehlásili, že informácie zobrali na vedomie.
8. Na Radu školy /RŠ/ neboli zatiaľ vznesené žiadne zvláštne požiadavky , ktoré by bolo potrebné riešiť.
9. Predseda Rady školy Ing. Vaškovič navrhol termín ďalšieho stretnutia Rady školy na štvrtok 16.9. 2021. , ktorý bol odsúhlasený.

Predseda poďakoval všetkým za účasť a stretnutie Rady školy ukončil.

Príloha č.1 : Správa o hospodárení Gymnázia Gelnica za rok 2020

Príloha č. 2 : Materiály na prerokovanie zo zasadnutia Rady školy Gymnázia Gelnica, zo dňa 27.5.2021

Zápisnicu vyhotovil: Ing. Ivan Vaškovič – ........................................

predseda Rady školy podpis

Zápisnicu overila: RNDr. Lenka Škarbeková ..........................................

podpredsedníčka Rady školy podpis

V Gelnici, 18.6.2021