

**ZÁPISNICA**

zo zasadnutia Rady školy dňa 4. februára 2021

Prítomní: podľa prezenčnej listiny kombinovanou formou

* + prezenčne jeden člen prítomný
  + on-line osem členov cez video konferenciu ZOOM

Neprítomní: PhDr. Anna Heribanová, Ing. Dušan Tomaško, MBA

Ing. Martina Smoradová

- ospravedlnení z pracovných dôvodov

Hostia:

RNDr. Dušan Andraško

Program:

1. Otvorenie.
2. Prerokovanie finálneho znenia štatútu Rady školy, prípadné zakomponovanie pripomienok do štatútu.
3. Informácia p. riaditeľa o kritériách na prijatie žiakov v školskom roku 2021/2022 na štvorročné štúdium.
4. Diskusia, príp. pozmeňovacie návrhy k predloženým kritériám.
5. Informácia p. riaditeľa o kritériách na prijatie žiakov v školskom roku 2021/2022 na osemročné štúdium.
6. Diskusia, príp. pozmeňovacie návrhy k prezentovaným kritériám.
7. Diskusia všeobecne k problematike školy.
8. Odsúhlasenie nasledujúceho termínu zasadnutia Rady školy.
9. **Otvorenie**

Vzhľadom na to, že predseda Rady školy nemá k dispozícii a neovláda potrebnú techniku na on-line vedenie Rady požiadal p. riaditeľa o povolenie k vstupu do budovy Gymnázia a o pomoc pri vedení Rady formou on-line. Po preukázaním sa negatívnym testom dovolil p. riaditeľ viesť Radu z priestorov riaditeľne. Na zasadnutí Rady sa prezentovalo spolu osem členov Rady formou on-line, ktorá bola odsúhlasená na ustanovujúcom zasadnutí dňa 27.11.2020, takže rada bola uznášaniaschopná.

Predseda rady p. Vaškovič privítal zúčastnených členov a oboznámil ich s programom zasadnutia, ktorý členovia Rady prijali.

1. **Štatút Rady školy**

Pri tvorbe štatútu Rady školy na roky 2020 až 2024 sme vychádzali zo štatútu, predchádzajúcej Rady školy, z funkčného obdobia 2016-2020. Vzhľadom na zmenu legislatívy a vzniknutú pandemickú situáciu, bolo do štatútu potrebné zakomponovať niektoré zmeny. Pri príprave návrhu znenia štatútu pre roky 2021-2024 ponúkol pomoc predsedovi Rady p. riaditeľ RNDr. Andraško. Predseda Rady školy po prečítaní návrhu a zakomponovaní pripomienky k hlasovaniu požiadal p. riaditeľa o predloženie návrhu štatútu členom Rady na pripomienkovanie.

Počas stretnutia bola priamo zakomponovaná pripomienka umožňujúca realizáciu zasadnutia RŠ kombinovanou formou aj mimo krízovej, mimoriadnej alebo núdzovej situácie.

Štatút Rady školy bol v uvedenom znení schválený všetkými zúčastnenými členmi. Súčasne sa členovia Rady dohodli, že pokiaľ z praxe a práce Rady školy vzíde potreba doplnenia štatútu Rady školy, bude to možné vykonať formou dodatku.

1. **Kritéria prijatia žiakov v školskom roku 2021/2022 na štvorročné štúdium**

Kritéria predniesol a vysvetlil p. riaditeľ RNDr. Andraško.

1. **Diskusia**

Všetci členovia Rady školy prehlásili, že kritéria zobrali na vedomie.

1. **Kritéria prijatia žiakov v školskom roku 2021/2022**

Kritéria predniesol a vysvetlil p. riaditeľ RNDr. Andraško.

1. **Diskusia**

Členovia rady školy prehlasujú, že kritéria zobrali na vedomie. Ing. Henrieta Kubová za zriaďovateľa si vyžiadala krátky čas na preštudovanie, prípadne doplnenie obidvoch kritérií podľa rokovania Pedagogickej rady zo dňa 5.2.2021. Pripomienky od p. Ing. Kubovej okamžite zapracoval p. riaditeľ do „Kritérií“ a poslal členom Rady na ich konečné pripomienkovanie a hlasovanie per rollam.

Po zakomponovaní pripomienok p. Ing Kubovej členovia Rada školy prerokovala per rollam aktuálnu verziu kritérií prijatia žiakov do 1. ročníkov 2021/2022 pre štvorročné a osemročné štúdium a k uvedenému zneniu nemala žiadne pripomienky.

1. **Diskusia - všeobecne k problematike školy**

Do diskusie sa zapojilia pani RNDr. Lenka Škarbeková, členka RŠ za pedagogických zamestnancov. V škole má odpracovaných desať rokov~~,~~ dbá o dobré meno školy či už priamymi vyučovacími aktivitami či projektami, ktoré by mali zaistiť skvalitnenie podmienok výučby. Pedagogický kolektív Gymnázia v Gelnici dáva do výučby maximum svojich ľudských, odborných a duševných kvalít a neustále zvyšuje kvalitu aj v tejto neľahkej pandemickej dobe. Veľmi ju mrzí, že na Gymnáziu v Gelnici sa otvárajú iba dve triedy, jedna pre štvorročné a jedna pre osemročné štúdium. Vzhľadom na to navrhuje zvýšiť efektivitu práce spoluprácou s ostatnými zložkami školy (Rodičovská rada, Žiacka školská rada), prezentáciu a povedomie o Gymnáziu v Gelnici.

Je toho názoru, že by bolo potrebné prehodnotiť a pokúsiť sa upraviť vyučovanie predmetov (Školský vzdelávací program) podľa preferencií žiakov a tiež vzhľadom na ich ďalšie štúdium na VŠ a pre ich ďalší život. Konkrétnejšie a všeobecnejšie informácie a záujem je podľa nej možné získať spätnou väzbou žiakov a rodičov gymnázia, preto navrhuje zaviesť tzv. dotazník spätnej väzby vyučovania na Gymnáziu v Gelnici.

Na predmetnú tému zareagoval člen Rady Ing. Igor Petrík a vyzval p. RNDr. Škarbekovú, aby konkrétnejšie vypracovala dotazník spätnej väzby, prípadne návrh na zmeny. Rada školy súhlasí s návrhom pani RNDr. Škarbekovej a p. Ing. Petríka.

Poveruje RNDr. Škarbekovú vypracovaním „dotazníka„ , príp. „návrhom zmeny vyučovacích hodín“ s termínom určeným do najbližšieho zasadnutia Rady školy.

Predseda Rady školy Ing. Vaškovič navrhol termín ďalšieho stretnutia Rady školy na štvrtok 6.mája 2021. Členovia Rady školy s týmto termínom jednohlasne súhlasili. Na vypracovanie programu najbližšieho zasadnutia by predseda Rady potreboval od jej členov návrhy.

Môžu ich zaslať písomne na adresu: [ajvagelnica@gmail.com](mailto:ajvagelnica@gmail.com) alebo telefonicky na t.č. 0903630137.

Zápisnicu vyhotovil: Ing. Ivan Vaškovič ........................................

predseda Rady školy podpis

Zápisnicu overila: RNDr. Lenka Škarbeková ..........................................

podpredsedníčka Rady školy podpis

V Gelnici, 9.2.2021