

**ZÁPISNICA**

zo zasadnutia Rady školy dňa 4. februára 2021.

Prítomní: podľa prezenčnej listiny kombinovanou formou

* + prezenčne jeden člen prítomný
  + on-line osem členov cez video konferenciu Google Meet

Neprítomní: PhDr. Anna Heribanová, Ing. Dušan Tomaško, MBA

* ospravedlnení z pracovných dôvodov

Ing. Martina Smoradová

Hostia:

RNDr. Dušan Andraško

Program:

1. Otvorenie.
2. Prerokovanie finálneho znenia štatútu Rady školy, prípadné zakomponovanie pripomienok do štatútu.
3. Informácia p. riaditeľa o kritériách na prijatie žiakov v školskom roku 2021/2022 na štvorročné štúdium.
4. Diskusia, príp. pozmeňovacie návrhy k predloženým kritériám.
5. Informácia p. riaditeľa o kritériách na prijatie žiakov v školskom roku 2021/2022 na osemročné štúdium.
6. Diskusia, príp. pozmeňovacie návrhy k prezentovaným kritériám.
7. Diskusia všeobecne k problematike školy.
8. Odsúhlasenie nasledujúceho termínu zasadnutia Rady školy.
9. **Otvorenie**

Vzhľadom k tomu, že predseda Rady školy nemá k dispozícii a ani neovláda potrebnú techniku na on-line vedenie Rady požiadal p. riaditeľa o povolenie k vstupu do budovy Gymnázia a o pomoc pri vedení Rady formou on-line. Po preukázaním sa negatívnym testom dovolil p. riaditeľ viesť Radu z priestorov riaditeľne. Na zasadnutí Rady sa prezentovalo spolu osem členov Rady formou on-line, ktorá bola odsúhlasená na ustanovujúcom zasadnutí dňa 27.11.2020 , takže rada bola uznášaniaschopná.

Predseda rady p. Vaškovič privítal zúčastnených členov a oboznámil ich s programom zasadnutia, ktorý členovia Rady prijali.

1. **Štatút Rady školy**

Pri tvorbe štatútu Rady školy na roky 2020 až 2024 sme vychádzali zo štatútu, ktorý bol užívaný v r. 2016-2020 predošlou Radou školy. Vzhľadom k tomu, že medzitým sa zmenila legislatíva a vznikla pandemická situácia, bolo do štatútu potrebné zakomponovať niektoré zmeny. Tejto práce sa ujal p. riaditeľ RNDr. Andraško a predostrel predsedovi Rady návrh znenia štatútu pre roky 2021-2024. Predseda Rady školy po prečítaní návrhu a zakomponovaní jednej pripomienky k hlasovaniu požiadal p. riaditeľa o predloženie návrhu štatútu členom Rady na pripomienkovanie.

Štatút Rady školy bol v uvedenom znení schválený všetkými zúčastnenými členmi. Súčasne sa členovia Rady dohodli, že pokiaľ z praxe a práce Rady školy vyjde potreba doplnku k štatútu Rady školy , bude to možné vykonať formou dodatku.

Predseda rady podotkol, že nie je príliš oboznámený so školskou problematikou a poprosil ostatných členov, aby mu spätnou väzbou pomohli odborne postupovať.

1. **Kritéria prijatia žiakov v školskom roku 2021/2022 na štvorročné štúdium**

Kritéria predniesol p. riaditeľ RNDr. Andraško.

1. **Diskusia**

Členovia rady školy prehlásili, že kritéria zobrali na vedomie.

1. **Kritéria prijatia žiakov v školskom roku 2021/2022**

Kritéria predniesol p. riaditeľ RNDr. Andraško.

1. **Diskusia**

Členovia rady školy prehlasujú, že kritéria zobrali na vedomie. Ing. Henrieta Kubová za zriaďovateľa si vyžiadala krátky čas preštudovanie, prípadne doplnenie obidvoch kritérií podľa rokovania Pedagogickej rady zo dňa 5.2.2021. Pripomienky od p. Ing. Kubovej okamžite zapracoval p. riaditeľ do „Kritérií“ a poslal členom Rady na ich konečné pripomienkovanie a hlasovanie per rollam.

Rada školy prerokovala per rollam aktuálnu verziu kritérií prijatia žiakov do 1. ročníkov 2021/2022 pre štvorročné a osemročné štúdium a k uvedenému zneniu nemala žiadne pripomienky.

1. **Diskusia - všeobecne k problematike školy**

Diskusiu začala pani RNDr. Lenka Škarbeková za pedagogických zamestnancov . Poukazuje, že má v škole odpracovaných desať rokov a dbá o dobré meno školy či už svojim stálym sebavzdelávaním alebo projektami, ktoré by mali zaistiť skvalitnenie podmienok výučby.

Pedagogický kolektív Gymnázia v Gelnici dáva do výučby maximum svojich ľudských, odborných a duševných kvalít a neustále zvyšuje svoju kvalifikáciu aj v tejto neľahkej pandemickej dobe. Veľmi ju mrzí, že na Gymnáziu v Gelnici sa otvárajú iba dve triedy, jedna pre štvorročné a jedna pre osemročné štúdium. Navrhuje zvýšiť prezentáciu a povedomie o Gymnáziu v Gelnici rôznymi aktivitami pedagogického kolektívu. Je toho názoru, že školský vzdelávací program by bolo potrebné upraviť na vyučovanie predmetov, ktoré sú potrebné pre ďalší život. To ako by sa mal vzdelávací program meniť chce riešiť s pomocou informácií, ktoré dostane spätnou väzbou žiakov a rodičov gymnázia príp. rodičov deviateho ročníka základnej školy. Chce vytvoriť tzv. dotazník spätnej väzby kvality vyučovania na Gymnáziu v Gelnici a potom sa pokúsiť previesť zmeny v počtoch hodín jednotlivých predmetov, príp. zaradiť ďalší predmet do vyučovania. Na predmetnú tému zareagoval člen Rady Ing. Igor Petrík a vyzval p. RNDr. Škarbekovú aby konkrétnejšie vypracovala dotazník spätnej väzby, prípadne návrh na zmeny vyučovacích hodín a predmetov. Rada školy súhlasí s návrhom pani RNDr. Škarbekovej a p. Ing. Petríka .

Poveruje RNDr. Škarbekovú vypracovaním „dotazníka „ , príp. „ návrhom zmeny vyučovacích hodín“ tak, aby to prinieslo gymnáziu väčší záujem o štúdium na ňom. Termín je určený do najbližšieho zasadnutia Rady školy.

Predseda Rady školy Ing. Vaškovič navrhol termín ďalšieho stretnutia Rady školy na štvrtok 6.mája 2021. Členovia Rady školy s týmto termínom jednohlasne súhlasili. Na vypracovanie programu najbližšieho zasadnutia by predseda Rady potreboval od jej členov návrhy.

Môžu ich zaslať písomne na adresu: [ajvagelnica@gmail.com](mailto:ajvagelnica@gmail.com) alebo telefonicky na t.č. 0903630137.

Zápisnicu vyhotovil: Ing. Ivan Vaškovič – ........................................

predseda Rady školy podpis

Zápisnicu overila: RNDr. Lenka Škarbeková ..........................................

podpredsedníčka Rady školy podpis

V Gelnici, 9.2.2021