**Zápisnica z pedagogickej porady konanej dňa 28. 8. 2020**

Na úvod pán riaditeľ privítal všetkých učiteľom a oboznámil pedagogický zbor s programom.

**Program:**

1. Plnenie uznesení z predchádzajúcej porady
2. Program na začiatok nového školského roka
3. Informácie z gremiálnej rady
4. Informácie z porady riaditeľov
5. Pedagogicko organizačné pokyny Košického samosprávneho kraja
6. Prerokovanie žiakov s individuálnym učebným plánom
7. Diskusia a záver

**K bodu 1. Plnenie uznesení z predchádzajúcej porady**

Pán riaditeľ v bode 1. Sa vrátil k jednotlivým bodom uznesenia z predchádzajúcej porady pričom konštatoval, že jednotlivé body uznesenia boli splnené alebo čiastočne splnené.   
Bod 1. a - zasadnutia PK - splnené  
 1. b - komisionálne skúšky - čiastočne splnený  
 1. c - gremiálna rada - splnené  
 1. d ­- skontrolovať osobný rozvrh učiteľa - čiastočne splnené splnené  
 1. e - skontrolovať platnosť prístupov ku jednotlivým triedam v ASC Agende – splnené  
 1. f - pripraviť triedne knihy na nový školský rok – splnené

Bod 2. Oboznámenie riaditeľom školy *o Sprievodcovi školským rokom 2020/201 –* splnené  
Bod 3. Oboznámenie sa s Manuálom opatrení pre školy a školské zariadenia - nesplnené,   
 oboznámenie sa uskutoční 2. 9. 2020  
Bod 4. Klasifikácia známkou vo všetkých predmetov - splnené

**K bodu 2. Program na začiatok nového školského roka 2020/2021**

Nový školský rok sa začne 2. 9. 2020. Od 7 30 do 8 00 hod. je naplánovaný príchod I. A a I. O a Od 8 00 do 8 30 príchod ostatných žiakov. Od 8 30 sa začne práca triednych učiteľov vo svojich triedach. Príchod žiakov do školy a ich prechod hygienickým zabezpečením budú majú na starosti Z. Zahornacka, M. Helcmanovská, A. Pisko, R. Andraško a R. Burčák. Na starosti majú dezinfekciu rúk a meranie teploty. Celá činnosť bude zaznamenaná na fotografiách. V prípade, že má žiak zvýšenú teplotu bude meranie opakované. Celý tento postup R O R (rúško, odstup, ruky) bude prebiehať až do 17. 9. 2020. V prípade nejakých preventívnych zmien sa to upraví. V nasledujúcich dňoch bude kolega R. Burčák dozerať na dodržiavanie odstupov žiakov pri vchode do budovy školy.   
 V prvý deň nástupu žiakov do školy po 8 30 nasledujú triednické hodiny, kde okrem privítaní žiakov nasleduje odobratie potrebných tlačív, ktoré má žiak s ohľadom na Covid 19 priniesť. Žiaci budú oboznámení s nasledujúcim programom, pričom v štvrtok a piatok nasledujú triednické hodiny a od 7. 9. 2020 sa bude pokračovať čiastočné upraveným rozvrhom s ktorým budú žiaci oboznámení.   
 V prvý deň sa v 3. A po príhovore p. riaditeľa uskutoční výber projektových krúžkov mediálna výchova a podnikanie v praxi, kde vyučujúci Mgr. R. Burčák a Mgr. Víťazková povedia niečo o svojich krúžkoch. Po triednických hodinách sa o 10 00 uskutoční pracovná porada, kde okrem pokynov na nový školský rok sa prerokuje zvolenie novej zamestnaneckej dôverníčky, nakoľko sa ukončilo funkčné obdobie zamestnaneckej dôverníčky. Pán riaditeľ informoval kto môže kandidovať na funkciu zamestnaneckej dôverníčky a odporučil pedagogickému zboru aby predložil návrhy na kandidačnú listinu, inak bude kandidovať každý kto môže.   
 Pán riaditeľ tiež informoval o voľbách do rady školy, ale v tomto prípade sa ešte čaká na pokyny z VUC. Na pedagogickej porade sa Mgr. Slovenkaiová vyjadrila k potvrdeniam o návšteve školy, kde sa prejednalo akou formou sa budú tieto potvrdenia vydávať. V ďalšej časti sa rozobral druhý školský deň, t.j. 3. 9. 2020, kde nasledujú triednické hodiny.   
 Pán riaditeľ sa ďalej vyjadril k obedňajšej prestávke, nakoľko v čase koronavírusu je obmedzené voľné stretávanie žiakov navrhlo sa riešenie, pri ktorom budú žiaci chodiť na obedy v časových intervaloch. Po 4. Vyučovacej hodine pôjdu na obed najmladší žiaci (príma, sekunda, tercia), po nich nasleduje I. A a II. A a nakoniec triedy III. A a IV. A. Dozor nad žiakmi počas obeda majú ich triedny učitelia. Do časového rozostupu žiakov sa bral zreteľ na to, aby žiaci mali dostatok času na obed i prevetranie miestnosti. Po obede môžu žiaci ísť domov. To sa týka prvých dvoch dní, t.j. štvrtok a piatok po triednických hodinách.   
 Ďalej pán riaditeľ informoval o potrebných dokumentoch, ktoré je potrebné prebrať a dať na podpis. Ide školský poriadok, BOZP a pokyny riaditeľa školy. Ďalej pán riaditeľ navrhol aby sa zvolili zástupcovia do Žiackej školskej rady. Žiakom sa majú rozdať i prihlášky na projektový krúžok (karta účastníkov), ktorý majú dať žiaci rodičom na podpis. Taktiež sa prerokovala účasť chlapcov a dievčat II. O a III. O na krúžkovej činnosti. Pán riaditeľ odporučil, aby vyučujúci zdôraznili výhody týchto projektových krúžkov a tiež, že krúžky sa neznámkujú.   
 Ďalej pán riaditeľ pripomenul triednym učiteľom nových žiakov, aby nezabudli priniesť potrebné dokumenty ako rodný list a vysvedčenie. Taktiež, aby noví žiaci boli informovaní o ochrane osobných údajov. Pán riaditeľ tiež pripomenul aktualizáciu osobných údajov žiakov, ktorá je potrebná do agendy. Kolegyňa Slovenkaiová informovala o postupe pri aktualizácii údajov, upozornila na nepresnosti pri zadávaní nových údajov (adresy, emaily, rodné čísla ...)   
 V ďalšej časti sa debatovalo o učebniciach, komu a  akým spôsobom sa budú vydávať. Do 2. 9. 2020 vyučujúci nahlásia koľko učebníc a aké sa majú vydať pre seminaristov IV. A, ako i pre výučbu náboženskej a etickej výchovy. V posledný deň prvého týždňa 4. 9. 2020 sa odovzdajú učebnice I. O, I. A a IV. A. V ďalšej časti sa prerokovala otázka skriniek a kľúčov. Dohodlo sa, že v prime, sekunde a tercii bude mať každý žiak svoj kľúč. Mgr. Slovenkaiová upozornila na to aby žiaci využívali skrinky a nenosili vetrovky ani iné oblečenie, ktoré nemajú na sebe do tried. Pán riaditeľ zdôraznil, aby sa žiaci už od štvrtka, t. j. 3. 9. 2020 prezúvali. So sebou mali 2 rúška, jedno na sebe a jedno náhradné, a  papierové vreckovky, alebo vlastné uteráky. V prípade mobilov sa rozhodlo, že žiaci ho môžu mať v taške alebo skrinke vo vypnutom stave.   
 Kolegyňa Slovenkaiová otvorila otázku pediatra, ktorého ten-ktorý žiak navštevuje. Aby bolo možné ho kontaktovať, žiak musí uviesť, kam na lekárske ošetrenie chodí, ku komu a aký je na neho tel. kontakt. Pán riaditeľ pripomenul, že riadne vyučovanie sa začína od 7. 9. 2020, ale s čiastočnými obmedzeniami. Opäť sa zdôrazňovali hygienické opatrenia, ktoré musia žiaci a vyučujúci dodržiavať, pripomenulo sa ako bude prebiehať stravovanie, ktoré minimalizuje hromadný styk žiakov na najmenšiu možnú mieru. Otvorila sa otázka zdržiavania žiakov na chodbách a prezliekania. Žiaci sa nesmú prezliekať v šatniach, využívať telocvičňu a fitnes na chodbe sa zdržujú minimálne, automat na potraviny využívajú individuálne, nenavštevujú sa medzi triedami.  
 Od 7. 9. 2020 sa začnú zapisovať neskoré príchody žiakov. Ak sa pri vstupe do budovy preukáže zvýšená teplota i pri treťom meraní, alebo sa u žiaka vyskytnú iné príznaky na ochorení Covid 19, bude žiak presunutý do izolačnej miestnosti, kde počká na príbuzného. Izolačná miestnosť bola zriadená tak, aby sa dala vetrať a dezinfikovať. Ak ide o využívanie iných miestností a tried opäť sa zdôraznilo časté vetranie. V druhý triednicky deň sa ešte uskutoční kontrola inventára. Spoločný slávnostný obed sa neuskutoční.

**K bodu 3. Informácie z gremiálnej rady**

Na úvodpán riaditeľ informoval pedagogický zbor o novom zložení gremiálnej rady. Jej členovia sú: riaditeľ D. Andraško, vedúca PK cudzích jazykov D. Molnárová, vedúci humanitných predmetov a SJL, VP R. Burčák, vudúca prírodovedných predmetov A. Slovenkaiová, výchovná poradkyňa K. Blahovská a l. Škarbeková, ako supervízor pre pedagogickú dokumentáciu.   
 Na gremiálnej rade sa dohodlo na termínoch jednotlivých aktivít a stretnutí. Pedagogické kluby sa budú stretávať vždy v 1 a 3 stredu v mesiaci. Pán riaditeľ sa následne vyjadril k činnostiam týchto klubov. Druhú stredu sa uskutočnia triednické hodiny. Pedagogické rady sa uskutočnia poslednú stredu pred začiatkom ďalšieho mesiaca. Miniporady budú i naďalej v piatok ráno.   
 Ďalej sa dohodlo, že tematické plány majú vyučujúci odovzdať vedúcim PK do 11. 9. 2020 a tí do 16. 9. 2020 ich odovzdajú riaditeľovi školy. Pre plány práce jednotlivých PK, plány koordinátorov a triednych učiteľov je stanovený termín 25. 9. 2020. Pracovná porada na mesiac október sa uskutoční 30. 9. 2020. Pedagogické kluby v mesiaci september sa uskutočnia 9. a 16. 9. 2020.   
 Pán riaditeľ ďalej informoval o pripravenosti učebne pre projektové vyučovanie krúžkov. Učebňa bude v mesiaci september pripravená, pričom sa musia všetky učebné pomôcky označiť logom. Ďalej informoval o vzdelávacích poukazov a výbere nových záujmových krúžkov, pričom prednosť majú tí, čo nemajú projektový krúžok.

**K bodu 4. Informácie z porady riaditeľov**

Pán riaditeľ informoval o vývoji sieti školy a školských zariadení Košického samosprávneho kraja, kde naša škola sa ocitla medzi šiestimi problémovými školami. Kompletnú správu o vývoji sieti škôl si môže prečítať každý učiteľ, nakoľko mu bola zaslaná na emailovú adresu. Ďalej sa pán riaditeľ vyjadril k určovaniu výkonov, čiže počtu prijatých študentov na rok 2021/2022, kde čaká pokles percent počtu deviatakov na prijatie do gymnázia. Ďalej spomenul tematickú inšpekčnú činnosť, financovanie škôl podľa výsledkov, transformáciu k modernej škole a odmeňovanie učiteľom podľa výkonov. Tematické inšpekcie sa budú týkať maturitných skúšok a prijímacích skúšok. Informoval tiež o vydaní novej brožúry stredných škôl KSK.

**K bodu 5. Pedagogicko organizačné pokyny Košického samosprávneho kraja**

Pedagogicko organizačné pokyny boli doručené emailom každému učiteľovi na preštudovanie.

**K bodu 6. Prerokovanie žiakov s individuálnym učebným plánom**

Pán riaditeľ sa vyjadril k individuálnemu študijnému plánu T. Pisku z III. A, H. Lorincovej z II. A a S. Pšenkovej z I. A., ktorí sa do 16.9.2020 budú viesť ako na PN, kým sa nenabehnú na individuálny študijný plán.

**K bodu 7.** **Rôzne**

Pán riaditeľ sa vyjdril k projektu IT akademia, ktorý tento školský rok vzhľadom na iné aktivity nebude možné realizovať.