**Zápisnica z klasifikačnej porady k prvému polroku šk. roka 2022/23   
zo dňa 26. 1. 2023**

Neprítomní: K. Vozárová (lyžiarsky výcvik)

Na úvod pán riaditeľ všetkých privítal a oboznámil pedagogický zbor s programom klasifikačnej porady.

Program: 1. Kontrola uznesení z predchádzajúcej porady konanej 9. 1. 2023  
 2. Správa triednych učiteľov o prospechu a dochádzke k 31. 1. 2023  
 3. Informácie z porady riaditeľov Košického samosprávneho kraja  
 4. Burza stredných škôl  
 5. Diskusia a záver

**K bodu 1. Kontrola uznesení z predchádzajúcej pedagogickej porady.**

1. Riaditeľ školy oboznámil učiteľov s navrhovaným termínom DOD5 a v súvislosti s ním zadáva učiteľom tieto pracovné úlohy:

a) Oboznámiť sa s navrhovaným programom DOD5 zaslaným do emailu   
 a podať prípadné návrhy a pripomienky na zmeny.  **Splnené**

b) Vybrať a osloviť na TRH vhodných žiakov na DOD5, zapísať do   
 zoznamu. **Splnené**

c) Pripraviť žiakov a realizovať DOD5 podľa harmonogramu. **Splnené**

2. Pedagogická rada prerokovala Program školy na mesiac Január 2023.   
 Riaditeľ v súvislosti s ním zadáva najmä tieto pracovné úlohy:  
 a) Vybrať termín, oboznámiť žiakov, zapísať do ETK a realizovať   
 triednické hodiny. **Splnené**  
 b) V rámci prípravy Lyžiarskeho výcviku odovzdať riaditeľovi školy   
 naschválenie plán podujatia a uskutočniť poučenie žiakov. **Splnené**  
 c) Zaslať rodičom pozvánky a realizovať triedne Rodičovské združenia   
 prezenčne formou individuálnych konzultácií. **Splnené**  
 d) Uzavrieť klasifikáciu žiakov za 1. polrok 2022/2023 v ETK. **Splnené**  
 e) Realizovať Lyžiarsky výcvik v súlade so schváleným plánom podujatia   
 v Lyžiarskom stredisku Telgárt. **Prebieha**

3. V súvislosti s uzavretím K4G projektových workshopov za rok 2022   
 riaditeľ zadáva expertom za úlohu:  
 a) zavesiť na web školy článok ku danému workshopu; **Splnené**  
 b) aktualizovať a na GDrive nakopírovať tieto dokumenty do priečinka   
 s daným workshopom: Fotky, Príprava workshopu, Záverečná   
 správa, Metodika SV, Dotazník SV a Vyhodnotenie SV;  **Splnené**  
 c) odovzdať riaditeľovi školy podpísané Karty účastníkov (pripraví   
 a vytlačí RŠ) a vyplnené formuláre Dotazníkov SV. **Prebieha**

**K bodu 2. Správa triednych učiteľov o prospechu a dochádzke k 31. 1. 2023**

V tomto bode pán riaditeľ vyzval triednych učiteľov, aby prečítali svoje   
 správy za svoju triedu a zhodnotili dochádzku, prospech a správanie. Správy   
 za jednotlivé triedy sú k dispozícii u pána riaditeľa. Na záver pán riaditeľ   
 zosumarizoval celkovú úroveň prospechu a dochádzky za školu.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Trieda | Doch. | Osp. | Neosp. | Priem. | Prosp. | V | PVD | P | N | Neklasif. |
| I.A | 1085 | 1085 | 0 | 72,33 |  | 4 | 3 | 6 | 1 | 1 |
| II.A | 979 | 979 | 0 | 57,59 |  | 10 | 1 | 5 | 0 | 1 |
| III.A | 1003 | 1003 | 0 | 52,79 |  | 7 | 10 | 0 | 0 | 1 |
| IV.A | 1299 | 1299 | 0 | 64,95 |  | 13 | 3 | 3 | 0 | 1 |
| I.O | 429 | 429 | 0 | 33 |  | 11 | 2 | 0 | 0 | 0 |
| II.O | 1011 | 1011 | 0 | 56,17 |  | 11 | 5 | 2 | 0 | 0 |
| III.O | 782 | 782 | 0 | 60,15 |  | 8 | 4 | 1 | 0 | 0 |
| IV.O | 736 | 736 | 0 | 49,07 |  | 8 | 3 | 4 | 0 | 0 |
| V.O | 806 | 806 | 0 | 57,57 |  | 7 | 3 | 2 | 2 | 0 |

V rámci tohto bodu prebehla diskusia, či majú žiaci L. Dicková (I. A), M. Macko (II. A) V. Lanyiová (II. A) a G. Imrichová (I.A), každý z iných dôvodov neklasifikovaní absolvovať komisionálne skúšky alebo im bude umožnené predlženie termínu klasifikácie do konca mesiaca február. Nakoniec sa rozhodlo, že žiaci Macko, Lanyivá a Imrichová budú mať predlženie klasifikácie do konca mesiaca február a žiačka L. Dicková absolvuje komisionálne skúšky.

**K bodu 3. Informácie z porady riaditeľov Košického samosprávneho kraja**

V tomto bode pán riaditeľ zmienil témach, ktoré prebehli na porade riaditeľov Košického samosprávneho kraja. Predovšetkým sa zmienil o energetike, ktorá zaťažuje rozpočet jednotlivých škôl. Celkovo pre 70 škôl samosprávneho kraja tvorí nedoplatok 2, 3 milióna eur. Z hodnotiacich správ jednotlivých škôl bola zhrnutá odbornosť gymnázií na 98 %. V kraji máme 10 škôl do 200 žiakov 8 škôl nad 800 žiakov a väčšina škôl má žiakov od 200 do 800. Čo sa týka vymeškaných hodín, tak v minulom školskom roku mali gymnáziá priemerne vymeškaných 97 hodín. Naša škola má niečo nad priemer vymeškaných hodín. Ďalej pán riaditeľ spomenul, že boli upravené profesijné štandardy pedagogického zamestnanca. Pripravuje sa inovácia vzdelávania, bude sa to týkať špecializácie triedny učiteľ, výchovný poradca atď. Ďalej pán riaditeľ informoval o obnovení činnosti školskej inšpekcie, ďalej spomenul zmenu hodnotenia žiakov s oslobodením, kedy sa už nebude spomínať oslobodený ale len absolvoval, aktívne absolvoval a neabsolvoval. Pričom žiak nemôže mať hodnotenie prospel s vyznamenaním, ak má hodnotenie absolvoval. Ďalej spomenul školský zákon centrum poradenstva a prevencie. Každá škola má povinnosť tvoriť školský podporný tím. Je to na úrovni 1 a 2, čiže má mať výchovné poradenstvo a ďalšiu koordinovanú činnosť, kde patrí školský psychológ alebo kariérny poradca. Tu pán riaditeľ pripomenul potrebu školskej psychologičky i pre našu školu. Ďalej pán riaditeľ spomenul novinky okolo maturitného zadania, maturitné zadania sa nebudú zverejňovať, ale budú sa zverejňovať maturitné okruhy, tézy, sylaby. Má sa to zverejňovať týždeň pred maturitami. Ďalej pán riaditeľ spomenul interaktívnu súťaž, ktorá bude prebiehať až do apríla. Volá sa mladý pre klímu.

**K bodu 4. Burza stredných škôl**

Pán riaditeľ informoval o účasti žiakov na Burze stredných škôl. Burzy sa zúčastní 10 škôl vrátanie našej školy a približne 60 žiakov 8 a 9 ročníkov základných škôl. Predpoklad je až 100 žiakov. Pán riaditeľ predstavil návrh organizačného zabezpečenia. Bude vytvorených 9 skupín, pričom sa to môže ešte zmeniť. K dispozícii bude bufet v oddychovej zóne, predbežne sú tam určené kolegyne L. Škarbeková, I. Sokolská a R. Fabuľová. V telocvični bude potrebné zabezpečiť stoličky a reprodukovanú hudbu z ozvučenia s  mikrofónom. Zodpovedný učitelia v telocvični budú K. Vozárová a A. Pisko. V recepcii budú k dispozícii D. Molnárová, M. Helcmanovská a J. Víťazsková. Na odloženie šiat poslúžia žiakom šatne v telocvični. Prezentácia našej školy sa uskutoční v učebne informatiky. Na starosti to má kolegyňa K. Blahovská a A. Slovenkaiová, poprípade i žiak zo školského parlamentu. Fotenie má na starosti R. Burčák. K dispozícii bude i obed pre žiakov. Začiatok Burzy je o 8 30 hod. Pán riaditeľ ďalej informoval o aktualizácii násteniek v triedach. Príprava tried na Burzu sa uskutoční deň pred začatím t. j. v stredu 8. 2. 2023 v rámci triednických hodín.

**K Bodu 5. Diskusia**

V diskusii sa pán riaditeľ zmienil o úmyselnom plytvaní toaletných vreckoviek na dievčenskej toalete mladších ročníkov. Ďalej sa zmienil o programe na nasledujúce dni a prvé 2 týždne v mesiaci február, nakoľko nasledujúca porada sa uskutoční až v polovici februára.

Program na začiatok mesiaca február

|  |  |
| --- | --- |
| 27. 1 | Prednáška s pánom ................ na tému dejiny komiksu |
| 31.1 | Odovzdávanie vysvedčení na 7 vyučovacej hodine |
| 31.1 | Prevencia ......... pre žiakov 3. A |
| 31.1 | Rodičovská rada – príspevok pre maturantov a galavečer |
| 3.2 | Galavečer – polročná party |
| 8.2 | Pozvánka na DOD Prešovskej univerzity pre žiakov 4. A |
| 9. 2 | Burza stredných škôl |
| 10.2 | Olympiáda Slovenského jazyka – krajské kolo, kat. A a B |
| 13 – 17. 2 | Predmetové komisie |
| 8. 2 | Dejepisná olympiáda - okresné kolokat. C,D,E,F |
| 14. 2 | Geografickej olympiády – okresné kolo |
| 17. 2 | Školské kolo geografickej olympiády |
|  |  |

Ďalej sa v diskusii vyjadrila pani zástupkyňa A. Slovenkaiová o potrebe školenia k písomným maturitným skúškam, ktoré by sa uskutočnilo v závere mesiaca február. Ďalej sa pán riaditeľ vyjadril k téme DOD pre 5 ročník. Otvorená bola téma propagácie DOD i možnej účasti žiakov. Pán riaditeľ informoval pedagogický zbor o konzultačných hodinách a pripravenosti, ktoré začnú platiť od mesiaca február. Konzultačné hodiny sa môžu začať od 7 hodiny. Ak neprídu žiaci na konzultačnú hodinu, učiteľ ostáva minimálne 2/3 vymedzeného času.